title: প্রতিহিংসাপরায়ণ ভূত

text: বিভিন্ন দেশে সমসাময়িক চলচ্চিত্র পতিহিংসাপরায়ণ ভূতের কাহিনী নিয়ে তৈরি করা হয়েছে; যেমন, দ্য গ্রাজ, দ্য পিট এন্ড দ্য পেন্ডুলাম, দ্য ফগ, দ্য ওয়ার্ড, ক্যসাদাগা, কাল, লেফ্ট ফর ডেড, বিশ সাল বাদ, ডার্লিং, রাগিনী এমএমএস, ডার্ক স্যাডোস ও দ্য ট্রাবলসাম নাইটস চলচ্চিত্র ধারাবাহিক। এছাড়াও কিছু টেলিভিশন ধারাবাহিক যেমন, স্পুকি ভ্যালেন্টাইন, স্পুকি নাইট, কার্মেড এন্ড ঘোস্ট উইসপারার ও জনপ্রিয় থাই টেভিভিশন অপেরা রেঙ গাও। কিছু কিছু উপন্যাস যেমন, তামির ত্রিয়াদ ও তামসিন, কমিকস যেমন, জেন্টেলম্যান ঘোস্ট এন্ড জাজ ডেথ, অ্যানিমেশন ধারাবাহিক যেমন, ড্যানি ফেন্টম ও অ্যাডভেঞ্চার গেম যেমন, জো মিথোসও পতিহিংসাপরায়ণ ভূতের কাহিনী নিয়ে নির্মিত।


title: ভূতুরে যানবাহন

text: লোকসাহিত্যে ভূতুরে বা ভৌতিক যানবাহন বলতে সেই সব যানবাহনকে বুঝানো হয়, যেগুলো কোন প্রকার উপস্থিতির প্রমাণ না দিয়েই অন্য যানবাহনের দূর্ঘটনার কারণ হয়ে দাঁড়ায়, মৃত্যু ঘটায় এবং বিভিন্ন ধরনের ক্ষতি সাধান করে। ভূতুরে যানবাহন যে কোন ধরনের হতে পারে; যেমন, স্থলপথ, জলপথ ও আকাশপথ।


title: ভূতুরে যানবাহন

text: ভৌতিক যানবাহন নিয়ে কোন বৈজ্ঞানিক গবেষণা বা কোন ব্যখ্যা দেওয়া হয়নি কিন্তু মানুষ এই গল্পকে শহুরে কিংবদন্তী হিসেবে গ্রহণ করেছে। আইনি দিক বিবেচনায় আনলে, ভৌতিক যানবাহর হল সেইসব যানবাহন যা কোন বীমাকৃত যানবাহনের সাথে সংর্ঘষ করে বীমাকৃত যানকে মারাত্বক ক্ষতিগ্রস্থ করে কিন্তু কোন প্রকার উপস্থিতির প্রমান থাকে না।


title: ভূতুরে যানবাহন

text:
পদটীকা
উৎস


title: দ্য ওয়েব অফ ইন্ডিয়ান লাইফ

text: দ্য ওয়েব অফ ইন্ডিয়ান লাইফ (১৯০৪) হল ভগিনী নিবেদিতার লেখা একটি বই। বইটি একটি প্রবন্ধ সংকলন। প্রকাশের পর বইটি খুবই জনপ্রিয় হয়। বইটির ভূমিকা লিখে দিয়েছিলেন রবীন্দ্রনাথ ঠাকুর।


title: দ্য ওয়েব অফ ইন্ডিয়ান লাইফ

text: এই বইতে নিবেদিতা ভারতের নানা বিষয় নিয়ে আলোচনা করেছেন। এর মধ্যে প্রধান হল ভারতীয় হিন্দুদের জীবন। ভারতের বর্ণব্যবস্থা নিয়েও নানা কথা আলোচনা করা হয়েছে এখানে। এছাড়া সমাজে নারীর স্থান, জন্ম ও মৃত্যু নিয়ে বৈদিক মত, তীর্থযাত্রা, ভারতে ইসলামের আগমন ইত্যাদি বিষয়ও আলোচিত হয়েছে।


title: সুসিলো বামবাং ইয়ুধনো

text: সুসিলো বামবাং ইয়ুধনো, (উচ্চারণ ; ; জন্ম: ৯ সেপ্টেম্বর, ১৯৪৯) পূর্ব জাভার পাসিটান এলাকায় জন্মগ্রহণকারী ইন্দোনেশিয়ার বিশিষ্ট রাজনীতিবিদ ও সেনাবাহিনীর অবসরপ্রাপ্ত জেনারেল অফিসার। বৈশ্বিক পর্যায়ে সংক্ষেপে তিনি এসবিওয়াই নামে পরিচিত হয়ে আছে। ২০০৪ সাল থেকে তিনি ইন্দোনেশিয়ার ৬ষ্ঠ হন। পাশাপাশি ইন্দোনেশিয়ার ডেমোক্র্যাটিক পার্টির সভাপতি হিসেবেও রয়েছেন তিনি।


title: সুসিলো বামবাং ইয়ুধনো

text: ইয়ুধনো নিম্ন-মধ্যবিত্ত শ্রেণীর পরিবারের সন্তানরূপে পূর্ব জাভার প্যাসিটান রিজেন্সি’র আর্যোসারি এলাকার ট্রিমাস গ্রামে জন্মগ্রহণ করেন। "রাদেন সোকোতজো" ও "সিতি হাবিবা" ছিলেন তাঁর বাবা-মা। তাঁর পিতা রাদেন সোকোতজো ছিলেন মাঝারীসারির একজন সামরিক কর্মকর্তা। তিনিও পিতার পদাঙ্ক অনুসরণ করেন। সংস্কৃত ভাষার একটি শাখা জাভানীয় ভাষায় তাঁর নামকরণ হয়েছে। "সু" শব্দের অর্থ ভালো, "সিলা" অর্থ আচরণ। "বামবাং" জাভানীয় ভাষায় বালকদের জন্য উপযোগী সনাতনী নাম। "ইয়ুধনো" এসেছে যোদ্ধা থেকে।


title: সুসিলো বামবাং ইয়ুধনো

text: শৈশবকাল থেকেই তিনি সেনাবাহিনীতে যোগ দেয়ার ইচ্ছে পোষণ করেছিলেন। বিদ্যালয় জীবনে তিনি প্রাতিষ্ঠানিক বিদ্যাগ্রহণের পাশাপাশি কবিতা, ছোট গল্প ও অভিনয় করতেন। এছাড়াও তিনি সঙ্গীত এবং ক্রীড়ানুরাগী ছিলেন। তিনি ও তাঁর বন্ধুরা মিলে "ক্লাব রাজাওয়ালী" নামে একটি ভলিবল ক্লাব এবং "গায়া তেরুনা" নামের একটি ব্যান্ড দল প্রতিষ্ঠা করেন। ইন্দোনেশীয় সামরিক একাডেমি থেকে ১৯৭৩ সালে স্নাতক ডিগ্রী সম্পন্ন করে সামরিকবাহিনীতে যোগদান করেন। এক ক্ষমতাধর জেনারেলের কন্যা ক্রিস্টিয়ানি হেরাবতীকে বিয়ে করে তাঁর দ্রুত র‌্যাঙ্কিংয়ে উত্তোরণ ঘটে। সামরিক কর্মকর্তা হিসেবে ইয়ুধনো বিদেশ থেকে ব্যাপক অভিজ্ঞতা অর্জন করেন। ১৯৮০-এর দশকে মার্কিন যুক্তরাষ্ট্রের সেনাবাহিনী’র ইনফ্যান্ট্রি অফিসার অ্যাডভান্স কোর্স, ইউ.এস. আর্মি কমান্ড এন্ড জেনারেল স্টাফ কলেজ থেকে ১৯৯১ সালে প্রশিক্ষণ গ্রহণ করেন। ওয়েবস্টার ইউনিভার্সিটি থেকে ব্যবসায় প্রশাসনে স্নাতকোত্তর ডিগ্রী লাভ করেন। এছাড়াও, ইন্দোনেশিয়ার বোগোর এগ্রিকালচারাল ইন্সটিটিউট থেকে ২০০৪ সালে অর্থনীতিতে পিএইচডি ডিগ্রী অর্জন করেছেন তিনি।


title: সুসিলো বামবাং ইয়ুধনো

text: ২০০৪ সালের রাষ্ট্রপতি নির্বাচনে তিনি বিজয়ী হয়েছিলেন। এ নির্বাচনে তিনি সাবেক রাষ্ট্রপতি মেঘবতী সুকর্ণপুত্রীর বিপক্ষে ৬১% ভোটে পরাভূত করে এ সম্মাননা অর্জন করেন। ২০ অক্টোবর, ২০০৪ তারিখে উপ-রাষ্ট্রপতি জুসুফ কালাকে সাথে নিয়ে শপথ গ্রহণপূর্বক কার্যালয়ের দায়িত্বভার গ্রহণ করেন। অতঃপর ২০০৯ সালের রাষ্ট্রপতি নির্বাচনে বোদিনোকে সাথে নিয়ে পুণরায় নির্বাচনে অংশগ্রহণ করেন। প্রথম পর্যায়ের ভোটে সংখ্যাগরিষ্ঠতা পাওয়ায় ২০ অক্টোবর, ২০০৯ তারিখে দ্বিতীয় মেয়াদে রাষ্ট্রপতির দায়িত্ব গ্রহণ করেন।


title: সুসিলো বামবাং ইয়ুধনো

text: টাইম সাময়িকীর পক্ষ থেকে ২০০৯ সালে তাঁকে বিশ্বের সর্বাপেক্ষা ১০০ প্রভাবশালী ব্যক্তির একজন হিসেবে স্বীকৃতি দেয়া হয়। ৯-১১ মার্চ, ২০১০ তারিখে অস্ট্রেলিয়ায় রাষ্ট্রীয় সফরে তাঁকে সম্মানসূচক অর্ডার অব অস্ট্রেলিয়া (এসি) পদবীতে ভূষিত করা হয়। এছাড়াও তিনি অস্ট্রেলীয় সংসদে ভাষণ দান করেন যা যে-কোন ইন্দোনেশীয়দের মধ্যে প্রথম। ৩০ অক্টোবর, ২০১২ তারিখে রাণী দ্বিতীয় এলিজাবেথ কর্তৃক তাঁকে সম্মানসূচক নাইট গ্র্যান্ড ক্রস অব দি অর্ডার অব দ্য বাথ (জিসিবি) উপাধি প্রদান করা হয়।


title: হ্যামলেট

text: হ্যামলেট বা দি ট্রাজেডি অফ হ্যামলেট, প্রিন্স অফ ডেনমার্ক হল ডেনমার্ক সম্রাজ্যের পটভূমিতে রচিত একটি শেক্সপীরিও ট্রাজেডি। এটি হল শেক্সপিয়ার রচিত সর্ববৃহৎ ট্রাজেডি নাটক। এটি ইংরেজি সাহিত্যে একটি অন্যতম প্রভাব বিস্তারকারী ও চিরাচরিত কাহিনী যা অন্যান্য লেখকেরা পরবর্তীতে তাদের নিজেদের লেখনীতে ধারণ করেছেন। শেক্সপিয়ারের জীবনে হ্যামলেট ছিল সবচেয়ে সফল ও জনপ্রিয় ট্রাজেডি নাটক।শেক্সপিয়ার এই নাটক টি তে অপর এক বিখ্যাত এলিযাবেথীয় নাট্যকার টমাস কিড এর বিখ্যাত নাটক "দ স্প্যানিশ ট্র্যাজেডি" কে কমবেশি অনুসরন করেছেন। বলা বাহুল্য টমাস কিড সেই সময় এক নতুন ঘরানার নাটকের সূচনা করেছিলেন যাকে রিভেঞ্জ ট্র্যাজেডি বলা হয়। এই ধরনের নাটকের মূল বিশয়বস্তু হল প্রতিশোধ-যা আমরা হ্যামলেট এ দেখতে পাই।


title: হ্যামলেট

text: শেক্সপিয়ার খুব সম্ভবত তার এই ট্রাজেডিটি লিখেছিলেন এমলেথ নামক এক উপকাথা থেকে অনুপ্রাণিত হয়ে। এছাড়াও তিনি এই ট্রাজেডিটি সাজিয়েছিলেন তৎকালীন কিংবদন্তি অভিনেতা রিচার্ড বার্বেজকে মূল চরিত্র হিসেবে কল্পনা করে। এই ট্রাজেডি রচিত হওয়ার পর গত চারশত বছর ধরে হ্যামলেট চরিত্রটি বিভিন্ন কিংবদন্তি অভিনেতাগণ স্বরূপ দিয়ে আসছেন।


title: উইলিয়াম ডামপিয়ের

text: উইলিয়াম ডামপিয়ের (খ্রিস্টধর্মে দীক্ষিত ৫ সেপ্টেম্বর ১৬৫১ - ১৭৫১-এর প্রথম দিকে) ছিলেন ইংরেজ বংশদ্ভূত প্রথম আবিষ্কারক যিনি বর্তমান অস্ট্রেলিয়ার এবং প্রথম ব্যক্তি যিনি জনপথে তিনবার পৃথিবী প্রদক্ষিণ করেছেন। তাকে অস্ট্রেলিয়ার প্রথম প্রাকৃতিক ইতিহাসবিদ হিসেবেও বর্ননা করা হয়, এবং স্যার ওয়াল্টার রেলিগ থেকে জেমস কুকের সময়কালের একজন গুরূত্বপূর্ণ আবিষ্কারক হিসেবে সম্মান করা হয়।


title: উইলিয়াম ডামপিয়ের

text: ডামপিয়ের তার বই অ্য নিউ ভয়েজ রাউন্ড দ্য ওয়ার্ল্ড দিয়ে ব্রিটিশ নৌবিভাগকে প্রভাবিত করার পর, ডামপিয়েরকে একটি রাজকীয় নৌজাহাজের দায়িত্ব দেওয়া হয় এবং পশ্চিম অস্ট্রেলিয়ায় গুরুত্বপূর্ণ আবিষ্কার করেন কিন্তু নৃশংসতার জন্য তাকে কোর্ট মার্শাল দেওয়া হয়েছিল। পরবর্তী একটি ভ্রমণে তিনি আলেক্সেন্ডার সেলক্রিককে উদ্ধার করেন, যার থেকে অণুপ্রাণিত হয়ে ড্যানিয়েল ডিফো তার অন্যন্য সৃষ্টি রবিনসন ক্রুসো রচনা করেন। ডামপিয়ের নিজেও অনেককে অনুপ্রাণিত করেছিলেন তাদের মধ্যে উল্লেখযোগ্য হলে, জেমস কুক, লর্ড নেলসন, চার্লস ডারউইন ও আলফ্রেড রাসেল ওয়ালেস।


title: উইলিয়াম ডামপিয়ের

text: উইলিয়াম ডামপিয়ের ১৬৫১ সালে সামারসেটের ইস্ট কুকেরে জন্মগ্রহণ করেন। তিনি খ্রিস্টধর্মে দীক্ষিত হন ৫ই সেপ্টেম্বর কিন্তু তার জন্মের নির্দিষ্ট তারিখ খুঁজে পাওয়া যায় নি। তিনি ব্রুটনের কিং’স স্কুলে শিক্ষাগ্রহণ করেন। ১৬৭৩ সালে রাজকীয় নৌবাহিনীতে যোগদান করার পূর্বে তিনি দুটি বাণিজ্য জাহাজ নিয়ে সমুদ্র যাত্রা করেছিলেন। একই বছরের জুনে তিনি স্কনিভেল্ডের দুটি যুদ্ধে অংশ নেন।


title: উইলিয়াম ডামপিয়ের

text: নৌবাহিনীতে যোগদানের পর তিনি অসুস্থতার জন্য কয়েকমাস পর ইংল্যান্ড ফিরে আসতে বাধ্য হন। পরবর্তী কয়েক বছর তিনি বিভিন্ন পেশায় জড়িত ছিলেন, তার মধ্যে জ্যমাইকায় বাগানের ব্যবস্থাপনা ও মেক্সিকোতে লগিং করেছেন। পরবর্তীতে তিনি অন্য একটি অভিযানে অংশ নেন।


title: প্যাসিফিক রিম (চলচ্চিত্র)

text: প্যাসিফিক রিম () জুলেরমো ডেল টরো দ্বারা পরিচালিত, জুলেরমো ডেল টরো এবং ট্রাভিস বীচম্যান দ্বারা লিখিত, এবং চার্লি হুন্নাম, ইদ্রিস এল্বা, রিঙ্কো কিকুছি, চার্লি ডে, রবার্ট কাযিন্সকী, ম্যাক্স মার্টিনি, এবং রন পালম্যান কর্তৃক অভিনীত একটি ২০১৩ আমেরিকান কল্প বিজ্ঞানের দৈত্য বিষয়ক চলচ্চিত্র। চলচ্চিত্রটির সময়কাল ২০২০-এর দশকে, যখন পৃথিবী প্রশান্ত মহাসাগর এর মেঝে উপর একটি interdimensional প্রবেশমুখ থেকে নির্গত colossal দানব কাইজুর সাথে যুদ্ধে করে। দানবের সাথে যুদ্ধ করার জন্য, মানুষ ইয়েগারস:দৈত্যকায় মানবআকৃতি মেকা তৈরি করে, প্রতিটি দুইজন বৈমানিক দ্বারা নিয়ন্ত্রিত যাদের মন একটি স্নায়ুর সেতুর সাথে সংযুক্ত।


title: ভো নগুয়েন গিয়াপ

text: ভো নগুয়েন গিয়াপ () (জন্ম: ২৫ আগস্ট, ১৯১১- মৃত্যুঃ ৪ অক্টোবর, ২০১৩) একজন ভিয়েতনামী রাজনীতিবিদ এবং ভিয়েতনাম গণফৌজের একজন জেনারেল। ইনি ভিয়েতনামের জাতীয় মুক্তিযুদ্ধে সে দেশের মহান নেতা হো চি মিনের সহচর ছিলেন।


title: ভো নগুয়েন গিয়াপ

text: তিনি কুয়াং বিন প্রদেশে জন্মগ্রহণ করেন। তার পিতার নাম ভো নঘিয়েম এবং মাতার নাম নগুয়েন থি কিয়েন। গিয়াপের বাবা ছিলেন একজন নিম্নপদস্থ সরকারি কর্মকর্তা এবং দেশপ্রেমিক। গিয়াপের বাবা ১৮৮৫ সালে ও ১৮৮৮ সালে ফরাশীদের বিপক্ষে আন্দোলন করেন। ১৯১৯ সালে ফরাশী উপনেবিশের বিরুদ্ধে লড়াইয়ের জন্য গিয়াপের বাবাকে গ্রেফতার করে ফ্রান্স। গ্রেফতারের কয়েক সপ্তাহ পরে কারাগারে মৃত্যুবরণ করেন তিনি। গিয়াপ ছিলেন দুইবোনের এক ভাই। বাবার মৃত্যুর পর নগুয়েনের এক বোনকেও গ্রেফতার করা হয়। তবে তার বোন বেশীদিন কারাগারে ছিলেন না। কারাগারে অসুস্থ হয়ে পড়ায় বোনকে মুক্তি দেয়া হয়। মুক্তির কয়েক সপ্তাহ পর গিয়াপের বোন মারা যান। নিজের ১০ বছর বয়সের আগেই পরিবারের দুজন সদস্যের মৃত্যু দেখেন নগুয়েন গিয়াপ। গ্রামের বিদ্যালয়ে যাওয়ার আগে বাবার কাছে পড়াশোনা করতেন নগুয়েন। তুখোড় বুদ্ধিমত্তার কারণে ১৯২৪ সালে তাকে জেলা স্কুলে পাঠানো হয়। মাত্র ১৩ বছর বয়সে বাড়ি ত্যাগ করে ন্যাশনাল অ্যাকাডেমিতে যোগ দেন তিনি। এই স্কুলটি চালাতেন নগো দিন খা নামের একজন ক্যাথলিক। নগো দিন খার ছেলে নগো দিন ডিয়েমও একই স্কুলে পড়তেন। পরবর্তীতে (১৯৫৫-৬৩) সময়কাল পর্যন্ত দক্ষিণ ভিয়েতনামের প্রেসিডেন্ট ছিলেন ডিয়েম। ন্যাশনাল অ্যাকাডেমিতে আরেকজন শিক্ষার্থী ছিলেন, যার নাম নগুয়েন সিন চুং। তিনিও ছিলেন এক সরকারি কর্মকর্তার পুত্র। ১৯৪৩ সালে নগুয়েন সিন চুং নিজের নাম পাল্টে রাখেন হো চি মিন। ১৪ বছর বয়সে হাইফং পাওয়ার কোম্পানিতে বার্তাবাহকের কাজ করতেন নগুয়েন। স্কুলে ২ বছর কাটানোর পর আন্দোলন করার কারণে বিদ্যালয় থেকে বহিষ্কৃত হন তিনি।


title: ভো নগুয়েন গিয়াপ

text: স্কুল থেকে বহিষ্কৃত হয়ে তিনি যোগ দেন ভিয়েতনামের একটি বিপ্লবী দলে। বিপ্লবী দলটি ছিলো চরমপন্থীয় বিশ্বাসী এবং ১৯২৪ সালে এটি প্রতিষ্ঠিত হয়। এই বিপ্লবী সংগঠনই নগুয়েনকে সমাজতন্ত্রের সৈনিক হিসেবে গড়ে তোলে। ১৯৩০ সালে ছাত্র বিক্ষোভে যোগ দেয়ার কারণে গ্রেফতার হন গিয়াপ এবং লো বাও কারাগারে ২ বছরের সাজার মেয়াদে ১৩ মাস জেল খেটে মুক্তি পান। গিয়াপের বিরুদ্ধে পর্যাপ্ত প্রমাণ না পাওযায় মেয়াদ শেষের আগে তাকে মুক্তি দেয়া হয়। ১৯৩১ সালে ভিয়েতনামের কমিউনিস্ট পার্টিতে যোগ দেন গিয়াপ। দলে যোগ দেয়ার পরপরই ফরাশীদের বিপক্ষে অসংখ্য প্রতিবাদ কর্মসূচীতে অংশ নেন এবং ১৯৩৩ সালে ডেম্যোক্র্যাটিক ফ্রন্ট তৈরীতে কাজ করেন। গিয়াপ ১৯৩৩ থেকে ১৯৩৮ পর্যন্ত হানুই বিশ্ববিদ্যালয়ে পড়াশোনা করেন এবং রাজনীতি-অর্থনীতি বিষয়ে স্নাতক ডিগ্রী অর্জন করেন।


title: ভো নগুয়েন গিয়াপ

text: ১৯৩৮ সালে তিনি হো চি মিনের নেতৃত্বাধীন ইন্দোচীন কমিউনিস্ট পার্টির সদস্যপদ পান। দ্বিতীয় বিশ্বযুদ্ধ শুরুর আগে জাপানি আগ্রাসনের মুখে নেতা হো চি মিনের সঙ্গে তিনি প্রতিবেশী রাষ্ট্র চীনে চলে যান। চীনে থাকাকালে গিয়াপ শরণার্থী ভিয়েতনামীদের নিয়ে ভিয়েত মিন নামে একটি সেনাদল গঠন করেন। নবগঠিত ভিয়েত মিন সেনাদের নিয়ে তিনি দেশে ফিরে আসেন এবং দখলদার জাপানিদের বিরুদ্ধে গেরিলা যুদ্ধ শুরু করেন। তিনি চীনে থাকার সময় ফরাসি ঔপনিবেশিক কর্তৃপক্ষ তাঁর স্ত্রীকে গ্রেপ্তার করে। এরপর তাঁর স্ত্রী কারাগারেই মারা যান। দ্বিতীয় বিশ্বযুদ্ধে জাপানিরা পরাজিত হওয়ার পর ফরাসি ঔপনিবেশিক শক্তির সঙ্গে ভিয়েতনামীদের লড়াই শুরু হয়। যার চূড়ান্ত নিষ্পত্তি হয় দিয়েন বিয়েন ফুতে। তার অংশগ্রহণ করা অনেকগুলো যুদ্ধের মধ্যে রয়েছে ১৯৫৪ সালের বিখ্যাত এই দিয়েন বিয়েন ফু গেরিলা যুদ্ধ অন্যতম, যেটি ফরাসীদেরকে ঐ অঞ্চল থেকে পাততাড়ি গুটিয়ে সটকে পড়তে বাধ্য করে। ভিয়েতনাম স্বাধীন হয় দুই ভাগে বিভক্ত হয়ে। কমিউনিস্ট শাসিত উত্তর ভিয়েতনাম, আর যুক্তরাষ্ট্রের সমর্থনপুষ্ট দক্ষিণ ভিয়েতনাম। দক্ষিণ ভিয়েতনামে কমিউনিস্ট বিদ্রোহ দেখা দিলে যুক্তরাষ্ট্র হস্তক্ষেপ করে। এর ফলে শুরু হয় ইতিহাসখ্যাত ১৯৫৪ থেকে ১৯৭৫ পর্যন্ত দীর্ঘমেয়াদী ভিয়েতনাম যুদ্ধ; ভিয়েতনামবাসী যেটাকে বলেন আমেরিকান যুদ্ধ। এ যুদ্ধেও সামনে থেকে ভিয়েতনামকে নেতৃত্ব দেন জেনারেল গিয়াপ। ১৯৬৮ সালে তার পরিকল্পনায় পরিচালিত হয় টেট আক্রমণ। পরিকল্পনা অনুযায়ী কমিউনিস্ট বাহিনী মার্কিন অধিকৃত দক্ষিণ ভিয়েতনামের ৪০টি প্রাদেশিক রাজধানী আক্রমণ করে দক্ষিণ ভিয়েতনামের রাজধানী সায়গনে প্রবেশ করে। এসময় কমিউনিস্ট বাহিনী অল্প সময়ের জন্য যুক্তরাষ্ট্র দূতাবাসও দখল করে রাখে। এই বিপর্যয়ের পর ভিয়েতনামে প্রবল পরাক্রান্ত মার্কিন বাহিনীর পরাজয় আসন্ন হয়ে ওঠে। পরবর্তীতে ১৯৭৩ সালে মার্কিন বাহিনী দক্ষিণ ভিয়েতনাম ছেড়ে যায়। যুদ্ধ দুটি ছিল তার ও তার সঙ্গীদেরকে বিশ্ব ইতিহাসে আগামী বহুকাল যাবত মহান বীরের মর্যাদাদানকারী হিসাবে শ্রেষ্ঠ বীরত্বপূর্ণ। ১৯৭৬ সালে তাকে ডেপুটি প্রধানমন্ত্রী হিসেবে নিয়োগ দেয়া হয়। তিনি ১৯৮২ সালে দায়িত্ব থেকে অবসর নেন। ২০০৫ সালে সায়গন পতনের ৩০তম বার্ষিকীতে এসোসিয়েটেড প্রেসকে দেয়া এক সাক্ষাৎকারে গিয়াপ বলেন; ""সাম্রাজ্যবাদের কবল থেকে জাতীয় মুক্তির লড়াইয়ে এত ভয়ঙ্কর ও ক্ষয়ক্ষতিসম্পন্ন আর কোন যুদ্ধ ইতিহাসে নেই। তথাপি আমরা এখনো যুদ্ধ করে চলেছি আমাদের ভিয়েতনামের জন্য, মুক্তি এবং স্বাধীনতার চেয়ে বড় এবং মূল্যবান আর কিছু নেই"।" গিয়াপের রণকৌশল, বুদ্ধিমত্তা এবং নেতৃত্বদানের অভূতপূর্ব ক্ষমতা মার্কিন সমরনায়ক শুধু নয় সারা পৃথিবীকেই বিস্মিত করেছিল।


title: ভো নগুয়েন গিয়াপ

text: নগুয়েন গিয়াপ তার অভিজ্ঞতা সম্বলিত একটি বই রচনা করেন যার নাম 'জনযুদ্ধ ও গনফৌজ'।


title: ঝাংঝুং

text: ঝাংঝুং বা শাংশুং পশ্চিম ও উত্তর পশ্চিম তিব্বতের বোন ধর্মাবলম্বী এক প্রাচীন রাজ্য।


title: ঝাংঝুং

text: ঝাংঝুং স্গোব-বা (বহিরাঞ্চল), বার-বা (মধ্যাঞ্চল) ও ফুগ-বা (ভেতরের অঞ্চল) এই তিনটি পৃথক অঞ্চল নিয়ে গঠিত ছিল। বহিরাঞ্চলটি পশ্চিমে গিলগিট থেকে পূর্বে গ্নাম-ম্ত্শো হ্রদের নিকটে দংস-রা-খ্যুং-র্দ্জোং পর্যন্ত এবং উত্তরে খোটান থেকে দক্ষিণে চু-মিগ-ব্র্গ্যাদ-সু-র্ত্স-গ্ন্যিস পর্যন্ত বিস্তৃত ছিল। মধ্যাঞ্চলটির নাম র্গ্যা-ম্খার-বার-চদ এবং ভেতরের অঞ্চলটির নাম স্তাগ-গ্জিগ ছিল। ভেতরের অঞ্চলটির সঙ্গে ব্যাক্ট্রীয়া অঞ্চলের সামঞ্জস্য পাওয়া গেলেও মধ্যাঞ্চলের এলাকা সম্বন্ধে এখনো জানা যায়নি। ঝাংঝুং রাজ্যের রাজধানী খ্যুং-লুং দ্ঙ্গুল-ম্খার টি-সে পর্বতের দক্ষিণ পশ্চিমে অবস্থিত ছিল। ঝাংঝুং সত্যই এতো বড়ো রাজ্য ছিল কিনা এনিয়ে দ্বিমত থাকলেও একথা অনস্বীকার্য যে তাঁরা স্বাধীন রাজ্য হিসেবে সমগ্র পশ্চিম তিব্বত রাজত্ব করতেন।


title: ঝাংঝুং

text: তিব্বত সম্রাট স্রোং-ব্ত্সন-স্গাম-পো বা খ্রি-ল্দে-স্রোং-ব্ত্সানের মধ্যে কে ঝাংঝুং আক্রমণ করেছিলেন, সে নিয়ে সন্দেহ রয়েছে। যদিও রল্ফ আলফ্রেড স্টেইনের মতে এই আক্রমণ ৬৪৫ খ্রিষ্টাব্দে হয়েছিল কিন্তু জিউ ট্যাংশু গ্রন্থে বলা হয়েছে যে ৬৩৪ খ্রিষ্টাব্দে ইয়াংটং বা ঝাংঝুং ও অন্যান্য কিয়াং জাতি তিব্বতের অধীনস্থ হয়। এরপর ঝাংঝুংয়ের রাজ্য ও নিজের রাজ্যকে মিলিত করে তুয়ুহুন রাজ্যকে পরাজিত করেন।


title: ঝাংঝুং

text: ঝাংঝুং আক্রমণের ইতিহাস সম্বন্ধে পুরাতন তিব্বতী গ্রন্থে বলা হয় যে, রাজনৈতিক সন্ধির উদ্দেশ্যে তিব্বত সম্রাট স্রোং-ব্ত্সন-স্গাম-পো এবং ঝাংঝুংয়ের রাজা লিগ-ম্যি-র্হ্যা পরস্পরের বোনকে বিবাহ করেন। কিন্তু লিগ-ম্যি-র্হ্যার তিব্বতী স্ত্রী ও স্রোং-ব্ত্সন-স্গাম-পোর বোন সদ-মর-কর তাঁর সঙ্গে খারাপ ব্যবহারের অভিযোগ করলে দুই রাজ্যের মধ্যে যুদ্ধ বাঁধে এবং রাজা লিগ-ম্যি-র্হ্যা নিহত হন। এরফলে এই দুই সাম্রাজ্যকে মিলিত করে "বোদ র্গ্যাল-খব" নাম রাখা হয়।


title: ঝাংঝুং

text: স্রোং-ব্ত্সন-স্গাম-পোর উত্তরাধিকারী খ্রি-মাং-স্লোন-র্ত্সানের মৃত্যুর পরে তিব্বত সম্রাট খ্রি-দুস-স্রোং-ব্ত্সনের রাজত্বকালে ঝাংঝুং বিদ্রোহ ঘোষণা করলে সেই বিদ্রোহ দমন করা হয়। .


title: খ্রি-মাং-স্লোন-র্ত্সান

text: খ্রি-মাং-স্লোন-র্ত্সান() (রাজত্বকাল ৬৫০-৬৭৬) স্রোং-ব্ত্সন-স্গাম-পোর পৌত্র ও উত্তরাধিকারী এবং তিব্বত সাম্রাজ্যের তৃতীয় সম্রাট ছিলেন।


title: খ্রি-মাং-স্লোন-র্ত্সান

text: আঠারো বছর বয়সে স্রোং-ব্ত্সন-স্গাম-পোর পুত্র গুং-স্রোং-গুং-ব্ত্সনের মৃত্যু হওয়ায় তাঁর পুত্র খ্রি-মাং-স্লোন-র্ত্সান তিব্বত সাম্রাজ্যের উত্তরাধিকারী হন এবং ৬৪৯ খ্রিষ্টাব্দে সম্রাট স্রোং-ব্ত্সন-স্গাম-পোর মৃত্যু হলে পরবর্তী সম্রাট হন। শৈশবে রাজ্যভার নিতে হয় বলে প্রকৃত শাসনক্ষমতা তাঁর মন্ত্রী ম্গার-স্রোং-র্ত্সানের হাতে ছিল।


title: খ্রি-মাং-স্লোন-র্ত্সান

text: খ্রি-মাং-স্লোন-র্ত্সানের শাসনকালে ট্যাং সাম্রাজ্যের সঙ্গে তিব্বতের সম্পর্কের অবনতি ঘটে। ৬৫৮ খ্রিষ্টাব্দে খ্রি-মাং-স্লোন-র্ত্সান তাঁর পিতামহ স্রোং-ব্ত্সন-স্গাম-পোর মতো ট্যাং সম্রাটের কাছে কোন চীনা রাজকুমারীর সঙ্গে তাঁর বিবাহের অনুমতি প্রার্থনা করেন, কিন্তু চীনারা তা মানতে অস্বীকার করেন। এরপর খ্রি-মাং-স্লোন-র্ত্সান পূর্বে তুয়ুহুন রাজ্য ও পশ্চিমে ঝাংঝুং রাজ্যে তিব্বতের শাসনকে আরো শক্তিশালী করা শুরু করেন।


title: খ্রি-মাং-স্লোন-র্ত্সান

text: ৬৬২ খ্রিষ্টাব্দের কাছাকাছি সময়ে খ্রি-মাং-স্লোন-র্ত্সান পশ্চিম তুর্কী খাগানাতের সাথে বন্ধুত্ব স্থাপন করে এই দুই শক্তি ৬৬৩ খ্রিষ্টাব্দে কাশগর ও ৬৬৫ খ্রিষ্টাব্দে খোটান দখল করে। ৬৬৭ খ্রিষ্টাব্দে তিব্বতের নিকট তুর্কী নুশিবাই পরাজয় স্বীকার করে যার ফলে ওয়াখান উপত্যকা দখলে চলে আসে। ৬৭০ খ্রিষ্টাব্দে তিব্বতী বাহিনী চীনের অধিকারে থাকা তারিম নদীর পশ্চিম উপত্যকা ও আকসু দখল করে নেয়।


title: খ্রি-মাং-স্লোন-র্ত্সান

text: পুরাতন তিব্বতী বর্ষানুক্রমিক ইতিবৃত্ত অনুসারে ৬৭৬ খ্রিষ্টাব্দে খ্রি-মাং-স্লোন-র্ত্সানের মৃত্যু হয়। কিন্তু অনেকের মতে তিব্বতীরা তাঁর মৃত্যুর খবর তিন বছর গোপণ করেছিলেন যাতে চীনারা বুঝতে না পারেন যে তিব্বতীদের কোন নেতৃত্বপ্রদানকারী নেই। চীনা নথিপত্রে তাঁর মৃত্যু ৬৭৯ খ্রিষ্টাব্দে হয়েছিল বলে উল্লেখ করা হয়। মৃত্যুর পরে তাঁকে ইয়ার্লুং উপত্যকায় রাজসমাধিস্থলে সমাহিত করা হয়। খ্রি-মাং-স্লোন-র্ত্সানের পরে তাঁর পুত্র খ্রি-দুস-স্রোং-ব্ত্সন মাত্র ছয় বছর বয়সে সিংহাসনে বসেন।


title: খ্রি-মাং-স্লোন-র্ত্সান

text: খ== আরো পড়ুন ==


title: উইন্ডোজ ফোন

text: উইন্ডোজ ফোন () হল এক ধরনের প্রোপ্রিয়েটারি স্মার্টফোন অপারেটিং সিস্টেমের সিরিজ, যা উন্নয়ন করে থাকে মাইক্রোসফট। এটি উইন্ডোজ মোবাইলের উত্তরসূরি, যদিও পূর্বেকার প্ল্যাটফর্মের সাথে এটি বেমানান। এন্টারপ্রাইজ বাজারের পরিবর্তে এর মূল লক্ষ্য ভোক্তা বাজার। এটি প্রথম চালু করা হয় ২০১০ সালের অক্টোবরে এবং ২০১১ সালের প্রথম ভাগে এটি এশিয়াতে মুক্তি পায়। উইন্ডোজ ফোনের সর্বশেষ সংস্করণ হল উইন্ডোজ ফোন ৮, যা ২০১২ সালের ২৯ অক্টোবর চালু করা হয়।


title: উইন্ডোজ ফোন

text: উইন্ডোজ ফোনের সাথে মাইক্রোসফট “মডার্ন” একটি নতুন ধরনের ব্যবহারকারী মাধ্যম তৈরি করেছে (পূর্বে “মেট্রো” নামে পরিচিত ছিল)। এছাড়াও এই সফটওয়্যার তৃতীয়-পক্ষ এবং মাইক্রোসফটের সেবাসমূহের সাথে সংহত।


title: উইন্ডোজ ফোন

text: মাইক্রোসফট বর্তমানে উইন্ডোজ ফোনের পরবর্তী সংস্করণের জন্য কাজ করছে, যার সাংকেতিক নাম “উইন্ডোজ ফোন ব্লু” (পূর্বে ছিল “উইন্ডোজ ফোন অ্যাপোলো প্লাস”)। এর সাম্ভব্য নাম হতে পারে উইন্ডোজ ফোন ৮.১ বা উইন্ডোজ ফোন ৮.৫।


title: উইন্ডোজ ফোন

text: উইন্ডোজ ফোনের প্রধান সমস্যা হল অ্যাপলিকেশনের অভাব।


title: উইন্ডোজ ফোন

text: উইন্ডোজ মোবাইলের কাজ শুরু করা হয় ২০০৪ সালে। সে সময় এর সাংকেতিক নাম ছিল “ফোটোন”। কিন্তু কার্যক্রম খুব ধীর গতিতে হতে থাকে এবং চূড়ান্তভাবে প্রকল্পের কাজ বন্ধ হয়ে যায়। ২০০৮ সালে মাইক্রোসফট উইন্ডোজ মোবাইল গ্রুপ পুনরায় সংগঠিত করে এবং একটি নতুন মোবাইল অপারেটিং সিস্টেমের উপর কাজ শুরু করে। এটি মুক্তি পাওয়ার কথা ছিল ২০০৯ সালে, তবে কিছুদিন দেরি হওয়ার কারণে অন্তবর্তীকালীন সংস্করণ হিসেবে উইন্ডোজ মোবাইল ৬.৫ মুক্তি দেয় মাইক্রোসফট।


title: উইন্ডোজ ফোন

text: উইন্ডোজ ফোনের উন্নয়ন খুব দ্রুত সংঘটিত হয়। তবে নতুন এই অপারেটিং সিস্টেম উইন্ডোজ মোবাইলের অ্যাপলিকেশনগুলো সমর্থন করে না। মাইক্রোসফটের মোবাইল ডেভলপার এক্সপেরিয়েন্সের জ্যেষ্ঠ পণ্য ব্যবস্থাপক ল্যারি লিবারম্যান ইউইককে বলেন, “যদি আমাদের আরও সময় এবং সম্পদ থাকত, তাহলে আমরা হয়ত পূর্বেকার সংস্করণের সাথে সামঞ্জস্য রাখার পরিপ্রেক্ষিতে কিছু করতে পারতাম।” লিবারম্যান বলেন যে মাইক্রোসফট মোবাইল বাজারকে নতুনভাবে দেখার চেষ্টা করছে।


title: উইন্ডোজ ফোন

text: ২০১০ সালের ১৫ ফেব্রুয়ারি, স্পেনের বার্সেলোনায় মোবাইল ওয়ার্ল্ড কংগ্রেসে উইন্ডোজ ফোন ৭-এর ঘোষণা করা হয় এবং ২০১০ সালের ৮ নভেম্বর যুক্তরাষ্ট্রে এটি মুক্তি পায়। ২০১১ সালের মে মাসে মাইক্রোসফট উইন্ডোজ ফোন ৭-এর হালনাগাদ সংস্করণ “ম্যাংগো” মুক্তি দেয়। এই সংস্করণের সাথে জুড়ে দেওয়া হয় ইন্টারনেট এক্সপ্লোরার ৯-এর মোবাইল সংস্করণ। এই সংস্করণ ডেক্সটপ সংস্করণের মতই ওয়েব এবং গ্রাফিক্স সমর্থন করে। এছাড়া এতে রয়েছে তৃতীয়-পক্ষ অ্যাপ্লিকেশনের মাল্টি-টাস্কিং, পিপল হাবের জন্য টুইটার একত্রীকরণ, এবং উইন্ডোজ লাইভ স্কাইড্রাইভ সংযোগ।


title: উইন্ডোজ ফোন

text: ২০১২ সালে একটি ছোটোখাটো সংস্করণ মুক্তি পায় যা “ট্যাঙ্গো” নামে পরিচিত। এতে পূর্বেকার সংস্করণের ত্রুটিগুলোকে সারানো হয় এবং হার্ডওয়্যারের প্রয়োজনীয়তা খর্ব করা হয়। ফলে একটি যন্ত্রে উইন্ডোজ ফোন চালানোর জন্য ৮০০ মেগাহার্জের সিপিইউ এবং ২৫৬ মেগাবাইট র‍্যামই যথেষ্ট।


title: উইন্ডোজ ফোন

text: ২০১৩ সালের জানুয়ারিতে উইন্ডোজ ফোন ৭.৮ মুক্তি পায়। এতে উইন্ডোজ ফোন ৮-এর কিছু বৈশিষ্ট্য যোগ করা হয়। যেমনঃ স্টার্ট স্ক্রিন হালনাগাদ করা হয়, বর্ণবিন্যাসের বিকল্প দ্বিগুন করা হয় এবং বিং ইমেজ অফ দ্য ডে চিত্রটিকে লক স্ক্রিনের ওয়ালপেপার হিসেবে রাখার সুবিধা প্রদান করা হয়। উইন্ডোজ ফোন ৭.৮-এর উদ্দেশ্য ছিল উইন্ডোজ ফোন ৭-এর পুরানো ফোনগুলোকে বেশিদিন টিকিয়ে রাখা। কেননা, হার্ডওয়্যার সীমাবদ্ধতার কারণে এগুলোকে উইন্ডোজ ফোন ৮-এ হালনাগাদ করা সম্ভব নয়। অবশ্য, এখনও অনেক ব্যবহারকারীর কাছে উইন্ডোজ ফোন ৭.৮-এর হালনাগাদ পৌছায়নি।


title: উইন্ডোজ ফোন

text: মাইক্রোসফট ঘোষণা করেছে যে উইন্ডোজ ফোন ৭.৮ পরবর্তীকালেও হালনাগাদ করা হবে, যেহেতু উইন্ডোজ ফোন ৭ এবং উইন্ডোজ ফোন ৮ কিছু সময় একই সাথে বিদ্যমান থাকবে। এতে উইন্ডোজ ফোন সমর্থিত বিভিন্ন মূল্যের মোবাইল ফোন বাজারে পাওয়া যাবে।


title: উইন্ডোজ ফোন

text: ২০১২ সালের ২৯ অক্টোবর মাইক্রোসফট উইন্ডোজ ফোন ৮ অবমুক্ত করে, যা উইন্ডোজ ফোন অপারেটিং সিস্টেমের দ্বিতীয় প্রজন্ম। উইন্ডোজ ফোন ৮-এ পূর্বেকার উইন্ডোজ সিই ভিত্তিক স্থাপত্যের পরিবর্তে উইন্ডোজ এনটি কার্নেল ব্যবহার করা হয়েছে। উইন্ডোজ ফোন ৭ সমর্থিত স্মার্টফোনে উইন্ডোজ ফোন ৮ হালনাগাদ করা বা চালানো সম্ভব নয়। তবে উভয় সংস্করণ একই ধরনের অ্যাপ্লিকেশন সমর্থন করে।


title: উইন্ডোজ ফোন

text: উইন্ডোজ ৮-এ উইন্ডোজ ৭ বা ৭.৫ এর চেয়ে উন্নতমানের হার্ডওয়্যার সমর্থন করে। এটি মাল্টি-কোর প্রসেসর এবং উচ্চ মাপের পর্দা সমর্থন করে। উইন্ডোজ ফোন ৭ এবং ৭.৫ উচ্চমানের হার্ডওয়্যার সমর্থন না করায় প্রায়ই সমালোচিত হয়ে থাকে, কিন্তু উইন্ডোজ ফোন ৮ এর নতুন হার্ডওয়্যার একে গুগল এবং অ্যাপলের স্মার্টফোনের সাথে প্রতিদ্বন্দ্ব্বিতা করার ক্ষমতা প্রদান করেছে।


title: উইন্ডোজ ফোন

text: ২০১১ সালের ১১ ফেব্রুয়ারি, লন্ডনে একটি সংবাদ সম্মেলনে, মাইক্রোসফটের প্রধান নির্বাহী স্টিভ বালমার এবং নকিয়ার প্রধান নিবার্হী স্টিফেন ইলোপ কোম্পানি দুটির মধ্যকার অংশীদারিত্বের কথা ঘোষণা করেন। এই অংশীদারিত্বের অধীনে নকিয়ার প্রাথমিক অপারেটিং সিস্টেম হিসেবে সিম্বিয়ানের জায়গা দখল করে উইন্ডোজ ফোন। এর মাধ্যমে স্মার্টফোন বিশ্বে এনড্রয়েড এবং আইওএস এর প্রতিদ্বন্দ্বী হিসেবে আবির্ভূত হয় উইন্ডোজ ফোন। ইলোপ এনড্রয়েডের পরিবর্তে উইন্ডোজ ফোনকে বেছে নেওয়ার কারণ হিসেবে “পৃথকীকরণকে” তুলে ধরেন।


title: উইন্ডোজ ফোন

text:
এই অংশীদারিত্বে যেসব সেবাগুলি একীভূত করা হয় তার মধ্যে উল্লেখযোগ্য হল:
নকিয়ার প্রথম উইন্ডোজ ফোন লুমিয়া ৮০০ এবং লুমিয়া ৭১০ ২০১১ সালের অক্টোবরে ঘোষিত হয়। ২০১২ কনজুমার ইলেক্ট্রনিক শো-তে নকিয়া লুমিয়া ৯০০ অবমুক্ত করার ঘোষণা দেয়, যাতে রয়েছে ৪.৩ ইঞ্চি এএমওএলইডি ক্লিয়ারব্যাক ডিসপ্লে, ১.৪ গিগাহার্টজের প্রসেসর এবং ১৬ গিগাবাইটের সংরক্ষণাগার। লুমিয়া ৯০০ প্রথম উইন্ডোজ ফোনগুলোর অন্যতম যেগুলো এলটিই সমর্থন করে এবং এটি ২০১২ সালের এপ্রিলের ৮ তারিখে অবমুক্ত হয়। লুমিয়া ৬১০ নকিয়ার প্রথম উইন্ডোজ ফোন যা ম্যাঙ্গো অপারেটিং সিস্টেমে (উইন্ডোজ ফোন ৭.৫ রিফ্রেশ) পরিচালিত হয়। এই মডেলটির মূল লক্ষ ছিল উঠতি বাজার।


title: উইন্ডোজ ফোন

text: ২০১৩ সালের ২ সেপ্টেম্বর, মাইক্রোসফট কর্তৃক নকিয়ার মোবাইল বিভাগ অধীগ্রহণের ঘোষণা প্রদান করা হয়।


title: হাওড়া পুলিশ কমিশনারেট

text: হাওড়া পুলিশ কমিশনারেট বা হাওড়া সিটি পুলিশ হল হাওড়া জেলার কয়েকটি নির্দিষ্ট শহরাঞ্চলের আইনশৃঙ্খলা রক্ষার দায়িত্বে থাকা একটি বিশেষ শহরাঞ্চলীয় পুলিশ বাহিনী। এটি ২০১১ সালে প্রতিষ্ঠিত হয়। এই কমিশনারেট পশ্চিমবঙ্গ পুলিশের একটি শাখা। হাওড়া জেলা পুলিশকে দ্বিখণ্ডিত করে এই বাহিনী গঠন করা হয়েছে। মোট ৮টি থানা এই বাহিনীর অধীনে আছে। হাওড়ার প্রথম পুলিশ কমিশনার হলেন অজেয় মুকুন্দ রাণাডে।


title: জাগো বাংলা

text: জাগো বাংলা হল একটি বাংলা সাপ্তাহিক সংবাদপত্র। এটি কলকাতা থেকে প্রকাশিত হয়। পত্রিকাটি হল সর্বভারতীয় তৃণমূল কংগ্রেসের বাংলা মুখপত্র। পশ্চিমবঙ্গের বিভিন্ন অঞ্চলে, মূলত গ্রামীণ এলাকায়, দলের বার্তা পৌঁছে দিতে এই পত্রিকাটিকে ব্যবহার করা হয়। ২০১১ সালের হিসেব অনুযায়ী, পশ্চিমবঙ্গে এই পত্রিকাটির প্রচার সংখ্যা ৬০,০০০। পত্রিকার বর্তমান সম্পাদক পার্থ চট্টোপাধ্যায়।


title: খ্রি-দুস-স্রোং-ব্ত্সন

text: খ্রি-দুস-স্রোং-ব্ত্সন () (জন্ম ৬৭০ - মৃত্যু ৭০৪) (রাজত্বকাল ৬৭৬ - ৭০৪) তিব্বত সম্রাট ছিলেন।


title: খ্রি-দুস-স্রোং-ব্ত্সন

text: পুরাতন তিব্বতী বর্ষানুক্রমিক ইতিবৃত্ত অনুসারে ৬৭৬ খ্রিষ্টাব্দে খ্রি-মাং-স্লোন-র্ত্সানের মৃত্যু হয়। কিন্তু অনেকের মতে তিব্বতীরা তাঁর মৃত্যুর খবর তিন বছর গোপণ করেছিলেন যাতে চীনারা বুঝতে না পারেন যে তিব্বতীদের কোন নেতৃত্বপ্রদানকারী নেই। চীনা নথিপত্রে তাঁর মৃত্যু ৬৭৯ খ্রিষ্টাব্দে হয়েছিল বলে উল্লেখ করা হয়। খ্রি-মাং-স্লোন-র্ত্সানের পরে তাঁর পুত্র খ্রি-দুস-স্রোং-ব্ত্সন মাত্র ছয় বছর বয়সে সিংহাসনে বসেন। এতো কম বয়সে সিংহাসনে আরোহণ করার জন্য খ্রি-মাং-স্লোন-র্ত্সানের মন্ত্রী ম্গার-স্রোং-র্ত্সানের দ্বিতীয় পুত্র ম্গার-খ্রি-ব্রিং সাময়িক ভাবে দায়িত্ব গ্রহণ করেন।


title: খ্রি-দুস-স্রোং-ব্ত্সন

text: খ্রি-মাং-স্লোন-র্ত্সানের মৃত্যুর পরেই ঝাংঝুং রাজ্যে বিদ্রোহ শুরু হলে খ্রি-দুস-স্রোং-ব্ত্সনের মাতা সাম্রাজ্ঞী খ্রি-মা-লোদ-খ্র্ল-স্তেং ও ম্গার বংশের মন্ত্রীদের শক্ত শাসনে সেই বিদ্রোহ দমন করা হয়।


title: খ্রি-দুস-স্রোং-ব্ত্সন

text: ৬৭৬ খ্রিষ্টাব্দে তিব্বতী সৈন্যবাহিনী গানসু প্রদেশের সানঝৌ, কুওঝৌ, হেঝৌ, দিয়েঝৌ, মিগং ও ডানলিং আক্রমণ করে। চীনারা লংঝিতে তিব্বতীদের পরাজিত করে। লি জিংজুয়ানের নেতৃত্বে চীনারা কোকো নরের নিকটে পরাজিত হয়। ৬৭৭ খ্রিষ্টাব্দের মধ্যে তিব্বতীদের দখলে সমগ্র তারিম নদী উপত্যকা চলে আসে।


title: খ্রি-দুস-স্রোং-ব্ত্সন

text: ৬৭৮ খ্রিষ্টাব্দে ট্যাং সাম্রাজ্যের মিন নদীর তীরে আর্নঙ্গের দুর্গ দখল করে নেয়। এই সময় ইর হ্রদ অঞ্চলে বসবাসকারী ইরহে জাতি ট্যাং সাম্রাজ্যের বিরুদ্ধে জোটবদ্ধ হওয়ার জন্য তিব্বতের অধীনে চলে আসে। এই সময় তিব্বতীরা পূর্বে সংঝু ও লিয়াংঝৌ, দক্ষিণে ভারত, পশ্চিমে কাশগর ও উত্তরে তুর্কীদের এলাকা পর্যন্ত তাঁদের সাম্রাজ্য বিস্তার করেন।


title: খ্রি-দুস-স্রোং-ব্ত্সন

text: ৬৮৯ খ্রিষ্টাব্দে ওয়েই ডাইজিয়ার নেতৃত্বে চীনা বাহিনী তিব্বত আক্রমণ করে ব্যর্থ হয়। ৬৯২ খ্রিষ্টাব্দে দুই জন তিব্বতী সেনাপতি তাঁদের বাহিনী নিয়ে চীনাদের সঙ্গে যোগ দিলে চীনাদের দখলে তারিম নদী উপত্যকা চলে আসে। পশ্চিম তুর্কী খাগানাতের জুঙ্গারিয়ার দুলু জাতির খাগান আশিনা তুইজি তিব্বতীদের সাথে লেংজুয়ানে চীনাদের পরাজিত করেন। পরের বছর খ্রি-দুস-স্রোং-ব্ত্সন লিনতাও এবং লিয়াংঝৌ দখল করে নেন। ৭০৩ খ্রিষ্টাব্দে শ্বেত ও কালো মাইওয়া জাতিদের কর প্রদানে বাধ্য করেন।


title: খ্রি-দুস-স্রোং-ব্ত্সন

text: ম্গার বংশের মন্ত্রীরা ক্রমশঃ শক্তিশালী হয়ে কেন্দ্রীয় শাসনব্যবস্থার ভাঙন ধরাতে পারে, তার আশঙ্কা করে সম্রাট খ্রি-দুস-স্রোং-ব্ত্সন ৬৯৯ খ্রিষ্টাব্দে শিকারে বেরোনোর নাম করে তাঁর অনুগামীদের ম্গার বংশের সদস্যদের আক্রমণের আদেশ দেন। এরপর নিজে উত্তরে সৈন্যবাহিনী নিয়ে গিয়ে ম্গার-খ্রি-ব্রিংয়ের সম্মুখীন হলে বিনা যুদ্ধে খ্রি-ব্রিং আত্মসমর্পণ করেন ও জিউ ট্যাংসু গ্রন্থের বর্ণনা অনুযায়ী আত্মহত্যা করেন। এরপর খ্রি-দুস-স্রোং-ব্ত্সন মন্ত্রীদের ওপর সম্রাটের কর্তৃত্বের আইন প্রচলন করেন।


title: খ্রি-দুস-স্রোং-ব্ত্সন

text: দ্বা ব্ঝেদ গ্রন্থ অনুসারে খ্রি-দুস-স্রোং-ব্ত্সন গ্লিং খাম অঞ্চলে বৌদ্ধ মন্দির স্থাপন করেন। এই নির্মাণের উল্লেখ স্কার্চুঙ্গে অবস্থিত পরবর্তীকালের তিব্বত সম্রাট খ্রি-ল্দে-স্রোং-ব্ত্সানের লিপিতে পাওয়া যায়।


title: খ্রি-দুস-স্রোং-ব্ত্সন

text: খ্রি-দুস-স্রোং-ব্ত্সন তিব্বতের কোগ-রো গোষ্ঠীর দাম-গ্যি এবং ম্চিমস গোষ্ঠীর রাজকুমারী ব্ত্সান-মা-থোগ-থোগ-স্তেনকে বিবাহ করেন। ব্ত্সান-মা-থোগ-থোগ-স্তেন খ্রি-ল্দে-গ্ত্সুগ-ব্ত্সান নামে এক পুত্র সন্তানের জন্ম দেন যিনি পরবর্তীকালে তিব্বত সম্রাট হন। খ্রি-দুস-স্রোং-ব্ত্সনের গা-তুন নামক আরেক রাণীর উল্লেখ পাওয়া যায়। গা-তুনের পুত্র ল্হা-বাল-পো পিতার মৃত্যুর পর কিছুদিনের জন্য তিব্বতের সিংহাসনে বসেন।


title: খ্রি-দুস-স্রোং-ব্ত্সন

text: ৭০৪ খ্রিষ্টাব্দে মাইওয়া জাতিদের সঙ্গে যুদ্ধে খ্রি-দুস-স্রোং-ব্ত্সনের মৃত্যু হয়। এরপর গা-তুনের পুত্র ল্হা-বাল-পো কিছুদিনের জন্য সিংহাসনে বসলেও ল্হা-বাল-পোকে সরিয়ে সাম্রাজ্ঞী খ্রি-মা-লোদ-খ্র্ল-স্তেং শিশু খ্রি-ল্দে-গ্ত্সুগ-ব্ত্সানকে সম্রাট ঘোষণা করেন এবং প্রকারান্তরে তিনিই রাজত্ব করেন। খ্রি-মা-লোদ-খ্র্ল-স্তেং ৭১২ খ্রিষ্টাব্দে মারা গেলে খ্রি-ল্দে-গ্ত্সুগ-ব্ত্সান সিংহাসন লাভ করেন।


title: ডি-লিঙ্ক

text: ডি-লিঙ্ক কর্পোরেশন ১৯৮৬ সালের মার্চ মাসে তাইপেই শহরে প্রতিষ্ঠিত হয়। এটি নেটওয়ার্ক অ্যাডাপ্টার ভেন্ডর হিসেবে যাত্রা শুরু করে এবং পরে গ্রাহক ও ব্যবসা উভয় পর্যায়ে নেটওয়ার্কিং সল্যুশন নির্মাতায় পরিণত হয়। ২০০৭ সালে ডি-লিঙ্কের মার্কেট শেয়ার ছিল ২১.৯%। ২০০৭ সালে এটি "ইফো টেক ১০০" এর তালিকায় ছিল। ডি-লিঙ্কের ৬৪টি দেশে ১২৭টি বিক্রয়কেন্দ্র রয়েছে। ডি-লিঙ্কের প্রদাহ্ন প্রতিদ্বন্দ্বী সিসকো, নেটগিয়ার এবং হিউলেট-প্যাকার্ড।


title: টিপি-লিঙ্ক

text: টিপি-লিঙ্ক টেকনোলজিস কোম্পানি লিমিটেড (টুইস্টেড পেয়ার লিংক) একটি কম্পিউটার নেটওয়ার্কিং পণ্য নির্মাতা প্রতিষ্ঠান। এটি ১৯৯৬ সালে চীনের শেনঝেনে প্রতিষ্ঠিত হয়। এর পণ্যের মধ্যে রয়েছে রাউটার, সুইচ, ওয়্যারলেস সরঞ্জাম, এডিএসএল মডেম এবং নেটওয়ার্ক অ্যাডাপ্টার। টিপি-লিঙ্ক চীনের বৃহত্তম স্মল অফিস হোম অফিস নেটওয়ার্কিং মার্কেটধারী। টিপি-লিঙ্ক ২০০৫ সালে আন্তর্জাতিক বাজারে প্রবেশ করে।


title: রামপাল তাপ বিদ্যুৎ প্রকল্প

text:
রামপাল বিদ্যুৎ প্রকল্প বাংলাদেশের বাগেরহাট জেলার রামপালে অবস্থিত একটি প্রস্তাবিত কয়লাভিত্তক তাপবিদ্যুৎ কেন্দ্র। রামপালে ভারতের ন্যাশনাল থারমাল পাওয়ার কোম্পানির সঙ্গে যৌথভাবে বাংলাদেশের রাষ্ট্রীয় সংস্থা বাংলাদেশ পাওয়ার ডেভেলপমেন্ট বোর্ড (BPDB), ১৩২০ মেগাওয়াট বিদ্যুৎ উৎপাদনের জন্য প্রকল্প হাতে নিয়েছে। বিদ্যুৎ প্রকল্পটি নির্মিত হবে সুন্দরবনের থেকে ১৪ কিলোমিটার উত্তরে। সুন্দরবন থেকে ১৪ কিলোমিটার দূরে পশুর নদীর তীর ঘেঁষে এই প্রকল্পে ১৮৩৪ একর জমির সীমানা চিহ্নিত করা হয়েছে। ২০১০ সালে জমি অধিগ্রহণ করে বালু ভরাটের মাধ্যমে নির্মানের কাজ শুরু করা হয়েছে।
২০১০ সালের আগস্ট মাসে বাংলাদেশের বিদ্যুৎ উন্নয়ন বোর্ড (বি.পি.ডি.বি.) এবং ভারতের রাষ্ট্রীয় মালিকানাধীন জাতীয় তাপবিদ্যুৎ কর্পোরেশন (এনটিপিসি) এর মধ্যে একটি সমঝোতা চুক্তি স্বাক্ষরিত হয়, যেখানে সংস্থা দুটি ২০১৬ সালের মধ্যে এই প্রকল্পের বাস্তবায়ন করতে সম্মত হয়। ২৯ শে জানুয়ারী ২০১২ সালে, "বাংলাদেশ বিদ্যুৎ উন্নয়ন বোর্ড" এনটিপিসি'র সাথে একটি বিদ্যুৎ কেন্দর নির্মাণের জন্য চুক্তি স্বাক্ষর করে। যৌথ উদ্যোগে তৈরি সংস্থা বাংলাদেশ ভারত বন্ধুত্ব শক্তি সংস্থা (বিআইএফপিসি) নামে পরিচিত। বিটিআরসি এবং এনটিপিসি ৫০:৫০ অংশিদারীত্বের ভিত্তিতে প্রকল্পের বাস্তবায়নে সম্মত হয়েছে। এনটিপিসি বিদ্যুৎ কেন্দ্র স্থাপন ও পরিচালনা করবে। বাংলাদেশ ও ভারত সমানভাবে এই প্রকল্পের মূলধনের ৩০ শতাংশ শেয়ার করবে। বাকি মূলধন, যা ১.৫ বিলিয়ন মার্কিন ডলারের সমতুল্য হতে পারে, তা এনটিপিসি থেকে সাহায্যের মাধ্যমে ব্যাংক ঋণ গ্রহণ করা হবে। বাংলাদেশ বিদ্যুৎ বিভাগের সূত্র মতে, যৌথ উদ্যোগ কোম্পানীটি একটি ১৫ বছর কর ছাড়রের সুবিধা ভোগ করবে।
কয়লাভিত্তিক তাপবিদ্যুৎ কেন্দ্রের জন্য এই প্রকল্প পরিবেশগত প্রভাব মূল্যায়নের নির্দেশিকা লঙ্ঘন করে। ২০১৬ সালে ইউনেস্কোর একটি প্রতিবেদনে বিদ্যুৎ কেন্দ্র ছাড়পত্রে পরিবেশগত প্রভাব মূল্যায়নকে সন্দেহজনক বলে অভিহিত করে, এবং প্রকল্পটিকে বন্ধ করার জন্য বলা হয়।.


title: রামপাল তাপ বিদ্যুৎ প্রকল্প

text: ১ আগস্ট ২০১৩ সালে বাংলাদেশের পরিবেশ অধিদপ্তর (ডোই) বিদ্যুৎ কেন্দ্রের নির্মাণ অনুমোদন করে, কিন্তু তারপর বাংলাদেশ পরিবেশ অধিদপ্তর তার অবস্থান পরিবর্তিত করে এবং প্রকল্পটি নির্মানের জন্য ৫০ টি শর্ত জারি করে। কিন্তু সুন্দরবন থেকে ১৪ কিলোমিটার দূরে বিদ্যুৎ কেন্দ্রের অবস্থান মৌলিক পূর্বনির্ধারিত একটিকে শর্ত লঙ্ঘন করে। সাধারনত এই ধরনের প্রকল্পগুলো পরিবেশগত সংবেদনশীল এলাকার থেকে ২৫ কিলোমিটার দূরত্বের বাইরে নির্মান করতে হয়।


title: রামপাল তাপ বিদ্যুৎ প্রকল্প

text: পরিবেশবাদী কর্মীরা দাবি করেন যে রামপাল বিদ্যুৎ কেন্দ্রের প্রস্তাবিত অবস্থান রামসার কনভেনশনের শর্ত তথা আইন লঙ্ঘন করবে। রামসর কনভেনশন, যা বাংলাদেশের একটি স্বাক্ষরকারী, জলাভূমি সংরক্ষণের জন্য একটি আন্তর্জাতিক পরিবেশ চুক্তি। সুন্দরবন রামসারের আন্তর্জাতিক গুরুত্বের জলাভূমিগুলির তালিকাতে রয়েছে।


title: রামপাল তাপ বিদ্যুৎ প্রকল্প

text: তাপবিদ্যুৎ কেন্দ্রের জন্য প্রতি বছর ৪.৭২ মিলিয়ন টন কয়লা আমদানি করতে হবে। এর জন্য ৮০,০০০ টন ক্ষমতার প্রায় ৫৯ টি বিশাল মালবাহী জাহাজের প্রয়োজন হবে এবং জাহজগুলিকে পশুর নদীর তীরে জাহাজ বন্দরে নিয়ে যাওয়া হবে। বন্দর থেকে ৪০ কিলোমিটার দূরে সুন্দরবনের মধ্য দিয়ে নদী পথে কয়লাবাহী জাহাজ চলাচল করবে এবং এর মধ্যে নদীর প্রবাহ পথও রয়েছে। পরিবেশবিদরাদের মতে এই কয়লা বহনকারী যানবাহন প্রায়ই আবৃত হয়, যার ফলে ফ্লাই অ্যাশ, কয়লা ধুলো এবং সালফার, এবং অন্যান্য বিষাক্ত রাসায়নিক বিশাল পরিমাণ ছড়িয়ে পড়ে প্রকল্প এলাকার আশেপাশে।


title: ম্গার বংশ

text: ম্গার বংশ সপ্তম শতাব্দীর দ্বিতীয় ভাগে তিব্বত সাম্রাজ্যের রাজনৈতিক ক্ষমতার কেন্দ্র হিসেবে পরিচিত ছিল।


title: ম্গার বংশ

text: ম্গার বংশের উৎপত্তি সম্বন্ধে অনেকরকম ধারণা করা হয়। কিছু মতে এই পরিবার প্রাগৈতিহাসিক ঙ্গাস-পো রাজ্যের অধিবাসী ছিলেন। "ব্লোন-পো-ব্কা-থাং" গ্রন্থে তাঁদের বা-গোরের বাসিন্দা বলা হয়েছে। কোন কোন মতে ম্গার-স্রোং-র্ত্সানের জন্ম স্তোদ-লুঙ্গের নিকটে ল্দিং-খার নিকটে।


title: ম্গার বংশ

text: তিব্বত সম্রাট স্রোং-ব্ত্সন-স্গাম-পোর মন্ত্রীদের মধ্যে ম্গার-স্রোং-র্ত্সান সম্বন্ধে পুরাতন তিব্বতী বর্ষানুক্রমিক ইতিবৃত্ত গ্রন্থে সচেয়ে বেশিবার উল্লেখ করা হয়েছে। স্রোং-ব্ত্সন-স্গাম-পোর এক মন্ত্রী খ্যুং-পো-স্পুং-সাদ-জু তাঁকে হত্যার ষড়যন্ত্র করলে ম্গার-স্রোং-র্ত্সান সেই কথা স্রোং-ব্ত্সন-স্গাম-পোকে জানালে তিনি সম্রাটের বিশ্বাসভাজন হয়ে মন্ত্রীত্ব লাভ করেন।


title: ম্গার বংশ

text: ৬৪০ খ্রিষ্টাব্দে স্রোং-ব্ত্সন-স্গাম-পো ট্যাং সম্রাট ট্যাং তাইজংয়ের নিকট ম্গার-স্রোং-র্ত্সানকে দূত হিসেবে পাঠিয়ে চীনের যে কোন একজন রাজকুমারীকে বিবাহ করার প্রার্থনার পুনর্বিবেচনা করার প্রস্তাব দেন, যার ফলশ্রুতিতে ৬৪১ খ্রিষ্টাব্দে ওয়েংচেন গোংঝুর সাথে স্রোং-ব্ত্সন-স্গাম-পোর বিবাহ হয়। স্রোং-ব্ত্সন-স্গাম-পোর মৃত্যু হলে তিনি সাম্রাজ্যের সবচেয়ে গুরুত্বপূর্ণ ব্যক্তিতে পরিণত হন। ৬৫৯ থেকে ৬৬৬ খ্রিষ্টাব্দ পর্যন্ত তিনি তুয়ুহুন রাজ্যে থেকে এই রাজ্যটিকে সম্পূর্ণরূপে তিব্বতের অধীনে আনেন। ৬৬৭ খ্রিষ্টাব্দে তিনি বাধর্ক্যের কারণে অবসর নিলে তাঁর জায়গায় 'ও-মা-ল্দে-খ্রি-ব্জাং-লোদ-ব্ত্সান দায়িত্ব নেন কিন্তু কিছুদিনের মধ্যেই বিশ্বাসঘাতকতার অভিযোগে মৃত্যুদন্ড দেওয়া হলে ম্গার-স্রোং-র্ত্সান আবার দায়িত্ব নেন।


title: ম্গার বংশ

text: ৬৮৮ খ্রিষ্টাব্দে ম্গার-স্রোং-র্ত্সানের মৃত্যু হলে তাঁর পদে দায়িত্ব দেওয়া হয় তাঁর পুত্র ম্গার-ব্ত্সান-স্ন্যা-ল্দোম-বুকে। তিনি ৬৭৬ খ্রিষ্টাব্দে তুর্কিস্তানে সৈন্য নিয়ে যুদ্ধে যান এবং ম্গার বংশের ম্গার-ব্ত্সান-ন্যেন-গুং-র্তোন খোটানে প্রাদেশিক শাসনকর্তা নিযুক্ত হন। ৬৭৬ খ্রিষ্টাব্দে সম্রাট খ্রি-মাং-স্লোন-র্ত্সানের মৃত্যুর পরে তাঁর পুত্র খ্রি-দুস-স্রোং-ব্ত্সন মাত্র ছয় বছর বয়সে সিংহাসনে বসলে ম্গার-স্রোং-র্ত্সানের দ্বিতীয় পুত্র ম্গার-খ্রি-ব্রিং-ব্ত্সান-ব্রোদ সাময়িক ভাবে দায়িত্ব গ্রহণ করেন। ৬৮০ খ্রিষ্টাব্দে ম্গার-ব্ত্সান-স্ন্যা-ল্দোম-বুর রহস্যময় মৃত্যু ঘটলে ম্গার-স্রোং-র্ত্সানের দ্বিতীয় পুত্র ম্গার-খ্রি-ব্রিং-ব্ত্সান-ব্রোদ তাঁর পদে দায়িত্ব গ্রহণ করেন। দায়িত্ব নিয়ে ম্গার-খ্রি-ব্রিং-ব্ত্সান-ব্রোদ ৬৯০ খ্রিষ্টাব্দ পর্যন্ত তুর্কিস্তানে থাকেন ও তারপরে তুয়ুহুন রাজ্যে চলে যান। ৬৯৪ খ্রিষ্টাব্দে ম্গার-স্রোং-র্ত্সানের অপর পুত্র ম্গার-স্তা-গু সোগদিয়াদের হাতে বন্দী হন এবং খোটান তিব্বতের হাতছাড়া হয়। এরফলে সম্রাট খ্রি-মাং-স্লোন-র্ত্সানের আদেশে ৬৯৫ খ্রিষ্টাব্দে ম্গার-ব্ত্সান-ন্যেন-গুং-র্তোনের মৃত্যদন্ড দেওয়া হয়।


title: ম্গার বংশ

text:
৬৯৫ খ্রিষ্টাব্দে কোকো নরের নিকটে ম্গার-খ্রি-ব্রিং-ব্ত্সান-ব্রোদ ট্যাং সেনাদের পরাজিত করলে ট্যাং সাম্রাজ্য আলোচনায় বসতে বাধ্য হয়।
এই আলোচনায় তিব্বতীরা দাবী করে যাতে চীনারা পশ্চিম তুর্কী খাগানাত ও তারিম নদী উপত্যকার অধিকার ছেড়ে দেয়। অপরদিকে চীনারা পশ্চিম তুর্কী খাগানাত তিব্বতকে ছেড়ে দিতে চাইলেও তারিম নদী উপত্যকা নিজেদের অধিকারে রাখতে চায় ও তুয়ুহুন রাজ্য ও কোকো নর থেকে তিব্বতীদের চলে যেতে বলে।


title: ম্গার বংশ

text: ৬৯৯ খ্রিষ্টাব্দে শিকারে বেরোনোর নাম করে খ্রি-দুস-স্রোং-ব্ত্সন তাঁর অনুগামীদের ম্গার বংশের সদস্যদের আক্রমণের আদেশ দিয়ে তাঁদের হত্যা করেন। এরপর নিজে উত্তরে সৈন্যবাহিনী নিয়ে গিয়ে ম্গার-খ্রি-ব্রিংয়ের সম্মুখীন হলে বিনা যুদ্ধে খ্রি-ব্রিং ও তাঁর বিশ্বস্ত অনুগামীরা আত্মসমর্পণ করেন ও জিউ ট্যাংসু গ্রন্থের বর্ণনা অনুযায়ী আত্মহত্যা করেন।


title: ম্গার বংশ

text: ম্গার বংশের কিছু সদস্য সম্রাটের আক্রমণ থেকে পালিয়ে চীন চলে যেতে সক্ষম হন। চীনের ট্যাং সাম্রাজ্ঞী ঊ জেতিয়েন তাঁদের আশ্রয় দেন। জিউ ট্যাংসু গ্রন্থে এদের মধ্যে বেশ কয়েকজনের উল্লেখ আছে। যেমন এই বংশের ম্গার-জাংপো চীনের সীমান্ত রক্ষার জন্য তিব্বতের বাহিনীর বিরুদ্ধে যুদ্ধ করেন এবং ম্গার-খ্রি-ব্রিং-ব্ত্সান-ব্রোদের পুত্র ম্গার-গোংগ্রেন ট্যাং সাম্রাজ্ঞী ঊ জেতিয়েন ও সম্রাট ট্যাং ঝংজং ও ট্যাং রুইজংয়ের প্রধান উপদেষ্টাদের মধ্যে একজন ছিলেন।


title: ২০১৩-১৪ অস্ট্রেলিয়া ক্রিকেট দলের ভারত সফর

text: অস্ট্রেলিয়া জাতীয় ক্রিকেট দল ১০ অক্টোবর থেকে ২ নভেম্বর, ২০১৩ তারিখ পর্যন্ত ভারত সফর করে। সফরে দলটি ১টি টুয়েন্টি২০ আন্তর্জাতিক খেলাসহ ৭টি একদিনের আন্তর্জাতিক ক্রিকেট সিরিজে ভারতীয় দলের মোকাবেলা করে। পিঠের আঘাতপ্রাপ্তির জন্য অস্ট্রেলীয় ক্রিকেটার মাইকেল ক্লার্কের পরিবর্তে কলাম ফার্গুসন অংশগ্রহণ করেন। এছাড়া, দলের নেতৃত্বভার জর্জ বেইলি গ্রহণ করেন।


text: দ্বিতীয় একদিনের আন্তর্জাতিক খেলায় অস্ট্রেলিয়ার প্রথম পাঁচজন ব্যাটসম্যানই পঞ্চাশ বা তদূর্ধ্ব রান সংগ্রহ করেছেন যা একদিনের ক্রিকেট ইতিহাসে অন্য কোন দলই এ সক্ষমতা প্রদর্শন করতে পারেননি।


title: একবিংশ শতাব্দীতে জলদস্যুতা

text: একবিংশ শতাব্দীর জলদস্যুতা মূলত সোমালী জলদস্যুদের সাথে সম্পর্কিত। ২০০৫ সাল ও সোমালী গৃহযুদ্ধের দ্বিতীয় পর্যায় থেকে এ অঞ্চলে জলদস্যুতা নাটকীয়ভাবে বৃদ্ধি পায়। বিংশ শতকের শেষভাগে, ২০০১ ও ২০০৫ এর মাঝামাঝি সময়ে জলদস্যুতার অভাশ্রম বলে বিবেচ্য ভারত, ইন্দোনেশিয়া, বাংলাদেশ ও পশ্চিম আফ্রিকা উপকূলে এর প্রভাব বেশি লক্ষ্য করা গেছে।


title: একবিংশ শতাব্দীতে জলদস্যুতা

text: ২০০১ সালের আন্তর্জাতিক সামুদ্রিক সংস্থার এক প্রতিবেদনে উল্লেখ করা হয়, ২০০১ সালের প্রথম তিন মাসেই জলদস্যুতার ৫০টি ঘটনা ঘটেছে যার মধ্যে, ১৮টি দক্ষিণ চীন সাগরে, ১৪টি মালাক্কা প্রণালীতে, ১৩টি ভারত মহাসাগরে, ৪টি পশ্চিম আফ্যিকা উপকূলে ও একটি ফিলিপাইনে।


title: একবিংশ শতাব্দীতে জলদস্যুতা

text: নববর্ষের দিন, বাংলাদেশের পাথরঘাটে একটি জলদস্যু দল পাঁচটি জাহাজ আটক করে, পরবর্তীতে একই দিনে একই দল মান্দেরবারিয়াতে একটি জাহাজ আক্রোমন করে। এছাড়াও মার্চে অ্যাকচুয়ারিয়া নামে একটি জাহাজের ক্রুরা চট্টগ্রাম বন্দরে নোঙ্গর করা অবস্থায় জলদস্যুদের একটি প্রচেষ্ঠা ব্যর্থ করে দেয়।


title: একবিংশ শতাব্দীতে জলদস্যুতা

text: ৬ই ডিসেম্বর আমাজন নদীর প্রবেশপথে জলদস্যুরা নিউজিল্যান্ডের বিশিষ্ট ইয়ট-বাইচ খেলোয়াড় ও ১৯৯৫ এবং ২০০০ সালের আমেরিকা কাপ জয়ী স্যার পিটার ব্লেকের ব্যক্তিগত ইয়ট ১১৯-ফিট সীমাস্টারে আরোহনের চেষ্ঠা করে, এতে পিটার তাদের বাঁধা প্রদান করলে জলদস্যুরা তাকে গুলি করে হত্যা করে।


title: একবিংশ শতাব্দীতে জলদস্যুতা

text: ২০০২ সালে ইন্দোনেশিয়া, বাংলাদেশ ও ভারতকে জলদস্যুতার জন্য ঝুঁকিপূর্ণ দেশের তালিকায় প্রথম তিনটি দেশ হিসেবে বিবেচনা করা হয়। তালিকাটি তৈরির সময় ইন্দোনেশিয়ায় ১০২টি, বাংলাদেশে ৩২টি এবং ভারতে ১৮টি জলদস্যু আক্রোমন সংঘটিত হওয়াকে বিবেচনায় আনা হয়েছিল।


title: একবিংশ শতাব্দীতে জলদস্যুতা

text: ২০০৪ সালে ইন্দোনেশিয়ায় ৯৩টি ও নাইজেরিয়ায় ৩৯টিসহ সাড়া বিশ্বে ৩২৫টির মত জলদস্যুতার ঘটনা ঘটেছিল। এর ফলে ৩০ জন ব্যক্তি প্রাণ হারিয়েছেন।


title: একবিংশ শতাব্দীতে জলদস্যুতা

text: ২০০৫ সাল থেকে সোমালিয়া উপকূলে জলদস্যুতার প্রকোপ বৃদ্ধি পেতে শুরু করে এবং জলদস্যুরা গৃহযুদ্ধের সময় জাতিসংঘের রসদ লাইন কেটে দেয় যার ফলে রসদ সরবরাহে বিঘ্ন ঘটে ও কমপক্ষে ১৩টি ভেসেল অপহরণ করে।


title: ব্যবসায় সুনাম

text: ব্যবসায় সুনাম হল হিসাব বিজ্ঞানের একটি প্রচলিত শব্দ। সাধারণত এটি একটি অস্পৃশ্য (Intangible) সম্পদ, হিসাব বিজ্ঞানের ভাষায় যার গণনীয় (quantifiable) মূল্য আছে। একটি ব্যবসা যথেষ্ট সময় ধরে পরিচালিত হবার পর এর অভিজ্ঞতা, পরিচিতি, কয়টা সাধারণের কাছে এর জনপ্রিয়তা ও সুখ্যাতি এবং বিশ্বস্ত ক্রেতা তৈরীর মাধ্যমে এটি ব্যবসায় এর সুনাম জনিত সম্পদ তৈরী করতে পারে। সাধারণত ব্যবসায় সুনাম, সম্পদের খাতায় লিখা না হলেও ব্যাবসার জন্য তা সবচেয়ে বড় সম্পদ হিসেবে পরিগণিত হয়।


title: ব্যবসায় সুনাম

text: উদাহরণ স্বরূপ একটি সফটওয়্যার কোম্পানির কথা ধরা যাক যার মোট সম্পদের পরিমাণ এক কোটি টাকা(ঋণ অগ্রাহ্য করে কোম্পানির কম্পিউটার ও অন্যান্য যন্ত্রপাতি ও সরঞ্জামের মূল্য)। তবে কোম্পানির মোট মূল্য হতে পারে দশ কোটি টাকা। কোম্পানির বিশ্বস্ত ক্রেতা, অভিজ্ঞতা, মেধা ও অন্যান্য অস্পৃশ্য সম্পদের মূল্যই এখানে প্রায় নয় কোটি টাকা। যদি কেউ উক্ত কোম্পানিটি কিনে নেয়, তবে হিসাবের খাতায় কোম্পানির মূল্য দশ কোটি টাকাই লিখা হবে। যেখানে সম্পদ এক কোটি এবং সুনাম নয় কোটি টাকা দেখানো হবে।


title: ব্যবসায় সুনাম

text: সচরাচর কোন কোম্পানি সুনামের হিসাব রাখে না তবে অন্য কোম্পানি অধিগ্রহণ করার সময় বা অধিগৃহীত হবার পূর্বে পেশাজীবী নিরীক্ষক দ্বারা সুনামের পরিমাণ টাকার অঙ্কে নিরূপিত করে থাকে। এছাড়া ব্যবসায় সুনাম ব্যাল্যান্স শিটে সম্পদের একটি আলাদা অংশ হিসেবে থাকে।


title: ল্হা-বাল-পো

text: ল্হা-বাল-পো () ৭০৪ খ্রিষ্টাব্দে কয়েক মাসের জন্য তিব্বতের সম্রাট ছিলেন।


title: ল্হা-বাল-পো

text: ল্হা-বাল-পো তিব্বতের সম্রাট খ্রি-দুস-স্রোং-ব্ত্সন ও তাঁর তুর্কীভাষী রাণী গা-তুনের সন্তান। খ্রি-দুস-স্রোং-ব্ত্সনের অপর এক স্ত্রী ম্চিমস গোষ্ঠীর রাজকুমারী ব্ত্সান-মা-থোগ-থোগ-স্তেনের সন্তান ও পরবর্তী সম্রাট খ্রি-ল্দে-গ্ত্সুগ-ব্ত্সান বয়সে ল্হা-বাল-পোর চেয়ে ছোট ছিলেন।


title: ল্হা-বাল-পো

text: ৭০৪ খ্রিষ্টাব্দে মাইওয়া জাতিদের সঙ্গে যুদ্ধে খ্রি-দুস-স্রোং-ব্ত্সনের মৃত্যু হয়। এই সময় খ্রি-ল্দে-গ্ত্সুগ-ব্ত্সান সদ্য জন্মলাভ করে। ফলে তখন ল্হা-বাল-পো যোগ্য উত্তরাধিকারী হিসেবে তিব্বতের সিংহাসনে বসেন।


title: ল্হা-বাল-পো

text: অনেক তিব্বতবিদের মতে ল্হা-বাল-পোর মাতা গো-তুন এবং সদ্যোজাত খ্রি-ল্দে-গ্ত্সুগ-ব্ত্সানের পিতামহী সাম্রাজ্ঞী খ্রি-মা-লোদ-খ্র্ল-স্তেংয়ের মধ্যে ক্ষমতার দ্বন্দ্বে ল্হা-বাল-পোকে সিংহাসন ছেড়ে দিতে হয়। খ্রি-মা-লোদ-খ্র্ল-স্তেং এই দ্বন্দ্বে নিজের পক্ষে তিব্বতের বেশিরভাগ গোষ্ঠীর সমর্থন লাভ করেন।


title: ল্হা-বাল-পো

text: অনেক ঐতিহাসিকের ট্যাং রাজকুমারী জিনচেং গোংঝু ৭১০ খ্রিষ্টাব্দে ৬-৭ বছর বয়স্ক খ্রি-ল্দে-গ্ত্সুগ-ব্ত্সানকে বিবাহ করেন। কিন্তু বেশ কিছু ঐতিহা্সিক মনে করেন যে ল্হা-বাল-পোর সঙ্গে রাজকুমারী জিনচেং গোংঝুর বিবাহ হয় এবং পরবর্তীকালে তাঁর ভ্রাতা সম্রাট খ্রি-ল্দে-গ্ত্সুগ-ব্ত্সান তাঁকে বিবাহ করেন।


title: মোহাম্মদ খাদেমুল বাশার

text: মোহাম্মদ খাদেমুল বাশার (জন্ম: ১ সেপ্টেম্বর, ১৯৩৫ - মৃত্যু: ১ সেপ্টেম্বর ১৯৭৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। তিনি বাংলাদেশ বিমান বাহিনীর প্রধান হিসাবে দায়িত্ব পালন করেছেন।


title: মোহাম্মদ খাদেমুল বাশার

text: মোহাম্মদ খাদেমুল বাশারের পৈতৃক বাড়ি বগুড়া জেলায়। তাঁর বাবার নাম এম এইচ শাহ। তাঁর স্ত্রীর নাম শিরিন বাশার। তাঁদের দুই মেয়ে ও এক ছেলে।


title: মোহাম্মদ খাদেমুল বাশার

text: মোহাম্মদ খাদেমুল বাশার পাকিস্তান বিমানবাহিনীতে চাকরি করতেন। ১৯৭১ সালে রাডার স্কোয়াড্রনের অধিনায়ক হিসেবে কর্মরত ছিলেন ঢাকার তেজগাঁও বিমানবন্দরে। মুক্তিযুদ্ধ শুরু হলে মে মাসের শুরুতে আরও কয়েকজনের সঙ্গে পালিয়ে ভারতে যান এবং যুদ্ধে যোগ দেন।


title: মোহাম্মদ খাদেমুল বাশার

text: মোহাম্মদ খাদেমুল বাশার জুন মাস থেকে মুক্তিবাহিনীর ৬ নম্বর সেক্টরে অধিনায়ক হিসেবে দায়িত্ব পালন করেন। বৃহত্তর রংপুর ও বৃহত্তর দিনাজপুর জেলার অংশবিশেষ নিয়ে ছিল এ সেক্টর। ১৯৭১ সালে মুক্তিযুদ্ধকালে এ সেক্টরে অসংখ্য যুদ্ধ সংঘটিত হয়। এ সেক্টরে একটা বৈশিষ্ট্য ছিল, তা হলো সেক্টরসহ কয়েকটি সাব-সেক্টরের অবস্থান বাংলাদেশের ভূখণ্ডেই ছিল। পাকিস্তান সেনাবাহিনী তা দখল করতে পারেনি। ৬ নম্বর সেক্টর সামরিক ও ভৌগোলিক কারণে অত্যন্ত গুরুত্বপূর্ণ ছিল। এর পশ্চিম ও উত্তরে ভারতের শিলিগুড়ি করিডর। খাদেমুল বাশারের প্রত্যক্ষ ও পরোক্ষ পরিচালনায় ৬ নম্বর সেক্টরের মুক্তিযোদ্ধারা পাকিস্তান সেনাবাহিনীর বিরুদ্ধে অসংখ্য অপারেশন করেন। এর মধ্যে ভূরুঙ্গামারীর যুদ্ধ অন্যতম। নভেম্বর মাসের দ্বিতীয় সপ্তাহে এ যুদ্ধ সংঘটিত হয়। ৬ নম্বর সেক্টরে গণবাহিনীর মুক্তিযোদ্ধা ছিলেন আখতারুজ্জামান মণ্ডল। তিনি একটি দলের দলনেতা ছিলেন। সেক্টর কমান্ডার মোহাম্মদ খাদেমুল বাশার ৬ নম্বর সেক্টরের প্রতিটি মুক্তিযোদ্ধার অবিচল আস্থা অর্জন করেছিলেন। মুক্তিযোদ্ধাদের সঙ্গে তিনি আন্তরিকতার সঙ্গে মিশতেন এবং সময়-সুযোগমতো তাঁদের সঙ্গ দেওয়ার চেষ্টা করতেন। রোজা শুরু হওয়ার আগের দিন দুপুরের পর তিনি ভূরুঙ্গামারীর পাকিস্তান সেনাবাহিনীর অবস্থানের ওপর আক্রমণ অভিযান পরিকল্পনার জন্য সন্ধ্যার কিছু আগেই সাবসেক্টর অফিসে ক্যাপ্টেন নওয়াজিশসহ কয়েকজনকে নিয়ে আলোচনায় বসলেন। একটির পর একটি প্রসঙ্গ নিয়ে আলোচনা হচ্ছিল। একপর্যায়ে ক্যাপ্টেন নওয়াজিশ খাদেমুল বাশারকে জিজ্ঝাসা করলেন “স্যার, আপনি অনেক দিন পরিবারের সদস্যদের কাছ থেকে বিচ্ছিন্ন রয়েছেন। কোনো সংবাদ পাননি। তাই তাদেরকে দেখে এলে ভালো হয়।” খাদেমুল বাশার স্বভাবসুলভ ভঙ্গিতে হেসে বললেন, “ঠিকই বলেছ, তবে কি জানো, তোমরা মুক্তিযোদ্ধারাই আমার পরিবারের আপন সদস্য। তোমাদের সঙ্গে থাকা আর আমার পরিবারের সঙ্গে থাকা একই কথা। আগে অভিযান সফল করো। তোমরা শত্রুর সাথে যুদ্ধ করবে আর আমি পরিবারের সাথে দেখা করব, তা কী করে হয়।” সেক্টর কমান্ডারের পরিকল্পনা ও নির্দেশ অনুযায়ী রোজার আগের রাতে ভূরুঙ্গামারীর পাকিস্তান সেনাবাহিনীর ঘাঁটি আক্রমণের সকল প্রস্তুতি সম্পন্ন হলো। রাত নয়টায় অভিযানে অংশগ্রহণকারী সারিবদ্ধভাবে দাঁড়ানো মুক্তিযোদ্ধাদের সামনে দাঁড়িয়ে তিনি আবেগময় বক্তৃতা করলেন। “জয় বাংলা, বাংলার জয়” এবং “মোরা একটি ফুলকে বাঁচাব বলে যুদ্ধ করি” গানটি টেপ রেকর্ডারে বাজিয়ে শোনানো হলো। ‘অভিযানে অংশগ্রহণকারী দেড় শ মুক্তিযোদ্ধা প্রত্যেকের সঙ্গে তিনি হাত মেলালেন এবং ব্যক্তিগতভাবে আদর করলেন। বড় ও ছোট ঝুঁকিপূর্ণ আক্রমণ পরিচালনা, অ্যামবুশ ও রেইড ইত্যাদি নিজেই পরিচালনা করতেন। সফল রণকৌশল, অস্ত্র চালনা, প্রত্যুৎপন্নমতিত্ব, আত্মবিশ্বাস, সেই সাথে সহকর্মী ও মুক্তিযোদ্ধাদের প্রতি তাঁর গভীর অনুভূতি, স্নেহ ইত্যাদি মুক্তিযোদ্ধাদের মন থেকে কোনো দিন মুছে যাবে না।


title: মোশাররফ হোসেন (রাজনীতিবিদ)

text: ইঞ্জিনিয়ার মোশাররফ হোসেন (জন্মঃ ১২ জানুয়ারি ১৯৪৩) একজন বাংলাদেশী রাজনীতিবিদ, বীর মুক্তিযোদ্ধা ও প্রথম সারির শিল্পপতিদের অন্যতম। বর্তমানে তিনি বাংলাদেশ জাতীয় সংসদের সংসদ সদস্য ও সরকারের গৃহায়ণ ও গণপূর্ত মন্ত্রনালয়ের সাবেক মন্ত্রী। রাজনৈতিক অঙ্গনে তিনি দেশের প্রাচীনতম ও ঐতিহ্যবাহী রাজনৈতিক সংগঠন বাংলাদেশ আওয়ামী লীগের সর্বোচ্চ নীতি-নির্ধারণী পদ প্রেসিডিয়াম সদস্য। তার নির্বাচনী আসন চট্টগ্রাম - ১ (মীরসরাই)। তিনি ১৯৯৬ সালে আওয়ামী লীগ সরকারের বেসামরিক বিমান চলাচল ও পরিবহন এবং গৃহায়ন ও পর্যটন মন্ত্রনালয়ের দায়িক্ত পালন করেন। ১৯৭১ সালের বাংলাদেশের মহান স্বাধীনতা যুদ্ধে উল্লেখযোগ্য অবদান রাখেন তিনি। তিনি ২০১৯ সালের ৬ জানুয়ারী পর্যন্ত গৃহায়ন ও গনপূর্ত মন্ত্রনালয়ের দায়িত্বে মন্ত্রী হিসেবে দায়িত্ব পালন করেন ৷


title: মোশাররফ হোসেন (রাজনীতিবিদ)

text: ১৯৪৩ সালের ১২ জানুয়ারি তারিখে চট্টগ্রামের মিরসরাই উপজেলার ধুম গ্রামে জন্মগ্রহণ করেন। তিনি চট্টগ্রাম কলেজিয়েট স্কুল থেকে মেট্রিকুলেশন পাশ করেন। ১৯৭২ সালে স্যার আশুতোশ কলেজ থেকে তিনি এইচএসসি পরীক্ষায় পাশ করেন। ১৯৬৬ সালে লাহোরের ইঞ্জিনিয়ারিং ও কারিগরী বিশ্ববিদ্যালয়ের মাইনিং ইঞ্জিনিয়ারিংয়ে বিএসসি সম্পন্ন করেন তিনি।তাঁর পিতা এস.রহমান ১৯৬০ সালের দিকে প্রাদেশিক পরিষদের সদস্য ও নামকরা ব্যবসায়ী ছিলেন। এস. রহমান ১৯৪৪ সালে কলকাতায় তার ব্যবসা শুরু করেন। ১৯৪৭ সালে দেশবিভাগের পর তিনি চট্টগ্রাম চলে আসেন। চট্টগ্রামে তিনি“ওরিয়েন্ট বিল্ডার্স কর্পোরেশন” নামক একটি অবকাঠামো উন্নয়ণ প্রতিষ্ঠান প্রতিষ্ঠা করেন যার মাধ্যমে তিনি অনেক রাস্তা, ভবন ও বাংলাদেশের অন্যান্য গুরুত্বপূর্ণ স্থাপনা গড়ে তুলেন। এছাড়াও তিনি শীতাতপ নিয়ন্ত্রিত


title: মোশাররফ হোসেন (রাজনীতিবিদ)

text: ২০টি বিলাসবহুল মার্সিডিজ বাসের বহর চট্টগ্রাম থেকে কক্সবাজার ও অন্যান্য এলাকার সঙ্গে প্রবর্তন করেন। এস.রহমান কক্সবাজার যে কত্তবড় পর্যটন স্পট হবে তা আগে থেকে আঁচ করতে পেরেছিলেন। যারই প্রেক্ষিতে তিনিই সর্বপ্রথম কক্সবাজারে হোটেল প্রতিষ্ঠা করেন। আর সেটি হলো ১৯৬৪ সালে প্রতিষ্ঠিত ‘হোটেল সায়েমন’। বর্তমানেও এটি কক্সবাজারের হোটেলগুলোর মধ্যে অন্যতম প্রধান একটি হোটেল হিসেবে বিবেচিত। কক্সবাজারের পর্যটন শিল্প প্রসারে তার এ পদক্ষেপ এখনও চট্টগ্রাম কক্সবাজারের মানুষ শ্রদ্ধাভরে স্মরণ করে। এছাড়াও তিনি চট্টগ্রামে তৎকালীন সময়ে পর্যটকদের একমাত্র আবাসিক হোটেল ‘‘মোটেল সৈকত’’ দীর্ঘ ১০ বছর পরিচালনা এবং চট্টগ্রামে একটি রোপ ফ্যক্টরী ও হার্ডওয়ার ব্যবসা প্রতিষ্ঠা করেন। মোশাররফ হোসেনের পিতামহ ফজলুর রহমান দীর্ঘ ২০ বৎসর যাবৎ চট্টগ্রাম মীরসরাইয়ে ইউনিয়ন পরিষদের চেয়ারম্যান হিসেবে নিয়োজিত ছিলেন।


title: মোশাররফ হোসেন (রাজনীতিবিদ)

text: মনে প্রাণে একটি রাজনৈতিক আদর্শকে লালন করে দেশ ও জাতির কল্যাণে কাজ করতে গিয়ে অর্থনৈতিক দুর্বলতা যেন জনসেবা থেকে তাকে দূরে রাখতে না পারে সে জন্য রাজনৈতিক কর্মকান্ড পরিচালনার পাশাপাশি তিনি তার পৈতৃক ব্যবসাসমূহ দেখাশুনা করেন। এক পর্যায়ে ১৯৮৩ সালে গ্যাসমিন লিমিটেড নামে একটি Engineering & Construction Firm প্রতিষ্ঠা করেন। তার প্রতিষ্ঠিত এই প্রতিষ্ঠানটি দীর্ঘদিন ধরে দেশের গুরুত্বপূর্ণ পাইপ লাইনের কাজ করে আসছে। ১৯৬৪ সালে কক্সবাজারে তার পিতার প্রতিষ্ঠিত হোটেল সায়মনকে পরবর্তীতে আরো সম্প্রসারণ করে ব্যবসার পরিধি বৃদ্ধি করেন। এছাড়া তিনি ‘পেনিনসুলা চিটাগাং’ নামক একটি আন্তর্জাতিক মানের চার তারকা হোটেলের চেয়ারম্যান।


title: মোশাররফ হোসেন (রাজনীতিবিদ)

text: দাম্পত্য জীবনে তিনি স্ত্রী আয়েশা সুলতানার সাথে সংসার করছেন। তার তিন ছেলে এবং একজন মেয়ে রয়েছে।


title: মোশাররফ হোসেন (রাজনীতিবিদ)

text: তিনি চট্টগ্রাম কলেজিয়েট স্কুল থেকে মেট্রিকুলেশন পাশ করেন। ১৯৭২ সালে স্যার আশুতোশ কলেজ থেকে তিনি এইচএসসি পরীক্ষায় পাশ করেন। ১৯৬৬ সালে লাহোরের ইঞ্জিনিয়ারিং ও কারিগরী বিশ্ববিদ্যালয়ের মাইনিং ইঞ্জিনিয়ারিংয়ে বিএসসি সম্পন্ন করেন তিনি।


title: মোশাররফ হোসেন (রাজনীতিবিদ)

text: লাহোরে অধ্যয়নকালে তিনি ছয় দফা আন্দোলনের সাথে নিজেকে সম্পৃক্ত করে বিভিন্ন সময় মিছিল সমাবেশে সরাসরি নেতৃত্ব দেন। এসময় তিনি  পূর্ব পাকিস্তান ছাত্র পরিষদের সভাপতির দায়িত্ব পালন করেন। ১৯৬৬ সালে ছয় দফার যৌক্তিকতা তুলে ধরে লাহোরে পূর্ব পাকিস্তানে অধ্যয়নরত ছাত্রদের সংগঠন পূর্ব পাকিস্তান ছাত্র পরিষদের এক সমাবেশে তিনি সভাপতিত্ব করেন। লাহোর থেকে দেশে ফিরে মানুষের কল্যাণ করার মহান ব্রত নিয়ে চট্টল শার্দুল এম.এ. আজিজের হাত ধরে আওয়ামী লীগের রাজনীতির সাথে সরাসরি সম্পৃক্ত এবং স্বাধীনতা আন্দোলনে অতপ্রোতভাবে জড়িত হন। ১৯৭০ সালে তিনি সর্বপ্রথম তৎকালীন পূর্বপাকিস্তান প্রাদেশিক পরিষদের সদস্য নির্বাচিত হন। স্বাধীনতার পর তিনি ১৯৭৩, ১৯৮৬, ১৯৯৬, ২০০৮,২০১৪ এবং ৩০ ডিসেম্বর ২০১৮ খ্রিঃ তারিখে অনুষ্ঠিত একাদশ জাতীয় সংসদ নির্বাচনে সংসদ সদস্য নির্বাচিত হন। ১৯৭২ সালে তিনি সংবিধান প্রণেতাদের মধ্যে তিনি অন্যতম। ১৯৮৬ সালে জাতীয় সংসদে তিনি বিরোধী দলীয় হুইপের এবং ১৯৯৬ সালে আওয়ামী লীগ নেতৃত্বাধীন সরকারে তিনি অত্যন্ত দক্ষতা ও সততার সাথে বেসামরিক বিমান পরিবহন ও পর্যটন এবং গৃহায়ণ ও গণপূর্ত মন্ত্রণালয়ের মতো গুরুত্বপূর্ণ মন্ত্রণালয়ের মন্ত্রীর দায়িত্ব পালন করেন। ২০০৮ সালে সংসদ সদস্য নির্বাচিত হওয়ার পর তিনি জাতীয় সংসদে বেসামরিক বিমান পরিবহন ও পর্যটন মন্ত্রণালয়ের স্থায়ী কমিটির সভাপতির দায়িত্ব পালন করেন। রাজনীতিতে আসার পর তিনি দলের বিভিন্ন গুরুত্বপূর্ণ পদে দায়িত্ব পালন করেন। ১৯৭৫ সালে তিনি চট্টগ্রাম উত্তর জেলা বাকশাল এবং ’৭৭ সালে চট্টগ্রাম উত্তর জেলা আওয়ামী লীগের যুগ্ম আহবায়কের দায়িত্ব পালন করেন। এছাড়া ১৯৮০ ও ৮৪ সালে চট্টগ্রাম উত্তর জেলা আওয়ামী লীগের সাধারণ সম্পাদক এবং ১৯৯২, ১৯৯৬, ২০০৪ এবং ২০১২ সালে সভাপতি এবং একই সাথে বাংলাদেশ আওয়ামী লীগ কেন্দ্রীয় কার্যনির্বাহী সংসদের সদস্য হিসেবে দায়িত্ব পালন করেছেন। বর্তমানে তিনি বাংলাদেশ আওয়ামী লীগের প্রেসিডিয়াম সদস্য হিসেবে দায়িত্ব পালন করছেন। একজন সৎ, ভদ্র, নম্র, স্পষ্টবাদী ও উদার মনোভাবের মানুষ হিসেবে নিজ দলের নেতাকর্মীসহ চট্টগ্রামের সর্বস্তরের মানুষের নিকট তার সুনাম রয়েছে। রাজনীতি করতে গিয়ে এ সুদীর্ঘ সময়ে তিনি কখনও কোন সন্ত্রাসী গোষ্ঠীকে আশ্রয় প্রশ্রয় দেননি এবং কোন সন্ত্রাসী লালন করেননি। তিনি কখনও নীতি ও আদর্শের প্রশ্নে আপোষ করেননি। ’৭৫ পরবর্তী বিভিন্ন সরকারের মন্ত্রী পরিষদে অন্তর্ভূক্ত হওয়ার আহবান তিনি দৃঢ়ভাবে প্রত্যাখ্যান করেন এবং নিজ দলের আদর্শে অবিচল থেকেছেন সব সময়। রাজনীতি করতে এসে মুক্তিযুদ্ধসহ বহুবার তিনি জীবন মৃত্যুর মুখোমুখী হয়েছেন, নির্যাতনের শিকার হয়েছেন। ১৯৮০ সালে চট্টগ্রামের নিউমার্কেট চত্বরে তৎকালীন বিএনপি’র সশস্ত্র সন্ত্রাসী কর্তৃক তিনি এবং আওয়ামীলীগের অনেক নেতৃবৃন্দ আক্রান্ত হন। এসময় সন্ত্রাসীরা তাঁর পায়ের রগ কেটে দেয়। ’৮৮ সালে ২৪শে জানুয়ারী শেখ হাসিনার মিছিলে পুলিশ কর্তৃক গুলি চালিয়ে ২৪ জনকে হত্যা করার ঘটনায় তিনিও মারাত্মকভাবে আহত হন। ’৯২ সালের ৮ মে ফটিকছড়িতে জামায়াত ক্যাডারদের সশস্ত্র হামলায় গুরুতর আহত হয়ে অলৈাকিকভাবে প্রাণে বেঁচে যান তিনি। ২০১৫ সালে তিনি গৃহায়ণ ও গণপূর্ত মন্ত্রী হিসেবে দায়িত্বগ্রহণ করেন।


title: মোশাররফ হোসেন (রাজনীতিবিদ)

text: মহান মুক্তিযুদ্ধে তিনি সেক্টর - ১ এর সাব - সেক্টর কমান্ডার ছিলেন। পাক-হানাদারদের বাঙালি নিধন এর নীলছক এর কালোরাত্রির তান্ডবটি শুধুমাত্র ঢাকা ও অন্য জেলাগুলোতে নয়, দেশের দ্বিতীয় গুরুত্বপূর্ণ শহর ও বাণিজ্যিক রাজধানী চট্টগ্রামেও হওয়ার কথা ছিল। তারই প্রক্রিয়ায় বাঙালী জাতীয়তাবাদে উদ্ধুদ্ব ব্রিগেডিয়ার মজুমদারকে চট্টগ্রাম থেকে সরিয়ে নেয়া হয়েছিল। চট্টগ্রামে বাঙালি ও পশ্চিম পাকিস্তানী সৈন্য ছিল যথাক্রমে প্রায় ৫ হাজার ও ৬শত। বাঙালী সৈন্যদের মধ্যে ছিল ইস্ট বেঙ্গল সেন্টারে নব-গঠিত অষ্টম ইস্ট বেঙ্গল এর নতুন প্রায় ২৫০০ জন প্রশিক্ষণপ্রাপ্তরা। ছিল ইস্ট পাকিস্তান রাইফেলস এর উইং ও সেক্টর হেড কোয়ার্টার এর রাইফেলসরা এবং পুলিশ বাহিনী। পশ্চিম পাকিস্তানী সৈন্যরা ছিল মূলত ২০-বালুচ এর। ২৫ শে মার্চ এর বিধ্বংসী কালোরাত চট্টগ্রামে পুনরাবৃত্তি করার জন্য চট্টগ্রামের সিনিয়র অবাঙালী অফিসার লেফটেন্যান্ট কর্নেল ফতেমিকে আদেশ দেয়া হয়, কুমিল্লা থেকে অতিরিক্ত সৈন্য পৌছানোর মধ্যে যেন সমন্ত পরিস্থিতি নিজের অনুকূলে ধরে রাখেন।


title: মোশাররফ হোসেন (রাজনীতিবিদ)

text: চট্টগ্রামে কালোরাত্রির নৃশংসতা ঠেকাতে ইঞ্জিনিয়ার মোশাররফ হোসেনের নেতৃত্বে সাহসী বীর বাঙালী যোদ্ধারা শুভপুর ব্রীজ উড়িয়ে দিয়ে কুমিল্লা থেকে আগমনকারী সেনাদলের পথ বন্ধ করে দেন এবং চট্টগ্রাম শহর ও ক্যান্টনমেন্টের প্রধান প্রধান এলাকা নিজেদের নিয়ন্ত্রনে এনে ফেলেন।পরবর্তীতে তিনি সি.ইন.সি স্পেশাল ট্রেনিং নিয়ে দেশের অভ্যন্তরে প্রবেশ করে বিভিন্ন গুরুত্বপূর্ণ অপারেশন পরিচালনা করেন।


title: আবুল কালাম আজাদ (সুবেদার)

text: আবুল কালাম আজাদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: আবুল কালাম আজাদ (সুবেদার)

text: আবুল কালাম আজাদের পৈতৃক বাড়ি নোয়াখালী জেলার চাটখিল উপজেলার সাতড়াপাড়া গ্রামে। তাঁর বাবার নাম আবদুল গণি এবং মায়ের নাম মাহমুদা খাতুন। তাঁর স্ত্রীর নাম সালেহা বেগম। তাঁদের এক মেয়ে, তিন ছেলে।


title: আবুল কালাম আজাদ (সুবেদার)

text:
১৯৭১ সালে আবুল কালাম আজাদ কর্মরত ছিলেন পাকিস্তান সেনাবাহিনীর ২৫ বালুচ রেজিমেন্টে। এ রেজিমেন্টটির অবস্থান ছিল যশোর সেনানিবাসে। ওই বছরই তাঁকে প্রথম ইস্ট বেঙ্গল রেজিমেন্ট থেকে সেখানে বদলি করা হয়। যোগ দেওয়ার পর ব্যাটালিয়ন অধিনায়ক তাঁকেসহ ওই রেজিমেন্টে কর্মরত বেশির ভাগ বাঙালিকে ছুটি দেন। মুক্তিযুদ্ধ শুরু হলে নিজ এলাকায় প্রতিরোধযুদ্ধ শেষে ভারতে গিয়ে চতুর্থ ইস্ট বেঙ্গল রেজিমেন্টের সঙ্গে যোগ দেন। পুনর্গঠিত হওয়ার পর রাজনগর সাবসেক্টরে যুদ্ধ করেন। পরে নিয়মিত মুক্তিবাহিনীর নবগঠিত ১০ ইস্ট বেঙ্গল রেজিমেন্টে তাঁকে অন্তর্ভুক্ত করা হয়।
আবুল কালাম আজাদ স্বাধীনতার পর বাংলাদেশ সেনাবাহিনীতে সুবেদার পদে উন্নীত হন। ১৯৯৫ সালে অবসর নেন।


title: ফ্রিডরিখ এঙ্গেলস

text: ফ্রিডরিখ এঙ্গেলস (২৮ নভেম্বর, ১৮২০ - ৫ আগস্ট ১৮৯৫) ছিলেন জার্মান সমাজ বিজ্ঞানী, লেখক, রাজনৈতিক তাত্ত্বিক,দার্শনিক, এবং মার্কসের সাথে মার্কসবাদের অন্যতম প্রতিষ্ঠাতা। ১৮৪৫ সালে তিনি নিজের প্রত্যক্ষন এবং গবেষণার ভিত্তিতে ইংল্যান্ডে শ্রমিক শ্রেণির অবস্থা প্রকাশ করেন। ১৯৪৮ সালে কার্ল মার্কসের সাথে যৌথভাবে "কমিউনিস্ট পার্টির ইশতেহার" রচনা করেন, পরে কার্ল মার্কসকে "পুঁজি" গ্রন্থটি গবেষণা ও রচনার জন্য অর্থনৈতিকভাবে সহায়তা করেন। মার্কসের মৃত্যুর পরে তিনি সেই বইয়ের দ্বিতীয় ও তৃতীয় খণ্ড-দুটি সম্পাদনা করেন। আরো তিনি মার্কসের "উদ্বৃত্ত মূল্য তত্ত্ব" বিষয়ের নোটগুলো একত্রিত করেন এবং এগুলো পরে "পুঁজি"র চতুর্থ খণ্ড হিসেবে প্রকাশিত হয়। তিনি পরিবার অর্থনীতি বিষয়েও গুরুত্বপূর্ণ অবদান রাখেন।


title: ফ্রিডরিখ এঙ্গেলস

text: তিনি ১৮২০ সালে জার্মানীর বারামানে জন্মগ্রহণ করেন। তাঁর পিতা ছিলেন জার্মানের একজন বড় শিল্পপতি। অত্যন্ত রক্ষণশীল এবং গোঁড়া ধর্মীয় পরিবেশে তিনি ছোটবেলায় লালিত পালিত হয়েছিলেন। কিন্তু অতিমাত্রায় ধর্মীয় নিয়ন্ত্রণ তাঁর মনে বিরূপ প্রতিক্রিয়া সৃষ্টি করেছিল। অচিরেই তিনি ধর্মের ব্যাপারে সংশয়ী হয়ে উঠলেন। ব্যবসা ও রাজনীতির প্রতি তাঁর ছিল বিশেষ ঝোঁক। এ কারণে তিনি প্রাতিষ্ঠানিক লেখাপড়াও ছেড়ে দিয়েছিলেন। ছোটবেলায় তিনি কবিতা লিখতেন, তাও তিনি বাদ দিয়েছিলেন। তিনি পিতার ব্যবসায় হাত লাগাতে লাগলেন এবং তৎকালীন রাজনৈতিক বিষয়ে এবং হেগেলীয় দর্শনের পঠন-পাঠন শুরু করলেন। হেগেলীয় দর্শন অধ্যয়নে তিনি এর বিশেষ ত্রুটিসমূহ লক্ষ্য করতে লাগলেন এবং তাঁর মনে এর বিপুল সমালোচনা জমা হতে লাগলো। তিনি বিভিন্ন বস্তুবাদী দর্শন দ্বারা আকৃষ্ট হতে লাগলেন এবং তৎকালীন কিছু কিছু প্রচলিত সাম্যবাদী চিন্তার সাথে পরিচিত হতে থাকেন, তবে এ সম্পর্কে তাঁর মনে সংশয় দেখা দেয়।


title: ফ্রিডরিখ এঙ্গেলস

text: ১৮৪২ সালে তিনি সেনাবাহিনীতে যোগদান করেন এবং এক বছর সেখানে চাকরি করেন। সেনাবাহিনীতে থাকাকালীন অবস্থায় তিনি সমকালীন বিশ্বের রাজনৈতিক ও সামরিক নীতি সম্পর্কে বিশেষ জ্ঞান অর্জন করেন।


title: ফ্রিডরিখ এঙ্গেলস

text: সেনাবাহিনী থেকে ফেরার পরে ১৮৪২ সালের নভেম্বর মাসের এক কুয়াশাচ্ছন্ন দিনে তিনি তাঁর পিতার নির্দেশে ইংল্যান্ড গমন করেন। তবে এটা ছিল তাঁর পিতার অধীনে স্রেফ কেরানীর চাকরিমাত্র। তিনি প্রায় দুই বছর ইংল্যান্ডে অতিবাহিত করেন।


title: ফ্রিডরিখ এঙ্গেলস

text: বিশেষ রাজনৈতিক কারণে মার্কস যখন ইংল্যান্ডে স্থায়ী বসবাসের জন্য নির্বাসন নেন, তখন এঙ্গেলসও ইংল্যান্ড চলে আসেন। ব্যক্তিগত জীবনে এঙ্গেলস ছিলেন অত্যন্ত উদার এবং হাসিখুশি ধরনের মানুষ। জীবনে বড় হবার লোভ তাঁর ছিল না। তিনি যা কিছুই করতেন তা কর্তব্য মনে করে বা ভালো লাগার তাগিদে করতেন। মার্কস-এর সহযোগিতা করার মানসিকতা থেকে তিনি দর্শন চর্চা করেছেন বলে স্বীকার করেছেন। মার্কস-এর মৃত্যুর পরেও ইংল্যান্ডে ছিলেন। তবে ১৮৯১ সালে তিনি ম্যানচেস্টার ছেড়ে লন্ডনে চলে আসেন এবং সেখানেই ১৮৯৫ সালের ৫ আগস্ট মৃত্যুবরণ করেন।


title: ফ্রিডরিখ এঙ্গেলস

text:
১৮৪৫ থেকে ১৮৪৭ সাল পর্যন্ত সময়টা এঙ্গেলস ব্রাসেলস ও প্যারিসে কাটান, এবং তাঁর বৈজ্ঞানিক চর্চার সঙ্গে সঙ্গে ব্রাসেলস ও প্যারিসের জার্মান শ্রমিকদের মধ্যে ব্যবহারিক কাজ মিলিয়ে নেন। এইখানে গুপ্ত জার্মান সমিতি কমিউনিস্ট লিগের সঙ্গে মার্কস ও এঙ্গেলসের যোগাযোগ হয়, এ সংঘ তাঁদের ওপর ভার দেয় তাঁদের রচিত সমাজতন্ত্রের মূলনীতি উপস্থিত করার জন্য। এভাবেই জন্ম নেয় ১৮৪৮ সালে ছাপা মার্কস ও এঙ্গেলসের সুবিখ্যাত ‘কমিউনিস্ট পার্টির ইশতেহার’। ছোট্ট এই পুস্তিকাখানি বহু বৃহৎ গ্রন্থের মূল্য ধরে সভ্য জগতের সমস্ত সংগঠিত ও সংগ্রামী প্রলেতারিয়েত আজও তার প্রেরণায় সজীব ও সচল।
১৮৪৮ সালের যে বিপ্লব প্রথমে ফ্রান্সে শুরু হয়ে পশ্চিম ইউরোপের অন্যান্য দেশেও বিস্তৃত হয় সেই সময় মার্কস এঙ্গেলস দেশে ফেরেন। সেখানে, প্রুশিয়ার রাইন অঞ্চলে তাঁরা কলোন থেকে প্রকাশিত গণতান্ত্রিক ‘নতুন রাইনিশ গেজেটের’ প্রধান হয়ে ওঠেন। রাইনিশ প্রুশিয়ার সমস্ত বিপ্লবী গণতান্ত্রিক প্রচেষ্ঠার প্রাণকেন্দ্র হয়ে ওঠেন দুই বন্ধু।


title: ফ্রিডরিখ এঙ্গেলস

text: ১৮৭০ সালে এঙ্গেলস লন্ডনে ফেরেন এবং ১৮৮৩ সালে মার্কসের মৃত্যু পর্যন্ত তাদের কর্মভারাক্রান্ত মিলিত মানসিক জীবন চালিয়ে যান। এর ফল হল মার্কসের দিক থেকে পুঁজি আর এঙ্গেলসের দিক থেকে ছোট বড় একসারি বই। পুঁজিবাদী অর্থনীতির জটিল ঘটনাবলীর বিশ্লেষণ নিয়ে কাজ করেন মার্কস। আর অতি সহজ ভাষায় প্রায়ই বিতর্কমূলক রচনার সাধারণ বৈজ্ঞানিক সমস্যা এবং অতীত ও বর্তমানের বিভিন্ন ব্যাপার নিয়ে ইতিহাসের বস্তুবাদি বোধ ও মার্কসের অর্থনৈতিক তত্ত্বের দৃষ্টিভঙ্গি থেকে লেখেন এঙ্গেলস। এঙ্গেলসের এইসব রচনার মধ্যে উল্লেখযোগ্য দ্যুরিঙের বিরুদ্ধে বিতর্কমূলক রচনা, পরিবার ব্যক্তি মালিকানা ও রাষ্ট্রের উৎপত্তি (১৮৯৫), ল্যুদভিগ ফয়েরবাখ (১৮৯২), রাশিয়ার প্রসঙ্গে এঙ্গেলস (১৮৯৪)। মার্কস মারা যান, পুঁজি বিষয়ে তার বৃহৎ রচনা সম্পূর্ণরূপে গুছিয়ে যেতে পারেননি। খসড়া হিসেবে অবশ্যই তৈরি হয়ে গিয়েছিল। বন্ধুর মৃত্যুর পর পুঁজির ২য় ও ৩য় খন্ড গুছিয়ে তোলা ও প্রকাশনের গুরুভার শ্রমে আত্মনিয়োগ করলেন তাঁরই অকৃত্রিম বন্ধু শ্রমিক শ্রেণির মহান শিক্ষাগুরু কমরেড ফ্রিডরিখ এঙ্গেলস।


title: ফ্রিডরিখ এঙ্গেলস

text: "পবিত্র পরিবার" হচ্ছে একটি বই যা নভেম্বর, ১৮৪৪ সালে কার্ল মার্কস ও ফ্রিডরিখ এঙ্গেলস রচিত। বইটি ইয়াং হেগেলিয়ানদের এবং তাঁদের চিন্তার প্রবণতা সম্পর্কে একটি সমালোচনামূলক গ্রন্থ এবং যা ঐ সময়ে একাডেমিকভাবে খুব জনপ্রিয় ছিল। বইটির শিরোনাম প্রকাশকের দ্বারা প্রস্তাবিত এবং বাউয়ের ভাইদ্বয়ের ও তাদের সমর্থকদের একটি ব্যঙ্গাত্মক রেফারেন্স হিসেবে বোঝানো হয়।


title: ফ্রিডরিখ এঙ্গেলস

text: বই সংবাদপত্রের অনেক সঙ্গে একটি বিতর্ক সৃষ্টি করেছিল এবং ব্রুনো বাউয়ের ১৮৪৫ সালে Wigand-এর Vierteljahrsschrift প্রকাশিত বাউইর একটি প্রবন্ধে বইটি খণ্ডন করার চেষ্টা করেন। বাউয়ের দাবি করে মার্কস ও এঙ্গেলস তাঁকে ভুল বুঝেছেন এবং যা তিনি বোঝাতে চেয়েছেন তা তাঁরা বোঝেননি। পরে মার্কস তার প্রতিক্রিয়ায় নিজের প্রবন্ধ প্রকাশ করেন যা জার্নালে Gesellschaftsspiegel-এ জানুয়ারি ১৮৪৬ সালে প্রকাশিত হয়। মার্কস জার্মান ভাবাদর্শের দ্বিতীয় অধ্যায়ে যুক্তিসমূহ আলোচনা করেন।


title: ফ্রিডরিখ এঙ্গেলস

text: "ইংল্যান্ডে শ্রমিক শ্রেণির অবস্থা" তিনি ১৮৪৫ সালে রচনা করেন। গ্রন্থটি ভিক্টোরিয়ান ইংল্যান্ডের শিল্প শ্রমিকশ্রেণীর একটি সমীক্ষা। তিনি সেখানে থাকাকালীন কারখানা শ্রমিকদের দুর্দশা সম্পর্কে বিশেষভাবে অবগত হন এবং রীতিমত গবেষণা করে গ্রন্থটি রচনা করেন।এই গ্রন্থে তিনি শ্রমিকদেরকে তাঁদের ন্যায্য অধিকার সম্বন্ধে সচেতন করে তোলার চেষ্টা করেন। তিনি আরো দেখান যে, পুঁজিবাদী সমাজ ব্যবস্থায় পুঁজিপতি কারখানা মালিকদের দ্বারা শ্রমিকগণ আবশ্যিকভাবেই শোষিত হন। তবে এই ব্যবস্থা বেশিদিন চলতে পারে না, চলা সংগতও নয়। এই ব্যবস্থার অন্তর্নিহিত মালিক-শ্রমিক দ্বন্দ্বের কারণে তা ভেঙে পড়তে বাধ্য।


title: ফ্রিডরিখ এঙ্গেলস

text: "এ্যান্টি-ডুরিং" বইটি ১৮৭৮ সালে জার্মানিতে প্রথম প্রকাশিত হয়। এই গ্রন্থের তিনটি পরিচ্ছেদ_ দর্শন, অর্থনীতি, ও সমাজতন্ত্র-তে পুর্ণাকারে প্রকাশ পায় মার্কসবাদের মতাদর্শগত ঐশ্বর্য। এই বইয়ে এঙ্গেলস কেবল মার্কসবাদের পক্ষই সমর্থন করেননি, প্রলেতারিয়েতের বৈপ্লবিক তত্ত্বের অনেকগুলো নতুন নীতিগত প্রশ্নও বিকশিত করে তোলেন এবং তা করতে গিয়ে তিনি সাধারণীকৃত করেন প্রলেতারিয়েতের সংগ্রামের নতুন অভিজ্ঞতা, বিশ্ববিজ্ঞানের বিশেষত প্রাকৃতিক বিজ্ঞানের সর্বসাম্প্রতিক সাফল্যাদি।


title: ফ্রিডরিখ এঙ্গেলস

text: "কল্পলৌকিক ও বৈজ্ঞানিক সমাজতন্ত্র" ১৮৮০ সালে লিখিত ফ্রিডরিখ এঙ্গেলস রচিত একটি গ্রন্থ। এটা প্রথম ১৮৮০ সালে ফ্রান্সে প্রকাশিত হয়। ১৮৯২ সালে ইংরেজি প্রকাশনার জন্য "কল্পলৌকিক ও বৈজ্ঞানিক সমাজতন্ত্র" শিরোনামটি গৃহীত হয়। প্রাথমিকভাবে এই বইটি তাঁর পূর্বের বই "এ্যান্টি-ডুরিং" গ্রন্থের ভূমিকা, তৃতীয় খণ্ড ও দ্বিতীয় পরিচ্ছেদের ভিত্তিতে লেখেন। বইটি কল্পলৌকিক সমাজতন্ত্র ও বৈজ্ঞানিক সমাজতন্ত্রের মধ্যে পার্থক্য ব্যাখ্যা করে। এই পুস্তকটি হচ্ছে বৈজ্ঞানিক স্মাজত্নত্রের তত্ত্বের ক্ষেত্রে এক বোধগম্য ভূমিকাস্বরূপ যাতে বর্ণিত হয়েছে মার্কসবাদের তিনটি উৎস এবং তিনটি উপাদানের প্রধান বৈশিষ্ট্যসমূহ।


title: মোহাম্মদ ওসমান গনি

text: মোহাম্মদ ওসমান গনি (জন্ম: অজানা - মৃত্যু: ১৯৯৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মোহাম্মদ ওসমান গনি

text: মোহাম্মদ ওসমান গনির পৈতৃক বাড়ি পঞ্চগড় জেলার পৌরসভার অন্তর্গত মিঠাপুকুরে। তাঁর বাবার নাম আজিজুল হক এবং মায়ের নাম আফরিন নেছা। তাঁর স্ত্রীর নাম নাসিম বানু। তাঁদের তিন মেয়ে ও দুই ছেলে।


title: মোহাম্মদ ওসমান গনি

text: মোহাম্মদ ওসমান গনি চাকরি করতেন ইপিআরে। ১৯৭১ সালে কর্মরত ছিলেন দিনাজপুর ইপিআর সেক্টরের রংপুর উইংয়ের অধীন চিলমারীতে। তিনি একটি কোম্পানির অধিনায়ক ছিলেন। ২৫ মার্চের দু-তিন দিন আগে সুবেদার মেজর হিসেবে তাঁর পদোন্নতি হয়। তাঁকে সেক্টর হেডকোয়ার্টারে যেতে বলা হয় এবং তিনি চিলমারী থেকে রংপুর হয়ে দিনাজপুর রওনা হন। এর মধ্যে শুরু হয়ে যায় মুক্তিযুদ্ধ। পথে পার্বতীপুর রেলস্টেশনে পাকিস্তান সেনাবাহিনীর হাতে তিনি আক্রান্ত হয়ে কোনো রকমে বেঁচে যান।


title: মোহাম্মদ ওসমান গনি

text: ১৯৭০ সালের জাতীয় নির্বাচনে আইনশৃঙ্খলা রক্ষার দায়িত্ব পালন শেষে দিনাজপুর সার্কিট হাউসে ছিল এক কোম্পানি পাকিস্তানি সেনা। কোম্পানিটি পাকিস্তানে ফিরে যাওয়ার অপেক্ষায় ছিল। মার্চ মাসে তাদের যাত্রা বাতিল করা হয়। ২৮ মার্চ বিকেলে এফএফ রেজিমেন্ট ইপিআর সেক্টরে গোলাবর্ষণ করে। সেক্টর হেডকোয়ার্টারের অবস্থান ছিল কুঠিবাড়িতে। এ সময় সেখানে ইপিআরদের নেতৃত্ব দেওয়ার মতো বাঙালি কর্মকর্তা কেউ ছিলেন না। এমনকি সেক্টরের সবচেয়ে প্রবীণ বাঙালি সুবেদার মেজরও অনুপস্থিত ছিলেন। এ অবস্থায় ইপিআর মর্টার প্লাটুনের বাঙালি সেনারা মর্টারসহ কুঠিবাড়ি থেকে বেরিয়ে যান। তাঁরা কাঞ্চনে অবস্থান নিয়ে সার্কিট হাউস লক্ষ্য করে পাল্টা গোলাবর্ষণ করেন। মর্টার প্লাটুন তাদের রিয়ার হেডকোয়ার্টার স্থাপন করে কাঞ্চনে। ২৯ মার্চ রাতে দিনাজপুর সেক্টরের বাঙালি ইপিআররা একযোগে বিদ্রোহ করে কাঞ্চনে সমবেত হন। ওসমান গনি পার্বতীপুর থেকে ৩০ মার্চ কাঞ্চনে পৌঁছে বিদ্রোহী ইপিআরদের সঙ্গে যোগ দেন। তাঁকে রিয়ার হেডকোয়ার্টারের দায়িত্ব দেওয়া হয়। প্রতিরোধযুদ্ধে তাঁর ভূমিকা ছিল গুরুত্বপূর্ণ। দিনাজপুর শহরে অবস্থানরত পাকিস্তান সেনাবাহিনী কাঞ্চনের রিয়ার হেডকোয়ার্টারে কয়েকবার আক্রমণ করে। ওসমান গনি সহযোদ্ধাদের নিয়ে দক্ষতার সঙ্গে এ আক্রমণ প্রতিহত করেন। তাঁর নেতৃত্ব ও পরিচালনায় ইপিআর সেনারা সাহসিকতার সঙ্গে পাকিস্তান সেনাবাহিনীর বিরুদ্ধে যুদ্ধ করেন। ৩১ মার্চ দিনাজপুর শহর মুক্ত হয়। কয়েক দিন পর রংপুর ও সৈয়দপুর থেকে আগত পাকিস্তানি সেনারা দিনাজপুর শহরে নিয়ন্ত্রণ প্রতিষ্ঠার জন্য তাঁদের আক্রমণ করে। অব্যাহত আক্রমণের মুখে কাঞ্চনে অবস্থানরত ওসমান গনিরা দুই ভাগে বিভক্ত হয়ে দুই স্থানে যান। একটি দলের নেতৃত্বে ছিলেন তিনি। ১২ এপ্রিল ওসমান গনি তাঁর দলের সহযোদ্ধাদের নিয়ে বিরলে অবস্থান নেন। পাকিস্তান সেনাবাহিনীর সঙ্গে কয়েক দিন ধরে তাঁর দলের যুদ্ধ হয়। পাকিস্তানিরা ভারী অস্ত্র ও সাঁজোয়া যান নিয়ে কয়েকবার তাঁদের আক্রমণ করে। ওসমান গনি সহযোদ্ধাদের নিয়ে বীরত্বের সঙ্গে যুদ্ধ করেন। কিন্তু তাঁরা সেখানে টিকে থাকতে ব্যর্থ হন। এরপর তিনি সহযোদ্ধাদের নিয়ে পশ্চাদপসরণ করে নানাবাড়ি নামক স্থানে অবস্থান নেন। দু-তিন দিন পর পাকিস্তানিরা সেখানে আক্রমণ করে। তখন সেখানে ছোটখাটো যুদ্ধ হয়। তাঁরা পিছে হটে কিশোরীগঞ্জে যান। ২৪ এপ্রিল পাকিস্তান সেনাবাহিনীর বিরাট দল ওসমান গনির দলকে আক্রমণ করে। তখন তিনি সহযোদ্ধাদের নিয়ে পাল্টা আক্রমণ চালান। তাঁদের আক্রমণে পাকিস্তান সেনাবাহিনীর বেশ ক্ষতি হয়। এরপর পাকিস্তানিরা ভারতীয় ভূখণ্ডে অনবরত শেলিং করতে থাকে। এতে জানমালের বেশ ক্ষয়ক্ষতি হয়। ভারতীয় কর্তৃপক্ষ ক্ষয়ক্ষতি এড়াতে তাঁকে সহযোদ্ধাসহ ভারতে যাওয়ার অনুরোধ করে। তখন তিনি বাধ্য হয়ে সহযোদ্ধাদের নিয়ে ভারতে যান। ভারতে পুনঃসংগঠিত হওয়ার পর ওসমান গনি ৬ নম্বর সেক্টরে মুক্তিযোদ্ধা প্রশিক্ষণ কার্যক্রমের সঙ্গে যুক্ত ছিলেন। বিভিন্ন শিবিরে আশ্রয় নেওয়া ছাত্র-যুবকদের মধ্যে যাঁরা মুক্তিযুদ্ধে যেতে ইচ্ছুক, তাঁদের মধ্যে থেকে তিনি মুক্তিযোদ্ধা বাছাই করেন এবং প্রশিক্ষণ দেন।


title: মোশাররফ (দ্ব্যর্থতা নিরসন)

text: মোশাররফ নামটি নিম্নের ব্যক্তিবর্গকে নির্দেশ করতে পারেঃ


title: ডেগেনডর্ফ

text:
ডেগেনডরফ () দক্ষিণ জার্মানিতে অবস্থিত একটি শহর। ডেগেনডরফ সীমিত বাবারিয়ান জেলার
একটি বড় প্রশাসনিক অঞ্চল।


title: ডেগেনডর্ফ

text: ১৯৯৪ খ্রিস্টাব্দে ডেগেনডরফ ইন্সটিটিউট অফ টেকনোলজি স্থাপিত হয়।


title: ডেগেনডর্ফ ইন্সটিটিউট অফ টেকনোলজি

text: ডেগেনডর্ফ ইন্সটিটিউট অফ টেকনোলজি জার্মানির ডেগেনডর্ফে অবস্থিত একটি সরকারী বিশ্ববিদ্যালয়। প্রতিষ্ঠানটি ১৯৯৪ সালে প্রতিষ্ঠিত হয়।


title: অর্থনৈতিক প্রবৃদ্ধি

text: অর্থনৈতিক প্রবৃদ্ধি বলতে নির্দিষ্ট সময়ে একটি দেশের অর্থনীতিতে পণ্য ও সেবার উৎপাদন বৃদ্ধি বোঝায়। সাধারণতঃ কোন দেশের মোট দেশজ উৎপাদন বৃদ্ধির শতকরা হারকে অর্থনৈতিক প্রবৃদ্ধি হিসেবে আখ্যায়িত করা হয়।


title: অর্থনৈতিক প্রবৃদ্ধি

text: একটি দেশ অর্থনৈতিক ভাবে কতটা উন্নতি করছে তার প্রধান নিয়ামক অর্থনৈতিক প্রবৃদ্ধি। সহজ ভাষায় অর্থনীতিতে প্রবৃদ্ধি বলতে মোট দেশজ উৎপাদনের বর্ধিত অংশের শতকরা মানকে বোঝায়। বাৎসরিক প্রবৃদ্ধি হিসাবের সময় বৎসরান্তে পণ্য ও সেবার মূল্যমান চলতি মূল্যে নিরূপিত হতে পারে। তবে বৎসরান্তে পণ্য ও সেবার চলতি মূল্যে নিরূপিত মূল্যমান মূল্যস্ফীতির অনুপাতে সমন্বয় করা যেতে পারে; তাতে মোট দেশজ উৎপাদন প্রকৃত পরিমাপ পাওয়া যাবে।


title: অর্থনৈতিক প্রবৃদ্ধি

text: ব্যবসায় লাভ লোকসান বা উত্থান পতন থাকে। তা হতে পারে সংক্ষিপ্ত সময়ের জন্য বা একটি নির্দিষ্ট সময়ের জন্য কিংবা কোন নির্দিষ্ট ব্যবসায়ের জন্য। শিল্প বিপ্লব পরবর্তী দুই শত বৎসরে পরিলক্ষিত হয়েছে যে, অর্থনীতিতে ধারাবাহিকচক্রে উত্থান ও পতন হয়ে থাকে। একে বলা হয় ব্যবসায় চক্র। ব্যবসায় চক্র আবতর্নশীল। সাধারণতঃ ব্যবসায় চক্র পরিলক্ষিত হয় অত্যন্ত স্বল্প পরিসরে এবং স্বল্প সময়ের জন্য। তবে তা দীর্ঘ সময়েরও জন্য হতে পারে। ব্যবসায় চক্রের উত্থান পর্বে মোট দেশজ উৎপাদনের প্রবৃদ্ধি ও মুদ্রাস্ফীতি হতে থাকে। অপরপক্ষে ব্যবসায় চক্রের পতন পর্বে ক্রমাগত উৎপাদন হ্রাস পেতে থাকে, পণ্য ও সেবার মূল্যসূচক ধারাবাহিকভাবে পড়ে যেতে থাকে।


title: সভেতলানা শকোলিনা

text: সভেতলানা ভ্লাদিমিরোভা শকোলিনা (; জন্ম: ৯ মার্চ, ১৯৮৬) স্মোলেনস্ক এলাকার ইয়ার্তসেভোয় জন্মগ্রহণকারী রাশিয়ার ক্রীড়াবিদ। তাঁর শারীরিক কাঠামো হচ্ছে - লম্বায় এবং ওজনে প্রায় । তিনি অ্যাথলেটিক্স ইভেন্টে রাশিয়ার পক্ষে উচ্চ লাফ দিয়ে থাকেন। ২০১২ সালে লন্ডনে অনুষ্ঠিত অলিম্পিক গেমসে নিজস্ব সেরা ২.০৩ মিটারের উচ্চতা অতিক্রম করে ব্রোঞ্জপদক লাভ করেছিলেন। মস্কোয় অনুষ্ঠিত ২০১৩ সালের বিশ্ব অ্যাথলেটিকস চ্যাম্পিয়নশিপে একই দূরত্ব অতিক্রমের মাধ্যমে স্বর্ণপদক জয় করেন। তবে, অভ্যন্তরীণ ক্রীড়ায় তার নিজস্ব সেরা ২.০০ মিটারের উচ্চতা অতিক্রম করেছেন আর্নস্টাডে ফেব্রুয়ারি, ২০১০ সালে।


title: সভেতলানা শকোলিনা

text: কৈশোরে তিনি ২০০৩ সালের বিশ্ব যুব অ্যাথলেটিক্স চ্যাম্পিয়নশীপ ও ২০০৪ সালের বিশ্ব যুব অ্যাথলেটিক্স চ্যাম্পিয়নশীপ প্রতিযোগিতায় রৌপ্যপদক জয় করেন। ২০০৫ সালের ইউরোপীয় জুনিয়র অ্যাথলেটিক্স চ্যাম্পিয়নশীপে স্বর্ণপদক জয় করেন। তখন তার নিজস্ব সেরা উচ্চ লম্ফের দূরত্ব ছিল - ২০০৩ সালে ক্রাসনোদারে ১.৮৮ মিটার, ২০০৪ সালের জুলাইয়ে ১.৯১ মিটার ও জুন, ২০০৫ সালে মানহেইমে ১.৯২ মিটার। ২০০৭ সালে আরো একটি স্বর্ণজয় করেন। একই সালে ইউরোপীয় অনূর্ধ্ব-২৩ অ্যাথলেটিক্স চ্যাম্পিয়নশীপে তিনি ও আদোনিয়া স্টেরিও ১.৯২ মিটার উচ্চতা অতিক্রম করলেও শেষাবধি ১.৯৫ মিটারের বাঁধা পেরুতে পারেননি। এছাড়াও, জুন ২০০৭ সালে রাশিয়ার তুলায় নিজস্ব সেরা ১.৯৬ মিটার উচ্চতা অতিক্রম করেছিলেন।


title: সভেতলানা শকোলিনা

text: ২০০৮ সালের গ্রীষ্মকালীন অলিম্পিকে অংশগ্রহণের বিষয়টি ছিল তার প্রথম বড়ধরণের প্রতিযোগিতায় অংশগ্রহণ। ঐ প্রতিযোগিতায় ১.৯৩ মিটার উচ্চতা অতিক্রম করে চতুর্দশ স্থান অধিকার করেন। মৌসুমের সেরা ১.৯৮ মিটার করেছিলেন জুলাই মাসে, কাজানে। ২০০৯ সালের জানুয়ারিতে রিজেকায় অনুষ্ঠিত ইউরোপীয় অ্যাথলেটিকস ইনডোর চ্যাম্পিয়নশীপে একই উচ্চতায় চতুর্থ হয়েছিলেন।


title: তুলসী লাহিড়ী

text: তুলসী লাহিড়ী (৭ এপ্রিল, ১৮৯৭ - ২২ জুন, ১৯৫৯) বিখ্যাত নাট্যকার, অভিনেতা, গ্রামোফোন কোম্পানির সুরকার, বাংলা ছায়াছবির জনপ্রিয় চিত্রনাট্যকার। নাটক রচনা ও অভিনয় দিয়ে নাট্য আন্দোলনের এক নতুন দিগন্ত উন্মোচিত করেছিলেন।


title: তুলসী লাহিড়ী

text: তাঁর জন্ম অবিভক্ত বাংলার রংপুর জেলা, বর্তমান গাইবান্ধা জেলার সাদুল্লাপুর উপজেলার নলডাঙ্গা গ্রামে। তাঁর পিতার নাম সুরেন্দ্রনাথ লাহিড়ী। পিতা ছিলেন রংপুরের ডিমলা এস্টেটের ম্যানেজার। তার জন্ম জমিদার পরিবারে।


title: তুলসী লাহিড়ী

text:
বি. এ. ও বি. এল. পাস করে প্রথমে রংপুরে ও পরে কলকাতার আলিপুর কোর্টে ওকালতি। তাঁর রচিত দুইটি গান জমিরুদ্দিন খাঁ রেকর্ডিং করলে সাংস্কৃতিক অঙ্গনে পরিচিতি লাভ। কালে হিজ মাস্টার্স ভয়েস ও মেগাফোন গ্রামোফোন কোম্পানিতে সংগীত পরিচালক পদে নিযুক্তি লাভ। শুরু হলো অজস্র গান রচনা আর সুর সংযোজন। আইনব্যবসা ত্যাগ করে চলচ্চিত্র ও নাট্যাভিনয়ে যোগদান। নির্বাক যুগ থেকে শুরু করে বাংলা চলচ্চিত্রের সংগে কয়েক দশকের ঘনিষ্ঠতা ছিলো তাঁর। নাট্যরচনা, মঞ্চাভিনয় এবং পাশাপাশি চিত্রপরিচালক ও অভিনেতারূপে তাঁর অভিজ্ঞতা ছিলো ব্যাপক, সিদ্ধি ছিলো ঈর্ষাজনক। মার্ক্সের দৃষ্টি নিয়ে নাট্যরচনায় সার্থকতা লাভ। পঞ্চাশের মন্বন্তরের পটভূমিকায় গ্রাম বাংলার দরিদ্র মানুষের অভাব-অনটন দ্বন্দ্ব-সংঘাত ও তাদের উপর ধর্মীয় ও সামাজিক নিপীড়নের আলেখ্য অবলম্বনে "দুঃখীর ইমাম" (১৯৪৭) ও "ছেঁড়াতার" (১৯৫০) নাটক রচনা করে ব্যাপক সুনাম অর্জন। "মায়ের দাবি" (১৯৪১), "পথিক" (১৯৫১), "লক্ষ্মীপ্রিয়ার সংসার" (১৯৫৯) তাঁর অপরাপর নাটক। উত্তর বাংলার কৃষক সমাজের বাস্তব জীবনচিত্র এসব নাটকের উপজীব্য। পুঁজিবাদী সমাজব্যবস্থার অসারতা প্রমাণ করার উদ্দেশ্যে নাটক রচনায় আত্মনিয়োগ। কলকাতায় মৃত্যু। গানের জগতে তাঁর ঘনিষ্ঠতা ছিল নজরুল ইসলামের সংগে। তাঁর লেখা বহু গান এখন নজরুলগীতি বলে প্রচলিত আছে। সহস্রাধিক জনপ্রিয় বাংলা গানের এই গীতকারের কোনো গীতসংকলন নেই।
নাটকের নাম-


title: খ্রি-ল্দে-গ্ত্সুগ-ব্ত্সান

text: খ্রি-ল্দে-গ্ত্সুগ-ব্ত্সান () (জন্ম ৭০৪ - মৃত্যু ৭৫৫) (রাজত্বকাল ৭১২ - ৭৫৫) তিব্বত সম্রাট ছিলেন।


title: খ্রি-ল্দে-গ্ত্সুগ-ব্ত্সান

text: খ্রি-দুস-স্রোং-ব্ত্সন ম্চিমস গোষ্ঠীর রাজকুমারী ব্ত্সান-মা-থোগ-থোগ-স্তেনকে বিবাহ করে ৭০৪ খ্রিষ্টাব্দে খ্রি-ল্দে-গ্ত্সুগ-ব্ত্সান নামে এক পুত্র সন্তানের জন্ম দেন খ্রি-দুস-স্রোং-ব্ত্সনের অপর এক রাণী গা-তুনের পুত্র ল্হা-বাল-পো ৭০৪ খ্রিষ্টব্দে পিতার মৃত্যুর পর কিছুদিন জন্য তিব্বতের সিংহাসনে বসলেও ল্হা-বাল-পোকে সরিয়ে সাম্রাজ্ঞী খ্রি-মা-লোদ-খ্র্ল-স্তেং শিশু খ্রি-ল্দে-গ্ত্সুগ-ব্ত্সানকে সম্রাট ঘোষণা করেন এবং প্রকারান্তরে তিনি নিজেই রাজত্ব করেন। খ্রি-মা-লোদ-খ্র্ল-স্তেং ৭১২ খ্রিষ্টাব্দে মারা গেলে খ্রি-ল্দে-গ্ত্সুগ-ব্ত্সান সিংহাসন লাভ করে প্রকৃত শাসনক্ষমতা লাভ করেন।


title: খ্রি-ল্দে-গ্ত্সুগ-ব্ত্সান

text: ৭১৭ খ্রিষ্টাব্দে তিব্বতী সৈন্য কাশগর, ৭২০ খ্রিষ্টাব্দে উইঘুর প্রদেশ ও জিউ ট্যাংসু গ্রন্থের মতে ৭২২ খ্রিষ্টাব্দে গিলগিট (তিব্বতী: ব্রু শা) আক্রমণ করেন। লাদাখ ও বালটিস্তান তিব্বত সাম্রাজ্যের অধিকারে ছিল কিনা তা নিয়ে দ্বিমত রয়েছে।


title: খ্রি-ল্দে-গ্ত্সুগ-ব্ত্সান

text: ৭২৭ খ্রিষ্টাব্দে সম্রাট খ্রি-ল্দে-গ্ত্সুগ-ব্ত্সান স্বয়ং তুয়ুহুন রাজ্য নিজের অধিকারে রেখে ট্যাং সাম্রাজ্যের গুয়াঝৌ দুর্গ অধিকার করে নেন। এরফলে উত্তরে পশ্চিম তুর্কী খাগানাত ও পশ্চিমে তাজিগ পর্যন্ত ট্যাং সাম্রাজ্যের অধিকৃত এলাকার সরবরাহ ব্যবস্থা নষ্ট হয়ে যায়। ৭২৮ খ্রিষ্টাব্দে ট্যাং সৈন্যরা তিব্বতীদের হঠিয়ে দিতে সমর্থ হয়।


title: খ্রি-ল্দে-গ্ত্সুগ-ব্ত্সান

text: ৭৩০ খ্রিষ্টাব্দে ট্যাং সাম্রাজ্যের সঙ্গে তিব্বত সাম্রাজ্যের শান্তি চুক্তি স্থাপিত হয়। চীনারা ৭৪০ খ্রিষ্টাব্দে আনরং দুর্গ ও ৭৪২ খ্রিষ্টাব্দে শিপু দুর্গ দখল করে নিতে সক্ষম হন। ৭৪৭ খ্রিষ্টাব্দে কোরীয় সেনাপতি গাও জিয়াংঝির নেতৃত্বে চীনা সৈন্য তিব্বতীদের পরাজিত করে।


title: খ্রি-ল্দে-গ্ত্সুগ-ব্ত্সান

text: ৭৪৮ থেকে ৭৫২ খ্রিষ্টাব্দের মধ্যে নানঝাও রাজ্যের শাসক গেলুওফেং ট্যাং সাম্রাজ্যের বিরুদ্ধে বিদ্রোহ করে তিব্বত সম্রাটের আনুগত্য স্বীকার করে। ৭৫১ খ্রিষ্টাব্দে নানঝাও রাজ্যের রাজা গেলুওফেং সম্রাটকে সম্মান জানান। ৭৫৪ ও ৭৫৬ খ্রিষ্টাব্দে তিব্বত সাম্রাজ্য তাঁকে চীনাদের বিরুদ্ধে যুদ্ধে সৈন্য দিয়ে সাহায্য করে।


title: খ্রি-ল্দে-গ্ত্সুগ-ব্ত্সান

text: ৭৫১ খ্রিষ্টাব্দে সির দরিয়ার উত্তরে তিব্বতী সৈন্যরা আরব ও কার্লুক জাতিদের ট্যাং সাম্রাজ্যের বিরুদ্ধে টালাসের যুদ্ধে সহায়তা করে। এই নির্ণায়ক যুদ্ধের ফলে ট্যাং সাম্রাজ্যের পশ্চিমে সম্প্রসারণ বন্ধ হয়ে যায়।


title: খ্রি-ল্দে-গ্ত্সুগ-ব্ত্সান

text: ট্যাং রাজকুমারী জিনচেং গোংঝু ৭১০ খ্রিষ্টাব্দে ৬-৭ বছর বয়স্ক খ্রি-ল্দে-গ্ত্সুগ-ব্ত্সানকে বিবাহ করেন। আবার অনেক ঐতিহাসিকের মতে পূর্ববর্তী সম্রাট ল্হা-বাল-পোর সঙ্গে রাজকুমারী জিনচেং গোংঝুর বিবাহ হয় এবং পরবর্তীকালে তাঁর ভ্রাতা সম্রাট খ্রি-ল্দে-গ্ত্সুগ-ব্ত্সান তাঁকে বিবাহ করেন। খ্রি-ল্দে-গ্ত্সুগ-ব্ত্সানের নানাম গোষ্ঠীর মাং-মো-র্জে-ব্ঝি-স্তেং এবং নানঝাও রাজ্যের রাজকুমারী ল্সাম-ল্হা-স্পাংস নামক অপর দুই স্ত্রী ছিল।


title: খ্রি-ল্দে-গ্ত্সুগ-ব্ত্সান

text: লি-য়ুল-লুং-ব্ত্সান-পা নামক গ্রন্থে উল্লেখ আছে যে ৭৩৭ খ্রিষ্টাব্দে কোন বৌদ্ধধর্ম বিরোধী রাজার ভয়ে খোটান থেকে কিছু বৌদ্ধ সন্ন্যাসী তিব্বত এলে সাম্রাজ্ঞী জিনচেং গোংঝু তাঁদের আশ্রয় দেন। ৭৩৯ খ্রিষ্টাব্দে তিব্বতে গুটিবসন্তের প্রকোপ দেখা দিলে বহু তিব্বতী এবং জিনচেং গোংঝুর মৃত্যু হয়। এরফলে তিব্বতে বৌদ্ধধর্ম বিরোধী গোষ্ঠীরা খোটান থেকে আগত বৌদ্ধ সন্ন্যাসী এবং বৌদ্ধ ধর্মাবলম্বী সম্রাট খ্রি-ল্দে-গ্ত্সুগ-ব্ত্সান ও সাম্রাজ্ঞী জিনচেং গোংঝুকে দায়ী করে সাম্রাজ্যে বৌদ্ধধর্ম বিরোধী বিদ্রোহ শুরু করলে বৌদ্ধ সন্ন্যাসীরা তিব্বত থেকে পালিয়ে যান এবং সম্রাট বাধ্য হয়ে কিছু বৌদ্ধধর্ম বিরোধী নীতি প্রচলন করতে বাধ্য হন।


title: খ্রি-ল্দে-গ্ত্সুগ-ব্ত্সান

text:
ঝোল-র্দো-রিংস ফ্যি-মা নামক স্তম্ভে উৎকীর্ণ রয়েছে যে ৭৫৫ খ্রিষ্টাব্দে বাল-ল্দোং-ত্সাব এবং লাং-ম্যেস-জিগ্স নামক দুইজন মন্ত্রী খ্রি-ল্দে-গ্ত্সুগ-ব্ত্সানকে হত্যা করেন।
খ্রি-ল্দে-গ্ত্সুগ-ব্ত্সানের মৃত্যুর পর তাঁর বৌদ্ধধর্মাবলম্বী পুত্র খ্রি-স্রোং-ল্দে-ব্ত্সান তিব্বত সম্রাট হন।


title: ব্যারাকপুর পুলিশ কমিশনারেট

text: ব্যারাকপুর পুলিশ কমিশনারেট বা ব্যারাকপুর সিটি পুলিশ হল পশ্চিমবঙ্গের ব্যারাকপুর মহকুমা এলাকার আইন শৃঙ্খলার রক্ষার্থে গঠিত একটি বিশেষ পুলিশ বাহিনি। ২০১২ সালের ২০ জানুয়ারি এই কমিশনারেট গঠিত হয়। এটি পশ্চিমবঙ্গ পুলিশের অঙ্গ এবং পশ্চিমবঙ্গ সরকারের স্বরাষ্ট্র মন্ত্রকের নিয়ন্ত্রণাধীন। উত্তর চব্বিশ পরগনা জেলা পুলিশ বিভাগকে ভেঙে এই কমিশনারেট তৈরি হয়েছে। এই কমিশনারেটের অধীনে ১২টি থানা রয়েছে। সঞ্জয় মুখোপাধ্যায় এই কমিশনারেটের প্রথম পুলিশ কমিশনার নিযুক্ত হন।


title: ব্যারাকপুর পুলিশ কমিশনারেট

text:
ব্যারাকপুর পুলিশ কমিশনারের প্রধান কার্যালয় ব্যারাকপুর শহরে অবস্থিত। এর দুটি বিভাগ–ব্যারাকপুর ও বেলঘড়িয়া। কমিশনারেটের মোট আয়তন ২৯৭ বর্গ কিলোমিটার। এর অধীনে আছে ১২টি থানা। পুলিশের ইন্সপেক্টর-জেনেরেলের সমতুল্য মর্যাদাসম্পন্ন একজন ইন্ডিয়ান পুলিশ সার্ভিস অফিসার এই কমিশনারেটের প্রধান হন। কমিশনারের সাহায্যার্থে দুজন সহকারী বা যুগ্ম কমিশনার থাকেন। দুই বিভাগের জন্য দুজন ডেপুটি পুলিশ কমিশনার থাকেন। গোয়েন্দা ও ট্র্যাফিক বিভাগ সহ অন্যান্য দফতরের দায়িত্বে থাকেন ডেপুটি সুপারইন্টেন্ডেন্টের সমতুল্য মর্যাদার অতিরিক্ত ডেপুটি পুলিশ কমিশনারেরা। থানার দায়িত্বে থাকেন ইনস্পেক্টর।
Barrackpore Traffic Police official website


title: পিয়েরে জোসেফ প্রুধোঁ

text: পিয়েরে জোসেফ প্রুধোঁ (১৮০৯-১৮৬৫) ফরাসী প্রাবন্ধিক, অর্থনীতিবিদ ও সমাজতাত্ত্বিক। তিনি ছিলেন ক্ষুদে বুর্জোয়ার তত্ত্বপ্রবক্তা ও নৈরাজ্যবাদের আদি তাত্ত্বিকদের একজন। তিনিই প্রথম নৈরাজ্যবাদ ও ফরাসী সিন্ডিক্যালবাদের তত্ত্ব রচনা করেন। তিনি বলেন সরকারের অবলুপ্তি আর শোষণের অবলুপ্তি একই সাথে চলবে। দুটি একই, অভিন্ন কাজ। তাঁর মতে রাজনৈতিকভাবে নয়, অর্থনৈতিকভাবে শ্রমিকদের নিজস্ব অর্থনৈতিক সংস্থা গড়ে তুলতে হবে। বৈপ্লবিক দিক থেকে বিকেন্দ্রীভূত এবং বহুকেন্দ্রিক সামাজিক ব্যবস্থা হবে তাঁর চরিত্র। তাঁর গ্রন্থ "সম্পত্তি কী" কার্ল মার্ক্স কর্তৃক প্রশংসিত হয়। তিনি প্রুধোঁকে রাজনৈতিক অর্থনীতির বিজ্ঞানসম্মত রচয়িতা বলে উল্লেখ করেন। মার্ক্সের পবিত্র পরিবার গ্রন্থে প্রুধোঁর প্রশংসা রয়েছে। কিন্তু প্রুধোঁর গ্রন্থ দারিদ্রের দর্শনকে বিরূপ সমালোচনা করে দর্শনের দারিদ্র গ্রন্থে মার্ক্স পরবর্তী সময়ে প্রুধোঁর কঠোর সমালোচক হয়ে ওঠেন। তিনি বলেন অর্থনৈতিক বর্গগুলি হলো তাত্ত্বিক ধারনা, সামাজিক উৎপাদন সম্পর্কের বিমূর্তকরণ। কিন্তু প্রুধোঁ এই সত্য উলটোভাবে দেখেছেন, যেমন ভাববাদী দার্শনিকেরা দেখে থাকেন।


title: জেমস এডওয়ার্ড রথম্যান

text: জেমস ই রথম্যান ইয়েল বিশ্ববিদ্যালয়ের বায়োমেডিকেল সায়েন্সেস এর অধ্যাপক এবং ইয়েল বিশ্ববিদ্যালয় মেডিকেল স্কুলের সেল বায়োলজি বিভাগের চেয়ারম্যান। তিনি ২০১৩ সালে চিকিৎসাবিজ্ঞানে নোবেল পুরস্কার লাভ করেন।


title: জেমস এডওয়ার্ড রথম্যান

text: রথম্যান ১৯৫০ সালের ৩ নভেম্বর ম্যাসাচুসেটসে জন্মগ্রহণ করেন। ইয়েল বিশ্ববিদ্যালয় থেকে ১৯৭১ সালে বিএ ডিগ্রি লাভ করেন এবং হার্ভার্ড বিশ্ববিদ্যালয় থেকে ১৯৭৬ সালে পিএইচডি ডিগ্রি লাভ করেন। তিনি ম্যাসাচুসেট্‌স ইনস্টিটিউট অফ টেকনোলজিতে ডক্টরেটোত্তর গবেষণা সম্পন্ন করেন। তিনি ১৯৭৮ সালে স্ট্যানফোর্ড বিশ্ববিদ্যালয় এ সহকারী অধ্যাপক প্রাণরসায়ন বিভাগে যোগদান করেন। তিনি ১৯৮১ সালে সহযোগী অধ্যাপক এবং ১৯৮৪ সালে পূর্ণ অধ্যাপক পদে যোগদান করেন। ১৯৮৮ সালে প্রিন্সটন বিশ্ববিদ্যালয় এর মলিকুলার বায়োলজি বিভাগের অধ্যাপক পদে যোগদান করেন।


title: র‍্যান্ডি ওয়েন শেকম্যান

text: র‍্যান্ডি ওয়েন শেকম্যান একজন মার্কিন সেল বায়োলজিস্ট। তিনি ২০১৩ সালে চিকিৎসাবিজ্ঞানে নোবেল পুরস্কার লাভ করেন।


title: র‍্যান্ডি ওয়েন শেকম্যান

text: শেকম্যান ইউনিভার্সিটি অব ক্যালিফোর্নিয়া, লস অ্যাঞ্জেলস থেকে ১৯৭০ সালে বিএ ডিগ্রি লাভ করেন। ১৯৭৪ সালে স্ট্যানফোর্ড বিশ্ববিদ্যালয় থেকে পিএইচডি ডিগ্রি লাভ করেন।


title: ফ্রেঙ্কিসেক পোলাৎস্কি

text: ফ্রেঙ্কিসেক পোলাৎস্কি () (জুন ১৪, ১৭৯৮, হুদস্লেভিচ - মে ২৬, ১৮৭৬ প্রাগ) ছিলেন একজন চেক ইতিহাসবিদ ও রাজনীতিবিদ, এবং চেক জাতীয় রেনেসাঁর সবচেয়ে প্রভাবশালী ব্যক্তিত্ব যাকে জাতির পিতা হিসেবে সম্মান দেওয়া হয়।


title: ফ্রেঙ্কিসেক পোলাৎস্কি

text: ফ্রেঙ্কিসেক পোলাৎস্কি হুদস্লেভিচের উত্তর-পূর্ব অংশে মোরাভিয়ান গ্রামে জন্মগ্রহণ করেন যা বর্তমানে চেক প্রজাতন্ত্রের মোরাভিয়ান-সিলেসিয়ান অঞ্চলের অংশ। তার পূর্বপুরুষরা বেহেমিয়ান ব্রেথার্নের সদস্য ছিলেন। পোলাৎস্কির পিতা ছিলেন একজন স্কুল শিক্ষক এবং তার প্রচলিত কিছু শিক্ষা ছিল। পোলাৎস্কির পিতা তাকে ১৮১২ সালে ইভানগেলিক লুথারেন লেসিউমে পাঠান এবং পরবর্তীতে হাঙ্গেরিয়ান শহর ব্রাতিসলাভাতে শিক্ষা গ্রহণ করেন। ব্রাতিসলাভাতে তিনি ভাষাতত্ত্ববিদ পাভেল জে. সাফারিকের সাথে পরিচিত হন এবং ক্রমেই স্লোভানিক ভাষার একজন অপ্রতিদ্বন্দী ছাত্রে পরিনত হন। তিনি ১১টি ভাষায় দক্ষতা অর্জন করেন ও আরো কিছু সম্পর্কে জ্ঞানার্জন করেন।


title: ফ্রেঙ্কিসেক পোলাৎস্কি

text: কিছুকাল গৃহশিক্ষক হিসেবে জীবন অতিবাহিত করার পর তিনি ১৮২৩ সালে প্রাগে স্থায়ী হন। এখানে তিনি একজন ভালো বন্ধু খুঁজে পান যার নাম জোসেফ ডোবরোভস্কি যার সাথে অস্ট্রিয়ান সরকারের ভালো সম্পর্ক থাকার সুবাদে তিনি স্লোভাক ভাষার ছাত্র হিসেবে উষ্ণ আমন্ত্রন পান। ডোবরোভস্কি তাকে কাউন্ট স্টার্নবার্গ ও তার ভাই ফ্রান্সিসের সাথে পরিচয় করিয়ে দেন ও তারা দুজনেই বহেমিয়ান ইতিহাসের উৎসাহি পাঠক ছিলেন। কাউন্ট ফ্রান্সিস ছিলেন বহেমিয়ান জাদুঘর সোসাইটির প্রধান প্রতিষ্ঠাতা, যাতে তিনি বিভিন্ন ধরনের বহেমিয়ান নথি-পত্র দ্বারা সম্বৃদ্ধ করেছিলেন যা পরবর্তীতে গবেষণার কাজে প্রচুর সাহায্যে এসেছে।


title: মেগান ইয়াং

text: মেগান লিন ইয়াং (; জন্ম: ২৭ ফেব্রুয়ারি, ১৯৯০) ফিলিপিনো আমেরিকান সুন্দরী, অভিনেত্রী ও মডেল। তিনি মিস ওয়ার্ল্ড ফিলিপাইন খেতাব জয় করেন। পরবর্তীতে ২০১৩ সালে ইন্দোনেশিয়ার বালিতে অনুষ্ঠিত মিস ওয়ার্ল্ড প্রতিযোগিতার ৬৩তম আসরে মিস ওয়ার্ল্ডের মুকুট লাভ করেন। তিনিই হচ্ছেন প্রথম ফিলিপিনা, যিনি মিস ওয়ার্ল্ডের শিরোপা জয় করেছেন। বর্তমানে তিনি এবিএস-সিবিএন’স স্টার ম্যাজিকের সদস্য। বিশিষ্ট অভিনেত্রী লরেন ইয়াংয়ের বড় বোন তিনি।


title: মেগান ইয়াং

text: ফিলিপিনো মা ও আমেরিকান বাবার সন্তান মেগান যুক্তরাষ্ট্রের ভার্জিনিয়া এলাকার আলেকজান্দ্রিয়ায় জন্মগ্রহণ করেন। দশ বছর বয়সে ফিলিপাইনের ওলঙ্গাপো সিটিতে পরিবারের সাথে চলে যান। তিনি তৃতীয় রিজিওনাল সায়েন্স হাই স্কুল থেকে মাধ্যমিক শিক্ষা সমাপণ করেন। বর্তমানে তিনি সুবিক বে ফ্রিপোর্ট জোনে অবস্থিত ডি লা সালে-কলেজ অব সেন্ট বেনিল্ডে ডিজিটাল ফিল্ম মেকিং বিষয়ে প্রশিক্ষণ নিচ্ছেন।


title: মেগান ইয়াং

text: ১৮ আগস্ট, ২০১৩ তারিখে সুন্দরী নির্ধারণী রাতে তাকে মিস ওয়ার্ল্ড ফিলিপাইন খেতাবে ভূষিত করা হয়। ২৩ বছর বয়সী অভিনেত্রী মেগান অন্য ২৪জন প্রতিযোগীদের মধ্যে সেরার মর্যাদা পান। এছাড়াও তিনি আরও ৬টি বিশেষ পুরস্কার লাভ করেন। শুরু থেকেই তাকে ২০১১ সালের মিস ওয়ার্ল্ড ১ম রানার আপ গুয়েনদোলিন রুয়াইজ এবং ২০১২ সালের মিস ওয়ার্ল্ডের শীর্ষ ১৫-তে অংশগ্রহণকারী কুইনরিচ রেহমানের পদাঙ্ক অনুসরণ করবেন বলে ধারণা করা হয়েছিল।


title: মেগান ইয়াং

text: ইন্দোনেশিয়ায় অবতরণের পর শুরু থেকেই তাকে মিস ওয়ার্ল্ড মুকুটধারীদের অন্যতম সম্ভাব্য দাবীদার হিসেবে গণ্য করা হচ্ছিল। অতঃপর ১৯৫১ সালের পর প্রথম ফিলিপিনো হিসেবে মিস ওয়ার্ল্ডের খেতাব বিজয়ী হন। বিশ্বের ১২৬টি দেশের শীর্ষস্থানীয় প্রতিযোগীদের মধ্যে তিনি সেরা হিসেবে নির্বাচিত হন। প্রাথমিক পর্বেও তিনি "টপ মডেল প্রতিযোগিতায়" বিজয়ী হন, "মাল্টিমিডিয়া চ্যালেঞ্জে" চতুর্থ এবং "বিচ বিউটিতে" পঞ্চম স্থান অধিকার করেন। এছাড়াও ইয়াং মিস ওয়ার্ল্ড এশিয়া প্রতিযোগিতায় এশিয়া মহাদেশ থেকে "মহাদেশীয় সুন্দরী" হিসেবে শীর্ষস্থানীয় র‌্যাঙ্কপ্রাপ্ত হন।


title: মিস ওয়ার্ল্ড শিরোপাধারীদের তালিকা

text:
নীচের তালিকায় মিস ওয়ার্ল্ড সুন্দরী প্রতিযোগিতায় অংশগ্রহণকারী নারীদের তালিকা দেয়া হলো:-
মার্জোরি ওয়ালেস নাম্নী এক সুন্দরী প্রতিযোগী ১৯৭৩ সালের মিস ওয়ার্ল্ড খেতাব অর্জন করেন। পরবর্তীতে কর্তৃপক্ষ মার্চ, ১৯৭৪ সালে মৌলিক শর্তাবলী পূরণে ব্যর্থ হওয়ায় তাঁর কাছ থেকে খেতাব কেড়ে নেয়া হয়। আয়োজকেরা প্রথম রানার-আপ ফিলিপাইনের ইভানগেলিন পাসকুয়ালকে বছরের বাকী সময়ের জন্য দায়িত্ব পালন দিতে চাইলে তিনি খেতাববিহীন অবস্থায় মিস ওয়ার্ল্ড হতে অপারগতা প্রকাশ করেন। এরপর আয়োজকমণ্ডলী দ্বিতীয় রানার-আপ জ্যামাইকার প্যাটসি ইউয়েনকে মিস ওয়ার্ল্ডের মর্যাদা দিয়েছিলেন।


title: টোমাস ক্রিস্টিয়ান জুডহোফ

text: টোমাস ক্রিস্টিয়ান জুডহোফ () (জন্ম ২২ ডিসেম্বর ১৯৫৫) হলেন একজন জার্মন জৈবরসায়নবিদ যিনি ২০১৩ সালে জেমস ই রথম্যান ও র‌্যান্ডি ডব্লিউ শ্যাকম্যানের সাথে যৌথভাবে চিকিৎসাবিদ্যায় নোবেল পুরস্কার লাভ করেন।


title: টোমাস ক্রিস্টিয়ান জুডহোফ

text: টোমাস জুডহোফ ১৯৫৫ সালের ২২ ডিসেম্বর গেটিংজেনে জন্মগ্রহণ করেন। জুডহোফ এসেন বিশ্ববিদ্যালয়, হার্ভার্ড বিশ্ববিদ্যালয় এবং গোটিঙেন বিশ্ববিদ্যালয়ে ঔষধবিদ্যায় পড়ালেখা করেন এবং ১৯৮২ সালে তার অভিসন্দর্ভ জমা দিয়ে এম ডি সনদ লাভ করেন।


title: থমাস গেরিজ মাশারেক

text: থমাস গেরিজ মাশারেক () (শুধু থমাস মাশারেক নামেও পরিচিত) (৭ মার্চ ১৮৫০ - ১৪ সেপ্টেম্বর ১৯৩৭), ছিলেন একজন অস্ট্রীয়-চেক রাজনীতিবিদ, সমাজকর্মী ও দার্শনিক, যিনি প্রথম বিশ্বযুদ্ধে চেকোস্লোভাকিয়ার অগ্রহী প্রতিষ্ঠাতা ও প্রথম রাষ্ট্রপতি। তিনি মূলত একটি গণতান্ত্রিক ফেডারেশনের মাধ্যমে অস্ট্রো-হাঙ্গেরীয় রাজতন্ত্রের সংস্কার কামনা করেছিলেন কিন্তু প্রথম বিশ্বযুদ্ধের সময় তিনি রাজতন্ত্রের উচ্ছেদসাধনে কাজ করেছিলেন এবং মিত্রশক্তির সাহায্যে পরবর্তীতে সফলতা লাভ করেন।


title: থমাস গেরিজ মাশারেক

text: মাশারেক ক্যথোলিক প্রধান শহর হুদুনিন, মোরাভিয়ার (মোরাভিয়ান স্লোভাকিয়ার অংশ) একটি দরিদ্র পরিবারে জন্মগ্রহন করেন। তিনি তার শৈশব দক্ষিণ মোরাভিয়ার চেকোভিচ গ্রামে কাটান এবং পরবর্তীতে অধ্যয়নের জন্য ব্রনোতে চলে আসেন। তার পিতা জোসেফ মাশারেক ছিলেন একজন অশিক্ষিত স্লোভাক গাড়োয়ান (পরবর্তীতে গোমস্তা) এবং তিনি অস্ট্রিয়া-হাঙ্গেরির হাঙ্গেরিয়ান অংশ থেকে এসেছেন (১৯১৮ সালের পর স্লোভাকিয়ার পূর্ব অংশ চেকোস্লোভাকিয়ার অংশে পরিনত হয়)। মাশারেকের মা তেরেসি মাশারেকোভা ছিলেন স্লোভাক বংশদ্ভুত মোরাভিয়ান কিন্তু তিনি জার্মান শিক্ষা অর্জন করেছিলেন। তারা ১৫ আগস্ট ১৮৪৯ সালে বিয়ে করেন।


title: থমাস গেরিজ মাশারেক

text: ১৮৭২ থেকে ১৮৭৬ সাল পর্যন্ত ব্রনো ও ভিয়েনার গ্রামার স্কুলে অধ্যায়নের পর মাশারেক ভিয়েনা বিশ্ববিদ্যালয়ে যোগদান করেন। সেখানে তিনি ফ্রেন্জ বেনতানোর ছাত্র ছিলেন। ১৮৭৬ সালে একই বিশ্ববিদ্যালয় থেকে তিনি তার পিএইচডি ডিগ্রী অর্জন করেন এবং এখান থেকেই ১৮৮৯ সালে পুনর্বাসনের উপর থিসিস সম্পূর্ণ করেন। গবেষণার শিরোনাম ছিলে, Der Selbststmord als sociale Massenerscheinung der modernen Civilisation (আধুনিক সভ্যতায় আত্মহত্যা একটি সামাজিক গণ বিষয়)। ১৮৭৬ থেকে ১৮৭৯ এর মাঝামাঝি তিনি লিপজিং-এ অধ্যায়ন করেছিলেন।


title: থমাস গেরিজ মাশারেক

text: ইতিমধ্যে, ১৫ই মার্চ ১৮৭৮ সালে তিনি ব্রুকলেনে চার্লোট গেরিজকে বিয়ে করেন। ১৮৮২ সালে তিনি চেক অংশের বিশ্ববিদ্যালয়, প্রাগ বিশ্ববিদ্যালয়ে দর্শনের অধ্যাপক হিসেবে যোগদান করেন। পরের বছর তিনি অ্যাথিনিয়াম নামে চেক সংস্কৃতি ও বিজ্ঞান বিষয়ক একটি ম্যাগাজিন প্রতিষ্ঠা করেন।


title: খ্রি-মা-লোদ-খ্র্ল-স্তেং

text: খ্রি-মা-লোদ-খ্র্ল-স্তেং () (রাজত্বকাল ৭০৫-৭১২) তিব্বতের সাম্রাজ্যের ইতিহাসে একমাত্র সাম্রাজ্ঞী যিনি নিজে সিংহাসনে আরোহণ করে তিব্বত শাসন করেন।


title: খ্রি-মা-লোদ-খ্র্ল-স্তেং

text: ব্রো গোষ্ঠীর খ্রি-মা-লোদ-খ্র্ল-স্তেং ছিলেন তিব্বত সম্রাট খ্রি-মাং-স্লোন-র্ত্সানের স্ত্রী ও সম্রাট খ্রি-দুস-স্রোং-ব্ত্সনের মাতা।


title: খ্রি-মা-লোদ-খ্র্ল-স্তেং

text: খ্রি-মা-লোদ-খ্র্ল-স্তেংয়ের পুত্র সম্রাট খ্রি-দুস-স্রোং-ব্ত্সন ম্চিমস গোষ্ঠীর রাজকুমারী ব্ত্সান-মা-থোগ-থোগ-স্তেনকে বিবাহ করে ৭০৪ খ্রিষ্টাব্দে খ্রি-ল্দে-গ্ত্সুগ-ব্ত্সান নামে এক পুত্র সন্তানের জন্ম দেন খ্রি-দুস-স্রোং-ব্ত্সনের অপর এক রাণী গা-তুনের পুত্র ল্হা-বাল-পো ৭০৪ খ্রিষ্টব্দে পিতার মৃত্যুর পর কিছুদিন জন্য তিব্বতের সিংহাসনে বসলেও ল্হা-বাল-পোকে সরিয়ে তাঁর পিতামহী সাম্রাজ্ঞী খ্রি-মা-লোদ-খ্র্ল-স্তেং শিশু খ্রি-ল্দে-গ্ত্সুগ-ব্ত্সানকে সম্রাট ঘোষণা করেন এবং প্রকারান্তরে তিনি নিজেই রাজত্ব করেন। অনেক তিব্বতবিদের মতে ল্হা-বাল-পোর মাতা গো-তুন এবং তাঁর মধ্যে ক্ষমতার দ্বন্দ্বে ল্হা-বাল-পোকে সিংহাসন ছেড়ে দিতে হয়। খ্রি-মা-লোদ-খ্র্ল-স্তেং এই দ্বন্দ্বে নিজের পক্ষে তিব্বতের বেশিরভাগ গোষ্ঠীর সমর্থন লাভ করেন। খ্রি-মা-লোদ-খ্র্ল-স্তেং ৭১২ খ্রিষ্টাব্দে মারা না যাওয়া পর্যন্ত খ্রি-ল্দে-গ্ত্সুগ-ব্ত্সান সিংহাসন লাভ করতে পারেননি।


title: জিনচেং গোংঝু

text: জিনচেং গোংঝু (চীনা: 金成) (মৃত্যু ৭৩৯ খ্রিষ্টাব্দ) একজন ট্যাং রাজবংশের রাজকুমারী ও তিব্বত সাম্রাজ্যের সাম্রাজ্ঞী।


title: জিনচেং গোংঝু

text: ট্যাং সম্রাট ট্যাং ঝংজংয়ের পালিতা কন্যা রাজকুমারী জিনচেং গোংঝু ৭১০ খ্রিষ্টাব্দে তিব্বত সম্রাট খ্রি-দুস-স্রোং-ব্ত্সনের পুত্র ৬-৭ বছর বয়স্ক খ্রি-ল্দে-গ্ত্সুগ-ব্ত্সানকে বিবাহ করেন। আবার অনেক ঐতিহাসিকের মতে পূর্ববর্তী সম্রাট ল্হা-বাল-পোর সঙ্গে রাজকুমারী জিনচেং গোংঝুর বিবাহ হয় এবং পরবর্তীকালে তাঁর ভ্রাতা সম্রাট খ্রি-ল্দে-গ্ত্সুগ-ব্ত্সান তাঁকে বিবাহ করেন।


title: জিনচেং গোংঝু

text: বৌদ্ধ ধর্মাবলম্বী জিনচেং গোংঝু চিং-বু-নাম-রা, কোয়া-চু-ইন-ব্রাগ-দ্মার, গ্রান-ব্জাং, খার-ব্রাগ ও স্মাস-গোং এই পাঁচ স্থানে বৌদ্ধবিহার নির্মাণ করেন। লি-য়ুল-লুং-ব্ত্সান-পা নামক গ্রন্থে উল্লেখ আছে যে ৭৩৭ খ্রিষ্টাব্দে কোন বৌদ্ধধর্ম বিরোধী রাজার ভয়ে খোটান থেকে কিছু বৌদ্ধ সন্ন্যাসী তিব্বত এলে জিনচেং গোংঝু তাঁদের আশ্রয় দেন। ৭৩৯ খ্রিষ্টাব্দে তিব্বতে গুটিবসন্তের প্রকোপ দেখা দিলে বহু তিব্বতী এবং জিনচেং গোংঝুর মৃত্যু হয়। এরফলে তিব্বতে বৌদ্ধধর্ম বিরোধী গোষ্ঠীরা খোটান থেকে আগত বৌদ্ধ সন্ন্যাসী এবং বৌদ্ধ ধর্মাবলম্বী সম্রাট খ্রি-ল্দে-গ্ত্সুগ-ব্ত্সান ও সাম্রাজ্ঞী জিনচেং গোংঝুকে দায়ী করে সাম্রাজ্যে বৌদ্ধধর্ম বিরোধী বিদ্রোহ শুরু করলে বৌদ্ধ সন্ন্যাসীরা তিব্বত থেকে পালিয়ে যান।


title: পিটার হিগস

text: পিটার ওয়ের হিগস এফআরএস (জন্ম: ২৯ মে, ১৯২৯) একজন ব্রিটিশ তাত্ত্বিক পদার্থবিদ এবং এডিনবরা বিশ্ববিদ্যালয়ের অ্যামিরেটাস অধ্যাপক।


title: পিটার হিগস

text: ১৯৬০ সালে ইলেক্ট্রোউইক তত্ত্বে ভগ্ন প্রতিসাম্য বিষয়ক একটি প্রস্তাবনার জন্য তিনি সবচেয়ে বেশি পরিচিত। তার এ প্রস্তাবনার মাধ্যমে অতিপারমাণবিক কণিকাসমূহের, বিশেষ করে ডব্লিউ ও জি বোসন কণিকার ভরের উৎস সম্পর্কে ধারণা পাওয়া যায়। হিগসের সমসাময়িক আরও কয়েকজন বিজ্ঞানে একই রকম প্রস্তাবনা রাখলেও এ প্রক্রিয়াটি হিগস কার্যপ্রণালী নামে পরিচিতি পায়। একই সাথে এই কার্যপ্রণালীটি হিগস বোসন নামে একটি নতুন কণার অস্তিত্ব সম্পর্কে ধারণা দেয় (যেটা "আধুনিক পদার্থবিদ্যায় সর্বাধিক অনুসন্ধানকৃত কণা" নামে পরিচিত)। ২০১৩ সালে তিনি ফ্রাঁসোয়া অ্যাংলার্টের সাথে যৌথভাবে পদার্থবিদ্যায় নোবেল পুরস্কার লাভ করেন।


title: বাংলাদেশী সাইক্লিস্টস

text: বাংলাদেশী সাইক্লিস্টস (বিডিসাইক্লিস্টস ইংরেজি:Bangladeshi Cyclists, BDCyclists) একটি বাংলাদেশী সাইক্লিং সংগঠন। মোজাম্মেল হক এবং তার বন্ধুরা ২০১১ সালের মে মাসে সংগঠনটি প্রতিষ্ঠা করেন। এটি বর্তমানে বাংলাদেশের অন্যতম একটি সাইক্লিং কমিউনিটি।


title: বাংলাদেশী সাইক্লিস্টস

text: বিডিসাইক্লিস্টস-এর প্রধান উদ্দেশ্য হল সাইক্লিংকে জনপ্রিয় করা, বিশেষ করে ঢাকা শহরে সাইক্লিংকে যাতায়াতের একটি মাধ্যম হিসেবে জনপ্রিয় করা যাতে এখানে দূষন এবং যানজট রোধ পায়। এই সংগঠনটির মটো হচ্ছে-"আনন্দ, বিনোদন এবং সুস্বাস্থের জন্য সাইক্লিং করা"। সাইকেলে মাধ্যমে যানজট নিরসন করা সম্ভব এ এটি একটি কার্যকর উপায় হতে পারে বলে সংগঠনরে সদস্যরা মনে করেন। বিডিসাইক্লিস্টস তাদের সকল রাইডে সেফটি গিয়ারস যেমন হেলমেট ব্যবহার করা বাধ্যতামূলক করার মাধ্যমে, সেফ সাইক্লিং প্রমোট করে থাকে।


title: বাংলাদেশী সাইক্লিস্টস

text: এই সংগঠনটি প্রতিসপ্তাহে বাইক ফ্রাইডে, বিডিসি নাইটরাইডার্স, জসিলা স্যাটার্ডে নামে বিভিন্ন প্রমোদ আয়োজন করে থাকে। প্রায় ২৫০ জন সাইক্লিস্ট বাইক ফ্রাইডে ভ্রমণে অংশগ্রহণ করে থাকে। এই গ্রুপটি ক্রিটিকাল ম্যাস ইভেন্টিও আয়োজন করে। ক্রিটিকাল ম্যাস একটি সাইক্লিং ইভেন্ট যেটি প্রতি মাসে পৃথিবীর ৩০০টি শহরে আয়োজন করা হয়। সাপ্তাহিক সাইক্লিং কর্মসূচিগুলো ছাড়াও সংগঠনটি জাতীয় দিবসগুলো যেমন স্বাধীনতা দিবস, পহেলা বৈশাখ এবং বিজয় দিবসে সাইকেল রাইডের আয়োজন করে থাকে। এছাড়াও নিয়মিত বিভিন্ন সাংগঠনিক ও সামাজিক কার্যক্রম রয়েছে সংগঠনটির যেমন 64 Good Acts অথবা ঈদ মোবারক রাইড, যেখানে গ্রুপটির সদস্যরা সমাজের গরিব মানুষ বিশেষ করে গরিব শিশুদের মাঝে উপঢৌকন বিতরণ করে থাকে।


title: বাংলাদেশী সাইক্লিস্টস

text: বিডিসাইক্লিস্টসের বিভিন্ন কার্যক্রমের খবর বাংলাদেশের এবং বিদেশের গণমাধ্যমে প্রচার করা হয়েছে। বিবিসি এবং আল জাজিরা-ও বিডিসাইক্লিস্টসকে নিয়ে প্রতিবেদন করেছে। নিবন্ধক সাদ হামাদি ‘দি গার্ডিয়ান’ এর বাইক ব্লগে এই গ্রুপটির কার্যকলাপ নিয়ে একটি নিবন্ধ রচনা করেন। এছাড়াও বিডিসাইক্লিস্টসদের নিয়ে ‘সাইকেলওয়ালের স্বপ্ন’ নামক একটি নাটক নির্মিত হয়েছে, যেটি দেশের অনেকগুলো বেসরকারি টিভি চ্যানেলে প্রচারিত হয়েছে।


title: জুয়ান পাবলো দুয়ার্তে

text: জুয়ান পাবলো দুয়ার্তে ইয়ে দিয়েজ (জানুয়ারি ২৬, ১৮১৩ - জুলাই ১৫, ১৮৭৬) হলেন ডোমিনিকান প্রজাতন্ত্রের প্রতিষ্ঠাতা জনকদের মধ্যে একজন। তিনি ছিলেন স্বপ্নদর্শী ও লিবারেল ভাবুক যিনি "ফ্রান্সিসকো দেল রোসারিও সানচেজ" ও "মাতিয়াস রামোন মেল্লার" সাথে একত্রে ডোমিনিকান প্রজাতন্ত্র প্রতিষ্ঠায় অনন্য ভূমিকা পালন করেন। তারা ১৮৪৪ সালে হাইতির শাসণ থেকে দেশকে স্বাধীন করেন। পাবলো দুয়ার্তের ইচ্ছা ছিল দেশের জনগণকে স্বনির্ভরভাবে প্রতিষ্ঠা করা ও লিবারেল ধারণার একটি গণতান্ত্রিক সরকার গঠন করা।


title: জুয়ান পাবলো দুয়ার্তে

text: ডোমেনিকান প্রজতন্ত্র প্রতিষ্ঠায় তার গুরুত্বপূর্ণ ভূমিকার সম্মান জানিয়ে বিভিন্ন জায়গায় তার নামে কয়েকটি ল্যান্ডমার্ক স্থাপন করেছে; যেমন, ক্যারিবিয় সর্বোচ্চ পর্বতশৃঙ্ঞের নাম রাখা হয়েছে পিকো দুয়াতে তার নাম অনুসারে। তেমনি নিউইয়র্ক শহরের জুয়ান পাবলো দুয়ার্তে স্কয়ার ও আরো অনেক স্থাপনা।


title: জুয়ান পাবলো দুয়ার্তে

text: দুয়ার্তে ইসপানা বোবা সময়কালে কেপ্টেন্সি জেনারেল অফ সান্তো ডোমিংগোর সান্তো ডোমিংগোতে জন্মগ্রহণ করেন। তার পিতার নাম জোয়ান হোজে দুয়ার্তে এবং তিনি ছিলেন স্পেনের কাডিজ শহরের ভেজের দে লা ফ্রন্তেরারর বাসিন্দা। তার মায়ের নাম ম্যনুয়েল দিয়েজ জিমিনেজ ও তিনি এল সেবুর বাসিন্দা ছিলেন। জিমিনেজ ছিলেন স্প্যানিশ বাবা ও ডোমিনিকান মাতার সন্তান। ১৮০২ সালে হোজে দুয়ার্তে ও জিমিনেজ অভিবাসী হয়ে সান্তো ডোমিংগো থেকে পুয়ের্তো রিকোর মায়াগাজে চলে আসেন। পূর্ববর্তী দিনগুলোতে দ্বীপের ঔপনিবেশিক অভিজ্ঞতায় এই স্থানান্তরের বিষয়টি দৃশ্যমান হতে শুরু করে, যখন সেন্ট ডোমিনজের গভর্নর (বর্তমান হাইতি, পূর্বে হিসপানিওলার শেষ পশ্চিমাংশ ও ফ্রান্সের উপনিবেশ) তুসেইন্ট লুভার্চার সান্তো ডোমিংগোর নিয়ন্ত্রন নেন (দ্বীপের পূর্বাংশের দুই তৃতীয়াংশ)। এসময় ফ্রান্স ও ডোমিনজে সামগ্রিক সামাজিক আন্দোলন গড়ে তোলে যা ফ্রান্স বিপ্লব ও হাইতি বিপ্লব নামে পরিচিত। পরবর্তীতে দুয়ার্তে পরিবার ১৮০৯ সালে সান্তো ডোমিংগোতে ফিরে আসেন।


title: নানঝাও রাজ্য

text: নানঝাও রাজ্য (ঐতিহ্যগত চীনা: 南詔, সরলীকৃত চীনা: 南诏, পিনয়িন: Nánzhào, ) অষ্টম ও নবম শতাব্দীতে দক্ষিণ চীন অঞ্চলে অবস্থিত একটি রাজতন্ত্র।


title: নানঝাও রাজ্য

text: ষষ্ঠ শতাব্দীর শেষে ইর হ্রদের তীরবর্তী উর্বর জমিতে ছয়টি শক্তিশালী উপজাতি বসবাস করত। এই উপজাতিগুলি ছিল মেংশে (蒙舍), মেংসুই (浪穹), ল্যাংকিওং (浪穹), দেংতান (邆賧), শিলাং (施浪) এবং ইয়ুয়েক্সি (越析)। এই সমস্ত উপজাতিগুলির গোষ্ঠীপতিদের একত্রে লিউ ঝাও (六詔) বা ছয় রাজা বলা হত। এই গোষ্ঠীগুলির মধ্যে মেংশেরা দক্ষিণে বসবাস করত বলে তাঁদের গোষ্ঠীপতিকে নানঝাও বা দক্ষিণের রাজা বলা হত।


title: নানঝাও রাজ্য

text: ৬৪৯ খ্রিষ্টাব্দে মেংশের গোষ্ঠীপতি জিনুলুও (細奴邏) ইর হ্রদের তীরে দামেংগুও (大蒙國) নামে একটি রাজ্য স্থাপন করেন এবং কিজিয়াওয়াং (奇嘉王) উপাধি ধারণ করেন। জিনুলুও ট্যাং রাজবংশকে কর প্রদান করতেন। ৭৩৭ খ্রিষ্টাব্দে ট্যাং রাজবংশের আনুকুল্যে মেংশের গোষ্ঠীপতি পিলুওগে (皮羅閣) এই ছয়টি গোষ্ঠীকে একত্র করে মেংশে থেকে ইয়াংজুমিয়ে (陽苴咩) নামক স্থানে রাজধানী স্থানান্তর করেন। ৭৩৮ খ্রিষ্টাব্দে ট্যাং সম্রাট তাঁকে মেং গুইয়ি (蒙歸義) নাম এবং ওয়াং (王) উপাধি দান করেন। পিলুওগে ও তাঁর পুত্র গেলুওফেং (閣羅鳳) উত্তরে ও পশ্চিমে তাঁদের রাজ্য সম্প্রসারণ করে সুয়ান (爨), জুনচুয়ান (尋傳), পুজি (朴子) এবং ওয়াংজুজি (望苴子) গোষ্ঠীদের এলাকা দখল করে নেন।


title: নানঝাও রাজ্য

text: নানঝাও রাজ্যের এই দ্রুত প্রসারণ ট্যাং সাম্রাজ্যের দক্ষিণ পশ্চিম সীমান্তে অবস্থিত ইয়াওঝৌ (姚州) বিভাগে বিপত্তি বাড়িয়ে তোলে। এর প্রতিরোধের জন্য জিয়ান্নানের (劍南) সামরিক অধ্যক্ষ জিয়ান্যু ঝংটং এবং ইউনানের শাসক ঝাং চিয়ান টুয়ো (張虔陀) নানঝাও রাজ্যের রাজাদের স্বশাসনের ক্ষমতা হ্রাসের চেষ্টা করেন। এরফলে ৭৫০ খ্রিষ্টাব্দে গেলুওফেং ইয়াওঝৌ আক্রমণ করে ঝাং চিয়ান টুয়োকে হত্যা করে ট্যাং সাম্রাজ্যের সঙ্গে তাঁদের সম্পর্ক ছেদ করেন এবং তিব্বত সাম্রাজ্যের আনুগত্য স্বীকার করেন। ৭৫২ খ্রিষ্টাব্দে তিব্বত সম্রাট খ্রি-ল্দে-গ্ত্সুগ-ব্ত্সান তাঁকে ত্সানপো-চুং উপাধি দান করেন।


title: নানঝাও রাজ্য

text:
৭৫১, ৭৫৪ ও ৭৫৬ খ্রিষ্টাব্দে ট্যাং সাম্রাজ্য নানঝাও রাজ্যের বিরুদ্ধে সৈন্য পাঠালে তারা পরাজিত হয়। তিব্বত সাম্রাজ্য এই যুদ্ধগুলিতে সৈন্যপ্রদান করে
নানঝাও রাজ্যকে সহায়তা করে। এই সময় টালাসের যুদ্ধে পরাজয় এবং আন লুশান বিদ্রোহ ট্যাং সাম্রাজ্যকে আরো দুর্বল করে তুললে তাঁরা দক্ষিণ পশ্চিম সীমান্তে নানঝাও রাজ্যের বিরুদ্ধে সৈন্য পাঠাতে ব্যর্থ হয়।


title: নানঝাও রাজ্য

text:
ট্যাং সাম্রাজ্যের এই দুর্বলতার সুযোগ নিয়ে নানঝাও রাজ্য দ্রুত উত্তরে ও পূর্বে তাঁদের এলাকা বৃদ্ধি করে সিচুয়ান ও গুইঝৌ অঞ্চল দখল করে নেয়। রাজা ইয়িমৌজুনের (異牟尋) রাজত্বে এই নানঝাও রাজ্যের সর্বাধিক সম্প্রসারণ হয়। ৭৮৭ খ্রিষ্টাব্দে ট্যাং সাম্রাজ্য সমস্ত বাধা বিপত্তি কাটিয়ে উঠলে জিচুয়ান (西川) অঞ্চলের শাসক ওয়েই গাও (韋皋) নানঝাও আক্রমণ করেন। সেই সময় নানঝাও তাঁদের সেনা তিব্বতীদের সমর অভিযানে সহায়তায় পাঠিয়েছিল বলে
প্রতিরক্ষায় দুর্বল অবস্থায় ছিল। এতে বীতশ্রদ্ধ হয়ে ৭৯৪ খ্রিষ্টাব্দে ইয়িমৌজুন তিব্বত সাম্রাজ্যের সঙ্গে সম্পর্ক ছিন্ন করে পুনরায় ট্যাং সাম্রাজ্যের আনুগত্য স্বীকার করে নেয়। কিন্তু এতেও তাঁরা রাজ্য সম্প্রসারণ বন্ধ করেননি। ৮২৯ খ্রিষ্টাব্দে নানঝাও ট্যাং সাম্রাজ্যের চেংদু (成都) এলাকা দখল করে নেয়।


title: নানঝাও রাজ্য

text:
চীনের তৎকালীন অন্যান্য রাজ্যের মতো নানঝাও রাজ্যের প্রসাসনিক ব্যবস্থা ছয়টি মন্ত্রকে (六曹) বিভক্ত ছিল। এগুলি হল যুদ্ধ (বিংকাও 兵曹), রাজস্ব (হুকাও 戶曹), আচার অনুষ্ঠান (কেকাও 客曹), বিচার (ফাকাও 法曹), লোকবল (শিকাও 士曹) এবং শস্যাগার (কাংকাও 倉曹)। এই মন্ত্রকগুলি অশ্ব (চিটুও 乞托), গবাদিপশু (লুটুও 祿托) ও শস্য (জুটুও 巨托) এই তিনটি সংস্থা (三托) এবং সৈন্য (মুশুয়াং 幕爽), গৃহস্থ নিবন্ধীকরণ (কংশুয়ান 琮爽), আচার (কিশুয়াং 慈爽), শাস্তি (ফাশুয়াং 罰爽), কর্মচারী (চুয়ানশুয়াং 勸爽), কর্ম (জুয়েশুয়াং 厥爽), অর্থ (ওয়ানশুয়াং 萬爽), অতিথি (য়িনশুয়াং 引爽) ও ব্যবসা (হেশুয়াং 禾爽) এই নয়টি দরবারে (九爽) বিভক্ত ছিল।
রাজ্যের সর্বোচ্চ মন্ত্রীত্বের পদটির নাম ছিল (চিংপিংগুয়ান 清平官)। প্রদেসগুলির শাসনক্ষমতা দেখাশোনা করত জিয়েদুশি (節度) নামক কর্মচারী এবং দুদু (都督) বিভাগগুলি দেখাশোনা করতেন।


title: নানঝাও রাজ্য

text: ৮৯৭ খ্রিষ্টাব্দে নানঝাওয়ের রাজা লোংশুনকে হত্যা করা হয়। ৯০২ খ্রিষ্টাব্দে ঝেং মাইসি (鄭買嗣) নামক এক মন্ত্রী রাজপরিবারের সকলকে হত্যা করে দা চাংহে (大長和) নামক নতুন রাজ্য স্থাপন করেন। মাত্র ২৫ বছর রাজত্ব করার পর ৯২৭ খ্রিষ্টাব্দে ঝাও শানঝেং (趙善政) দা তিয়াংজিয়াং (大天興) নামক নতুন রাজ্য স্থাপন করেন। কিন্তু তিন বছর পরেই ইয়াং গানঝেন (楊干真) মাত্র সাত বছরের জন্য দা য়িনিং (大義寧) নামক নতুন রাজ্য তৈরী করে শাসন করেন। ৯৩৭ খ্রিষ্টাব্দে টংহাইয়ের সামরিক উপদেষ্টা দুয়ান সিপিং (段思平) দালি রাজ্য (大理) তৈরী করেন।


title: ফ্রঁসোয়া অংল্যার

text: ফ্রঁসোয়া বারোঁ অংল্যার (; জন্ম: ৬ নভেম্বর, ১৯৩২) ব্রাসেলসে জন্মগ্রহণকারী বেলজিয়ামের বিখ্যাত পদার্থবিজ্ঞানী। তিনি পরিসংখ্যানগত পদার্থবিদ্যা, কোয়ান্টাম তত্ত্ব, সৃষ্টিতত্ত্ব, স্ট্রিং তত্ত্ব এবং অতিমহাকর্ষণ বিষয়ে অংশগ্রহণ করেছেন। ২০১৩ সালে ব্রিটিশ তাত্ত্বিক পদার্থবিদ পিটার হিগসকে সাথে নিয়ে যৌথভাবে পদার্থবিজ্ঞানে নোবেল পুরস্কার লাভ করেন।


title: ফ্রঁসোয়া অংল্যার

text: বেলজিয়ামের এক ইহুদি পরিবারে তিনি জন্মগ্রহণ করেন। ফ্রঁসোয়া অংল্যার হলোকস্ট থেকে রক্ষা পেয়েছিলেন। দ্বিতীয় বিশ্বযুদ্ধকালীন জার্মান বাহিনী বেলজিয়াম অধিগ্রহণ করলে তিনি তাঁর ইহুদি পরিচয় গোপন রাখেন। এরপর তিনি অনাথ ও শিশুদের বাসগৃহ হিসেবে বেলজিয়ামের বিভিন্ন শহরে অবস্থান করেন। অবশেষে তিনি মার্কিন সেনাবাহিনীর মাধ্যমে অ্যানেভোই-রোইলন এলাকা থেকে মুক্তি পান।


title: ফ্রঁসোয়া অংল্যার

text: ইউনিভার্সিটি লিব্রে দ্য ব্রাকজেলেস থেকে ১৯৫৫ সালে তড়িৎ-যন্ত্র প্রকৌশলে স্নাতক ডিগ্রী অর্জন করেন। সেখান থেকেই ১৯৫৯ সালে প্রাকৃতিক পদার্থবিজ্ঞানে পিএইচডি ডিগ্রী লাভ করেন। ১৯৫৯ থেকে ১৯৬১ সাল পর্যন্ত কর্নেল বিশ্ববিদ্যালয়ে প্রথমে রবার্ট ব্রাউটের গবেষণা সহযোগী ও পরবর্তীকালে সহকারী অধ্যাপক হিসেবে কাজ করেন। এরপর তিনি ইউনিভার্সিটি লিব্রে দ্য ব্রাকজেলেসে ফিরে যান ও সেখানে বিশ্ববিদ্যালয়ের অধ্যাপকের চাকুরী লাভ করেন রবার্ট ব্রাউটের সুপারিশের মাধ্যমে। ১৯৮০ সালে অংল্যার তাত্ত্বিক পদার্থবিদ্যার দলে সহ-প্রধানের দায়িত্ব পান।


title: ফ্রঁসোয়া অংল্যার

text: ১৯৯৮ সালে নিযুক্ত ইউনিভের্সিতে লিব্র দ্য ব্রুসেল-এর সংখ্যাতিরিক্ত অধ্যাপক অংল্যার সের্ভিস দ্য ফিজিক তেওরিক-এর সক্রিয় সদস্য। এছাড়াও তিনি তেল-আবিব বিশ্ববিদ্যালয়ের অধ্যাপক হিসেবে পদার্থ ও বিশ্বতত্ত্ব বিদ্যালয়ে বিশেষ নিয়োগের মাধ্যমে অধ্যাপনা করেছেন। ২০১১ সালে ক্যালিফোর্নিয়ার চ্যাপম্যান বিশ্ববিদ্যালয়ের কোয়ান্টাম স্টাডিজেরও সদস্যপদ লাভ করেন তিনি।


title: ফ্রঁসোয়া অংল্যার

text: ২০১০ সালে তাত্ত্বিক পরমাণু পদার্থবিদ্যায় গ্যারি গুরালনিক, সি. আর. হেগেন, টম কিবল, পিটার হিগস এবং রবার্ট ব্রাউটের সাথে তিনিও যৌথভাবে সাকুরাই পুরস্কারে ভূষিত হন। ২০০৪ সালে ব্রাউট এবং হিগসকে সাথে নিয়ে পদার্থবিদ্যায় ওল্ফ পুরস্কার এবং ইউরোপীয় পদার্থবিজ্ঞান সমিতি কর্তৃক ব্রাউট এবং হিগসের সাথে যৌথভাবে পুরস্কৃত হন। পিটার হিগস ও সার্নের সাথে যৌথভাবে ২০১৩ সালে প্রিন্স অব অস্টারিয়াস পদক লাভ করেন। ৮ জুলাই, ২০১৩ তারিখে বেলজিয়ামের রাজা দ্বিতীয় আলবার্ট কর্তৃক রাজাজ্ঞাপত্রের মাধ্যমে তাঁকে ব্যারন উপাধিতে ভূষিত করা হয়।


title: ফ্রঁসোয়া অংল্যার

text: ২০১৩ সালে পিটার হিগসের সাথে যৌথভাবে "হিগস মেকানিজম" উদ্ভাবন করে পদার্থবিজ্ঞানে নোবেল পুরস্কার লাভ করেন।


title: ২০১০-১১ নিউজিল্যান্ড ক্রিকেট দলের বাংলাদেশ সফর

text: নিউজিল্যান্ড ক্রিকেট দল ৫-১৭ অক্টোবর, ২০১০ তারিখ পর্যন্ত বাংলাদেশ সফর করেছিল। পূর্বঘোষিত সময়সূচী অনুযায়ী দলটি ৫টি একদিনের আন্তর্জাতিক ক্রিকেট (ওডিআই) সিরিজে অংশগ্রহণ করে। প্রথমবারের মতো বাংলাদেশ জাতীয় ক্রিকেট দল যে-কোন পূর্ণ শক্তিধর টেস্ট খেলুড়ে দলের বিরুদ্ধে সিরিজ জয়লাভে (ব্যতিক্রম ছিল ওয়েস্ট ইন্ডিজের বিপক্ষে জয়, যাতে খেলোয়াড়দের ধর্মঘট) সক্ষমতা প্রদর্শন করে।


title: ফেদেরিকো গারসিয়া লোরকা

text: ফেদেরিকো গারসিয়া লোরকা () আধুনিক স্প্যানিশ সাহিত্যের অন্যতম কবি। তিনি একাধারে একজন কবি, নাট্যকার ও মঞ্চ পরিচালক ছিলেন। তিনি প্রজন্ম ২৭-এর(কবিদের সম্মিলনে গড়ে ওঠা সংগঠন, যারা ইউরোপিয়ান বিপ্লব স্প্যানিশ সাহিত্যে আনার চেষ্টা করে) একজন সদস্য হিসেবেই মূলত বিশ্বব্যাপী পরিচিতি পান। তার রচিত অসংখ্য রচনা ইংরেজি ভাষায় অনূদিত হয়ে ছড়িয়ে পড়ে বিশ্বের পাঠকদের কাছে এবং ধীরে ধীরে তাঁর কাব্য-সাহিত্য প্রতিষ্ঠা লাভ করে স্বতন্ত্র এক ধারায়। স্প্যানিশ গৃহযুদ্ধের শুরুর দিকে জাতীয়বাদী কর্মিরা তাকে হত্যা করে, তার লাশ আর কখনও পাওয়া যায়নি। তাকে স্প্যানে 'জনগণের কবি' বলে ডাকা হয়।


title: ফেদেরিকো গারসিয়া লোরকা

text: লোরকা ১৮৯৯ সালের ৫ জুন স্পেনের প্রাচীন ঐতিহ্যময় শহর গ্রানাডা থেকে পাঁচ মাইল দূরে আন্দালুসিয়ায় জন্মগ্রহণ করেন । তাঁর পিতা ছিলেন একজন জমিদার আর মা ছিলেন স্কুল শিক্ষক, মূলত পিয়ানো বাজানো শেখাতেন। তাই খুব ছোটবেলায় সঙ্গীতের হাতেখড়ি হয় লোরকার। সেই সুবাদে জনপ্রিয় গানগুলো গাইতে পারতেন শৈশবে। ভগ্ন স্বাস্থ্যের কারণে খেলাধুলায় অংশ গ্রহণ করা তাঁর পক্ষে সম্ভব ছিল না, তাই বেশিরভাগ সময় কাটত বাড়ির আঙ্গিনায় আর পড়ার টেবিলে। দৈহিক প্ররিশ্রমে অপারগ ছিলেন বলে লোরকার নিকট স্বপ্নের জগতটা বেশ বড় হয়ে উঠে। স্পেনের পলস্নী জীবন, ষাঁড়ের লড়াই, প্রেম, জিপসিদের রোমান্টিক জীবন, লোকসঙ্গীত, লোকনৃত্য সবকিছু সম্পর্কেই সম্যক একটি ধারণা পেয়েছিলেন তিনি। ১৯০৫ সালে তাঁরা চলে আসেন বালদেরুবিয়ো শহরে। সেখান থেকে ১৯০৯ সালে গ্রানাডা শহরের উপকণ্ঠে উয়ের্তা দে সান বিসেন্তেয় গিয়ে বসবাস শুরু করেন। লোরকার বয়স তখন ১১। যেসব জায়গায় লোরকা বসবাস করেছেন সর্বত্র প্রকৃতির সান্নিধ্য পেয়েছেন। পরবর্তীতে তাঁর শিল্পচিন্তা ও লেখালেখিতে এর গভীর প্রভাব পড়েছিল।


title: ফেদেরিকো গারসিয়া লোরকা

text: ১১ থেকে ১৬—এই ছয় বছর লোরকা পিয়ানো শেখেন আন্তোনিয়ো সেগুরা মেসা নামের এক সংগীতশিক্ষকের কাছে। মেসা লোরকার মধ্যে সংগীতজ্ঞ হওয়ার বাসনা জাগিয়ে তোলেন। পরে তাঁর বন্ধুত্ব হয় সুরকার মানুয়েল দে ফাইয়ার সঙ্গে। আর তখন থেকে স্প্যানিয় লোকগীতি হয়ে ওঠে তাঁর ধ্যানজ্ঞান।


title: ফেদেরিকো গারসিয়া লোরকা

text: ছোটবেলায় অসুস্থতার কারণে পড়াশোনায় কিছুটা অনিয়মিত হয়ে পড়েন লোরকা। স্কুলশিক্ষা সমাপ্তির পর ১৯১৫ সালে লোরকা গ্রানাডা বিশ্ববিদ্যালয়ে ভর্তি হন আইন ও সাহিত্য বিষয়ে। তবে সব প্রতিকূলতা উৎরে শেষপর্যন্ত তিনি আইনে স্নাতক করতে সক্ষম হন।


title: ফেদেরিকো গারসিয়া লোরকা

text: গ্রাডিয়া বিশ্ববিদ্যালয়ে অধ্যয়নকালীন সময়ে তাঁর মনে জাগে ভ্রমণের আকাঙ্ক্ষা। ১৯১৬-১৭ সালব্যাপী তিনি স্পেনের উত্তরে কাস্তিয়া, লেয়োন ও গালিথিয়া ঘুরে বেড়ান দন ফের্নান্দো দে লোস রিয়োস নামের এক অধ্যাপকের সঙ্গে। এ অধ্যাপক তাঁকে লেখালেখিতে উৎসাহিত করেন। সে সময় তিনি লিখেন ভ্রমণবৃত্তান্ত ইমপ্রেসিয়োনেস ই পাইসাহেস বা মানচিত্র ও ভূদৃশ্যাবলি। এটিই তাঁর প্রথম প্রকাশিত বই (১৯১৮)। এর প্রকাশনায় অর্থ জুগিয়েছেন তাঁর পিতা স্বয়ং।


title: ফেদেরিকো গারসিয়া লোরকা

text: ১৯১৯ সালে লোরকা মাদ্রিদে চলে যান। সেখানে কাটিয়ে দেন পরবর্তী ১৫টি বছর। তাঁর নতুন স্থান রেসিদেনসিয়া দে এস্তুদিয়ান্তে। এর সুবাদে তিনি মাদ্রিদ বিশ্ববিদ্যালয়ে ক্লাস করতে থাকেন। এবার তাঁর পাঠের বিষয় আইন ও দর্শন। কিন্তু কিছুদিন পরেই হাঁপিয়ে ওঠেন। পাঠ্যক্রমভুক্ত বিধিবদ্ধ পাঠে তাঁর আর মন বসে না। বিশ্ববিদ্যালয় ছেড়ে দিয়ে তিনি আত্মনিয়োগ করেন শিল্পচর্চায়। মগ্ন থাকেন অভিনয়, কবিতাপাঠ ও প্রাচীন লোকগীতি সংগ্রহে। এ সময় এল মালেফিসিয়ো দে লা মারিপোসা বা প্রজাপতির দুরভিসন্ধি নামে একটি নাটক লিখে ফেলেন। ১৯২০ সালে সেটি মঞ্চস্থ হলে ঢি ঢি পড়ে যায়। কারণ, নাটকটি ছিল প্রচলিত ঘরানার বাইরে। এটি রচিত পোকামাকড়ের জীবন নিয়ে, মূলত একটি তেলাপোকা ও একটি প্রজাপতির মধ্যে ভালোবাসার কাহিনি। পরের বছর প্রকাশিত হয় তাঁর লোককাহিনিভিত্তিক লিব্রো দে পোয়েমাস বা কবিতার বই। এতে এসেছে ধর্মীয় বিশ্বাস, একাকিত্ব ও প্রকৃতির নানা অনুষঙ্গ।


title: ফেদেরিকো গারসিয়া লোরকা

text: লোরকার ওপর ফ্লামেঙ্কো ও যাযাবর সংস্কৃতির প্রভূত প্রভাব পড়েছিল। এ জন্য তাঁদের কথা ঘুরেফিরে এসেছে তাঁর লেখায়। ফ্লামেঙ্কো সংস্কৃতির প্রসারে ১৯২২ সালে তিনি প্রথম ‘কান্তে হোন্দো’ বা ‘গভীর গান’ উৎসব আয়োজন করেন। স্পেনের বিখ্যাত ডিপ সং গায়ক ও পিয়ানোবাদকেরা তাতে অংশ নেন। তিনি বিশ শতকের তৃতীয় দশকের শুরুর দিকে যেসব কবিতা লিখেছেন, তাতে গভীর গানের আদল খুঁজে পাওয়া যাবে। লোরকা ‘সাতাশের প্রজন্ম’ নামে একটি আভাঁ গার্দ শিল্পীসংঘে যোগ দেন। এই সংঘে ছিলেন সালভাদর দালি ও লুইস বুনুয়েলের মতো জাঁদরেল শিল্পীরা, যাঁরা তাঁকে পরাবাস্তববাদ ও প্রতীকবাদের সঙ্গে পরিচয় করিয়ে দেন। এ দুই শিল্পদর্শনের আশ্রয়ে তাঁর কবিতা হয়ে ওঠে সূক্ষ্ম ব্যঞ্জনাময়, নান্দনিকতায় গূঢ়। ১৯২৭ সালে প্রকাশিত হয় তাঁর কানসিয়োনেস বা গীতিমালা। ১৯২৮ সালে আলোর মুখ দেখে রোমান্সেরো হিতানো বা জিপসি গাথা। এ বই তাঁকে খ্যাতির তুঙ্গে নিয়ে যায়।


title: ফেদেরিকো গারসিয়া লোরকা

text: কবিতার পাশাপাশি চলে তাঁর নাট্যচর্চা। তাঁর দ্বিতীয় নাটক মারিয়ানা পিনেদা ১৯২৭ সালে বার্সেলোনায় মঞ্চস্থ হলে বিপুল প্রশংসা কুড়ায়। পরের নাটক লা সাপাতেরা প্রোদিহিয়োসা বা মুচির আশ্চর্য বিবি একটি প্রহসন। তাতে চিত্রিত নারীর প্রতি গোপন প্রণয় ও স্খলনের কাহিনি।